
Cum ne afectează muzica starea de spirit? Care este cel mai 
bun mod de a-ti dezvolta abilitatile muzicale? Cum variaza defi- 
nitia muzicii de la o cultura la alta? 

Music. Psihologia muzicii explorează impactul fundamental 
pe care muzica îl are asupra vieţii noastre de zi cu zi şi influența 
acesteia asupra societăţii, grupurilor şi indivizilor. Lucrarea de- 
monstrează beneficiile muzicii în ceea ce priveşte funcționarea 
intelectului nostru, sănătatea şi starea generală de bine şi anali- 
zează talentul muzical dintr-o dublă perspectivă: ca dar înnăscut 
şi ca abilitate ce poate fi cultivată şi dezvoltată prin practică şi 
exercițiu. 

Muzica ne prilejuieşte o mai bună înţelegere a umanității si a 
vieții moderne, iar volumul de fata ne arată semnificaţia ei şi pu- 
terea pe care o răsfrânge asupra comportamentului nostru. 


Susan Hallam este profesor emerit de Educaţie şi Psihologie 
a Muzicii în cadrul Institutului de Educaţie de la UCL (Colegiul 

Psihologia vieții moderne reprezintă o serie de cărți ce isi pro- 
pune să demonteze miturile si pseudostiinta din jurul celor mai 
importante teme ale vieții. 

Explorează factorii psihologici ascunși care ne conduc, de la 
dorințele și aversiunile noastre subconstiente, până la instinc- 
tele sociale înnăscute, care se transmit de la o generaţie la alta. 
Accesibilă, plină de informaţii si stârnind în permanență curiozi- 
tatea, fiecare carte este scrisă de un expert în domeniu şi exami- 
nează modul în care informaţiile bazate pe cercetări se compară 
cu înțelepciunea populară; în același timp, ilustrează potențialul 
psihologiei de a îmbogăţi felul în care înțelegem umanitatea si 
viaţa modernă. 

Aplicând o lupă psihologică asupra unei întregi game de su- 
biecte si probleme contemporane - de la sex la dependență si 
până la teoria conspirației - Psihologia vieții moderne vă poate 
ajuta să le priviți pe toate cu alți ochi. 

Muzica - semnificatie si functii 


Ce este muzica? Ceea ce noi numim muzica este conditionat 
din punct de vedere cultural si individual. Desigur ca sunetul 
constituie o realitate obiectivă, dar — pentru ca acesta să fie con- 
siderat muzica - noi trebuie să-l recunoaştem ca atare. Ceea ce se 
percepe drept „muzică” variază în funcţie de cultură, de subcul- 
tură si de indivizi. Muzica unei culturi sau a unei subculturi se 
poate să nu fie recunoscută astfel de membrii alteia. O definiție 
relativ neutră din punct de vedere cultural a muzicii ar fi „arta 
sau ştiinţa ordonării sunetelor in note si ritmuri, pentru a produ- 


»] 


ce o structură sau un efect dorit”. În culturile occidentale, de-a 
lungul timpului, o atenţie sporită a fost acordată calităţilor este- 
tice ale muzicii. Una dintre definiţii afirma că aceasta este „arta 
combinării sunetelor produse de voce (sau de mai multe voci) 
ori de un instrument (sau mai multe), în vederea atingerii unei 
frumuseți a formei si facilitării exprimării emotiei”’. Desigur, o 
asemenea definiție a muzicii depinde de considerente personale 
în ceea ce priveşte frumusețea formei si exprimarea emotiei. Aici 


8 Muzica semnifieatie și functii 


există variaţii. Într-adevăr, ceea ce pentru unii înseamnă „muzi- 
că”, pentru alţii nu constituie nici ceva frumos, nici capabil de a 
exprima emoție. Dacă acceptăm acest sistem de referinţă, trebuie 
să stabilim, în primul rând, ce genuri sau stiluri considerăm că 
pot fi numite „muzică”. 

În culturile neoccidentale, muzica poate avea semnificații di- 
ferite. În anumite culturi, conceptul de muzică îl integrează pe cel 
de dans - de exemplu, populaţia Igbo din Nigeria nu are un cu- 
vânt anume care să desemneze muzica; termenul nkwa înseam- 
nă deopotrivă „a cânta cu vocea, a cânta la un instrument si a 
dansa”’. Există culturi in care producerea muzicii este o activitate 
colectivă, la care toată lumea participă în mod activ. Acest aspect 
contrastează cu muzica clasică occidentală, unde rolurile sunt 
împărţite clar între muzicieni si public — deşi în cazul muzicii ne- 
clasice, se poate ca publicul să participe la eveniment cântând si 
dansând. În ansamblu, muzica nu poate fi înţeleasă independent 
de contextul în care e produsă. Cultura influențează muzica, iar 
muzica, la rândul ei, influențează comportamentul uman. Din 
această perspectivă, muzica ar putea fi considerată „un sunet or- 
ganizat conform unui tipar acceptabil din punct de vedere soci- 
al”. Totuși, în societăţile moderne, multiculturale, unde muzi- 
ca acceptată de societate diferă de la un subgrup la altul, uneori 
chiar de la un individ la altul, o definiţie contemporană potrivită 
ar fi că muzica este un sunet organizat după un tipar acceptat fie 
la nivel social, fie la nivel individual. 


Univensalitătea muzicii 


Oricum am alege să definim muzica, aceasta este universa- 
la şi poate fi găsită in toate culturile. Face parte din însăși esen- 
ta umanității. Rasplateste, clarifică şi îmbogățește sentimente si 

experiente comune. De-a lungul timpului, a jucat un rol semnifi- 
cativ în viata oamenilor din toată lumea.” În ciuda acestui lucru, 
identificarea unor trăsături universale ale muzicii şi ale procesu- 
lui de producere a muzicii s-a dovedit dificilă, deși muzica este 
pretuita pretutindeni datorită impactului pe care îl are asupra 
emoţiilor. Cântatul este universal și majoritatea culturilor folo- 
sesc instrumente. Alte eventuale elemente universale ar fi prezen- 
ta unui ritm; împărțirea secventelor muzicale în grupuri mai mici 
de fraze; echivalenta unor înălțimi separate de o octavă (interva- 
lul de opt note consecutive dintre două sunete, unul având durata 
dublă fata de celălalt); prezenţa cvintei perfecte (intervalul format 
între două sunete aflate la o distanţă de cinci trepte într-o gamă 
diatonică); organizarea inatimii sunetelor într-un sistem tonal, 
de obicei asimetric (în muzica occidentală, gama diatonică, care 
conţine cinci tonuri şi două semitonuri la fiecare octavă). La o ve- 
dere de ansamblu, însă, nu există elemente care să apară constant 
în toate culturile. În acest moment, nu se poate spune cu certi- 
tudine dacă muzica este produsul unor norme asimilate pe cale 
culturală sau al unor procese neurale si cognitive prezente la nivel 
universal. Cel mai probabil, muzica se bazează pe o interacțiune 
a acestor elemente. 

O altă cale de identificare a unor caracteristici universale ale 
muzicii ar fi analiza gradului în care muzica exprimă emoţii simi- 
lare. Muzica produsă de culturi diferite poate comunica aceleași 
emoții, dar prin structuri tonale si ritmice distincte. Fără îndoială 
că muzica are puterea de a exprima si de a evoca o paletă larga 
de emoții; cântece din toată lumea aduc în prim-plan experien- 
te umane importante, comune - de exemplu, prietenie, bucurie, 
alinare, cunoastere, religie, dragoste. Aceste teme, laolalta cu can- 


tecele pentru copii, inclusiv cântece de leagăn si cele care însoțesc 

jocurile copilariei, pot fi gasite in toate culturile si par sa fie uni- 
versale.’ 


Muzica - apanaj unie al ființele» umane 


Pe lângă dezbaterea privind universalitatea muzicii, apare si 
întrebarea dacă muzica reprezintă sau nu un apanaj unic al oa- 
menilor. Se poate vorbi despre muzică în cazul sunetelor produse 
de animale? Sunt animalele capabile să reacționeze la muzică sau 
să producă ele însele muzică? În privința primei întrebări, dacă 
percepem sau nu sunetele scoase de necuvântătoare (ciripitul pă- 
sărilor, de pildă) drept muzică depinde în măsură covârșitoare 
de gusturile noastre personale. Pentru a doua întrebare, răspun- 
sul este mai complex. Există dovezi că animalele reacționează la 
muzică. De exemplu, există o serie de dovezi de natură anecdo- 
tică cum că vacile produc mai mult lapte când se aude muzică 
pe fundal. Acest lucru se întâmplă probabil datorită faptului că 
muzica reduce stresul care inhibă eliberarea de oxitocină, un hor- 
mon esenţial în producerea laptelui. Există, de asemenea, dovezi 
că păsările care pot imita sunete umane se pot mișca în ritmul 
muzicii cu un tempo diferit.’ Bio-muzicologii susțin că sunetele 
emise de animale constituie acelaşi tip de limbaj muzical precum 
cel folosit de oameni. De exemplu, păsările şi-au dezvoltat mode- 
le de înălțime a sunetului și de ritm asemănătoare celor umane, în 
timp ce balenele folosesc multe dintre conceptele găsite în muzica 
oamenilor, inclusiv ritmuri, lungimi ale frazelor şi structuri voca- 
le similare.” Din contră, primatele care ne sunt cele mai apropia- 
te rude demonstrează prea puţine calităţi care să fie interpretate 
drept muzicale. Acestea nu au capacitatea de a produce semnale 
vocale complexe şi nu există nici o dovadă că se pot mișca pe rit- 
mul muzicii. In general, chiar printre primate, semnalele vocale 

tind să fie strâns legate de circumstanțe specifice de comunica- 
re.!% În prezent, lumea ştiinţifică dezbate încă dacă animalele, ase- 
menea oamenilor, au o serie de trăsături comune care le permit 


să producă muzică. 


Semnificatia evoelitionista a muzieii 


O alta dezbatere priveste o eventuala semnificatie evolutionis- 
tă a muzicii. Orice răspuns la această întrebare nu poate fi decât 
speculativ. Unul dintre argumente propune ideea că muzica in- 
clude multe dintre criteriile clasice ale complexei adaptări evo- 
lutioniste a omului. Nici o cultură nu a existat până acum fără 
muzică (universalitate); dezvoltarea muzicală în cazul copiilor 
tinde să urmeze, în mare parte, acelaşi model; simţul muzical este 
foarte răspândit (toţi adulții au capacitatea de a aprecia muzica 
şi de a-şi aminti melodii); există o memorie specializată pentru 
muzică; mecanismele corticale specializate din creier sunt și ele 
implicate; există paralele între semnalele emise de specii diferi- 
te, de exemplu păsări, giboni si balene; muzica are capacitatea de 
evocare a unor emoții puternice, ceea ce implică existența unor 
tipuri de comportament adaptabile, legate de ascultarea si produ- 
cerea muzicii.!! 

Dacă muzica are într-adevăr o origine evoluționistă, care ar fi 
aceasta? Principalele teorii sugerează posibilitatea ca muzica să fi 


evoluat în legătură cu următoarele elemente: 


selecția sexuală, ca parte a ritualului de împerechere; 
coeziunea socială, creând sau menţinând coeziunea socială 
prin promovarea solidarităţii de grup si a altruismului; 


efortul de grup, contribuind la coordonarea muncii în grup; 

dezvoltarea perceptuala, contribuind la chestiunea mai gene- 
rala a dezvoltarii capacitatii de perceptie a sunetului; 
dezvoltarea abilităților motorii, prin cântatul însoțit de mişca- 
re si prin alte oportunităţi de cultivare a acestor abilităţi, faci- 
litate de producerea de muzică; 

reducerea conflictului, diminuând conflictul interpersonal în 
cadrul grupurilor, prin intermediul unor activități comune, 
care nu sunt susceptibile de a provoca neînţelegeri sau certuri; 
timpul liber în siguranță, furnizând o modalitate de petrecere 
a timpului liber, care evită implicarea în eventuale situaţii pe- 
riculoase; şi 

comunicarea între generaţii, furnizând un instrument folosi- 
tor pentru păstrarea memoriei, care să transmită informaţie 
de la o generaţie la alta.’ 


Mai multe teorii se axează pe importanța muzicii în raport cu 
coeziunea socială, promovând un comportament cooperant şi 
sincronizând emoţiile mai multor indivizi, care pot apoi acționa 
în colectiv, pentru a se putea proteja si apăra.!* Dezavantajul este 
că acest lucru oferă un teren propice pentru dezvoltarea unor sen- 
timente ostile fata de cei din afara grupurilor. Natura multifate- 
tată a procesului de producere a muzicii facilitează, de asemenea, 
dezvoltarea simultană a unei game largi de abilităţi si deprinderi 
pentru viata, incluzând dezvoltarea limbajului; abilităţi de ascul- 
tare, monitorizare şi evaluare; concentrare; comunicare; percepţia 
stărilor si a emoțiilor; deprinderi fizice. În ansamblu, procesul de 
producere a muzicii implică parti multiple ale creierului si poate 
avea un rol unic în facilitarea dobândirii şi a menţinerii capaci- 
tatii de a fi membri ai unei culturi, ajutandu-ne să interacționăm 
cu alții în context social si furnizându-ne competențele intelectu- 
ale care ne deosebesc de alte specii.!* Acest lucru este dovedit de 

faptul că muzica există de mii de ani. Cel mai vechi instrument 
muzical descoperit este un flaut de os, vechi de 53 000 de ani, 
foarte asemănător cu un flaut modern, cioplit dintr-un picior de 
animal. Vorbim de un instrument sofisticat, a cărui creaţie a ne- 
cesitat timp şi efort, ceea ce sugerează că muzica era importantă 
în acea cultură.? 

Nu toţi autorii admit că muzica ar avea un scop evolutionist. 
Unii consideră că muzica, împreună cu celelalte arte, nu are nici 
o semnificaţie evoluționistă, nici o funcţie practică. Muzica a fost 
condamnată, văzută ca un parazit evoluționist’ sau ca o bana- 
la plăcintă cu brânză pentru urechi'$, o urmare evoluționistă a 
apariţiei altor funcţii de adaptare. Din această perspectivă, mu- 
zica există pur si simplu pentru că ne produce plăcere. Oricare 
ar fi originile muzicii, nu e nici o îndoială că aceasta reprezintă 
o experienţă plină de satisfacţii pentru ființele umane ca specie. 
Dacă nu ar fi așa, indivizii nu ar petrece atâta vreme implicaţi în 
activităţi muzicale. 


funcțiile muzicti în secictitea contemporand 


Muzica indeplineste multe functii diferite in lumea moderna. 
Acestea actioneaza la niveluri multiple, de la cel individual pana 
la grupul social si cel al societatii in general, prezentand variatii 
în cadrul aceleiași culturi şi între culturi diferite. 


Functiile muzicii la nivel individual 


La nivel individual, muzica reprezintă o modalitate de ex- 
primare a emoțiilor. Prin muzică putem ilustra idei si emoţii pe 
care, în dialoguri obişnuite, ne-ar fi greu să le redăm. Cântecele 
de dragoste, cele exprimând angoasa cauzată de relații eşuate sau 

durerea cauzata de pierderea unei persoane dragi sunt toate exem- 
ple ale felului in care muzica ne ajută să exprimăm emoţii com- 
plexe. Muzica ne influenţează nivelul de excitare. Folosim muzica 
pentru relaxare si pentru a ne motiva când facem mişcare. Muzica 
ne poate schimba cu succes stările de spirit şi emoţiile. Profităm 
de faptul că putem avea cu ușurință acces la ea!” şi o folosim ca 
să influentam felul în care ne simțim (vezi Capitolul 4). Putem, 
de exemplu, să ascultăm muzică mai vioaie când ne pregătim să 
mergem la o petrecere, muzică mai tristă care să ne ajute să tre- 
cem peste emoții dificile sau muzica cu efect liniștitor atunci când 
ne simţim stresaţi. Muzica ne ajută să ne exprimăm identitatea, 
iar tipul de muzică pe care îl ascultăm dezvăluie mai multe detalii 
despre stilul nostru de viata si despre convingerile noastre. Acest 
lucru este evident la vârsta adolescenţei, când muzica, hainele, 
prietenii şi activitățile în care ne implicăm ne permit să spunem 
lumii cine suntem. E utilizată pe site-urile de matrimoniale drept 
criteriu pentru găsirea unui partener potrivit. Muzica ne delectea- 
ză şi ne produce o bucurie estetică prin participarea la concerte, 
ascultarea unor înregistrări sau crearea propriu-zisă de muzică. 
Producerea activă de muzică rămâne o provocare, ne stimulează 
intelectual, fizic şi emotional si ne simţim satisfacuti atunci când 
desăvârşim procesul sau când ajungem să cântăm şi avem succes. 
În plus, activitățile muzicale pot îmbunătăţi o serie de abilități 
transferabile, incluzând concentrarea, autodisciplina, coordona- 
rea fizică si competențele de scris şi citit'* (vezi Capitolul 8). 


funcțiile mugieii la nivel de grup 


Muzica îndeplineşte funcţii importante în cadrul grupurilor. 
Reprezintă un mijloc de comunicare alternativ, prin care sunt îm- 
partasite semnificaţii, înțelesuri şi experiențe. Spre exemplu, de-a 

lungul timpului, muzica a fost folosita in lupta pentru a facilita 
coordonarea miscarilor, crearea unui scop comun si ca mijloc de 
a depasi frica. Muzica reuneste grupuri sociale si sprijina dezvol- 
tarea identitatilor. Fanii fotbalului au anumite cantece pe care le 
dedică echipei favorite, la fel cum se întâmplă si cu anumite or- 
ganizatii, scoli sau grupuri de tineret. Adolescentii sunt, in parte, 
definiti de muzica lor. Aceasta creează un fel de însemn social, 
care le atestă apartenenţa în cadrul unei culturi specifice, cultura 
care, în anumite cazuri, este percepută în sens negativ de unii (de 
exemplu, cea heavy metal și rap sau hip-hop). Privită în perspecti- 
vă istorică, muzica a fost folosită si în relaţie cu munca — de exem- 
plu, programul BBC „Music While You Work” („Muzică în timp 
ce muncești”) conţinea o muzică ritmată, menită să îi motiveze 
pe lucrătorii de la liniile de producţie să menţină un nivel ridicat 
de productivitate, iar în alte cazuri ajuta la propriu indivizii să 
îşi sincronizeze activitatea, ca în cazul marsurilor sau al vâslitu- 
lui, de pildă. Odată cu răspândirea activităţilor de birou, în zilele 
noastre este mai probabil ca indivizii să se concentreze ascultând 
muzică la alegere, în căști, decât să fie expuşi în comun acelorași 
melodii. Expresia emoţională este importantă la nivel de grup, de 
exemplu în cazul cântecelor de protest, unde muzica a contribuit 
la aducerea în prim-plan a unor probleme legate de armamentul 
nuclear, războiul din Vietnam sau distrugerea mediului înconju- 
rător. Muzica joacă un rol în cele mai multe religii, prin imnuri 
sau invocări şi poate facilita meditaţia. Ne ajută să experimentăm 
şi să exprimăm trăiri spirituale pentru care cuvintele nu ajung. De 
asemenea, muzica este adesea prezentă în momente de sărbătoa- 
re, la nunți sau aniversări. Reprezintă un instrument puternic de 
exprimare a fericirii şi a recunostintei, mai ales când e însoțită de 
dans. În aceeaşi măsură, este prezentă si la înmormântări, unde 
ne permite să ne exprimăm suferința. Atunci când comunitățile 

trec prin perioade de schimbari, muzica poate asigura continuita- 
te, de exemplu in cazul refugiatilor si al emigrantilor. 


Functiile muzicii in secietate 


In societatea vazuta ca un ansamblu, muzica ofera un mijloc 
de reprezentare simbolică a altor lucruri, idei si comportamente. 
De exemplu, ea poate reprezenta identitatea de stat, naţională sau 
regională (prin imnuri naționale sau regionale); patriotismul; cu- 
rajul; eroismul; revolta (prin cântece); şi religia (imnuri religioa- 
se, invocatii). Conformarea la normele sociale poate fi încurajată 
prin balade, care pot acţiona ca un avertisment pentru ceilalți. 
Muzica constituie o parte esenţială a tuturor evenimentelor ce- 
remoniale, de pildă nunți ale demnitarilor sau ale conducătorilor 
de stat, festivități militare, funeralii, evenimente sportive nationa- 
le. Cine l-ar putea uita pe Luciano Pavarotti interpretând Nessun 
Dorma la finala de Cupă Mondială FIFA din 1990 sau pe Elton 
John cântând Candle in the wind la funeraliile Prințesei Diana? 
Cum cu toții apreciem muzica specifică culturii noastre de pro- 
veniență, se poate spune că muzica contribuie la stabilirea conti- 
nuitatii si a stabilităţii, precum si la integrare si coeziune socială. 

Puterea muzicii transpare în felul în care statul poate încerca 
să o controleze. În Germania nazistă, muzica era aleasă cu grijă 
pentru a fi folosită în cadrul adunării maselor, pentru a genera 
emoții patriotice adecvate. În timpul Revoluţiei Culturale din 
China, muzica occidentală a fost etichetată drept decadentă și, 
prin urmare, interzisă. În Rusia contemporană, membrii trupei 
punk Pussy Riot au fost condamnaţi la doi ani de închisoare sub 
acuzaţia de huliganism, după ce au cântat, în 2012, în Catedrala 
„Hristos Mântuitorul” din Moscova. În același an, în Indonezia, 
Lady Gaga a fost obligată să își anuleze un concert unde toate 

biletele fuseseră deja vândute, dupa ce islamistii conservatori au 
protestat împotriva felului ei de a se îmbrăca și de a dansa, care 
i-ar fi corupt pe tinerii țării. 

Muzica nu numai că îndeplineşte o mulțime de funcţii în soci- 
etate, dar — prin natura ei — reflectă valorile, atitudinile şi caracte- 
risticile acelei societăţi. Spre exemplu, tradiția occidentală clasică 
reflectă dorinţa de a înţelege mediul înconjurător. Dezvoltarea 
sistemelor de notație muzicală a mărit considerabil cantitatea 
de informaţie care putea fi transmisă generaţiilor viitoare, în- 
tr-o vreme când oralitatea culturilor limitau această transmitere. 
Tehnicile de înregistrare recent apărute fac ca muzica să poată fi 
acum transmisă urmașilor fără a mai fi nevoie de notații muzica- 
le. Acest lucru a dus, în schimb, la evidenţierea capacității muzi- 
cienilor profesionişti de a interpreta „după ureche”. Descoperirile 
tehnologice au avut un impact asupra disponibilităţii muzicii în 
viaţa noastră de zi cu zi, a gradului în care avem acces la muzica 
altor culturi, a felului în care ni se dezvoltă abilităţile muzicale sia 
mijloacelor prin care muzica poate fi interpretată, permițând co- 
ordonarea spectacolelor susținute de persoane sau grupuri aflate 
în locuri diferite. 


Psihologia muzicii 


Psihologia muzicii, sau psihologia muzicală, cum mai este cu- 
noscută, are o lungă istorie, care începe cu anticii greci. Pitagora 
(580-500 î. Hr.), probabil mai cunoscut pentru teorema lui despre 
triunghiuri, a organizat o serie de experimente cu un monocord 
(un instrument cu o singură coardă), experimente care au stat 
la baza teoriei muzicale si a introducerii muzicii în sistemul de 
educaţie grecesc timpuriu, ca ştiinţă matematică, laolaltă cu arit- 
metica, geometria şi astronomia. Psihologia muzicală modernă 

a apărut în secolul al XIX-lea si a evidenţiat cu precădere intele- 
gerea proprietăților sunetului și măsurarea și natura abilităților 
muzicale (vezi Capitolul 6). 

Începând cu anii 1960, acest domeniu a fost extins, acoperind 
şi cercetarea felului în care percepem muzica (mai ales în ceea ce 
priveşte înălțimea, ritmul, armonia si melodia) si in care reacti- 
onăm la ea (vezi Capitolul 2); dezvoltarea muzicală, inclusiv pre- 
ferinte muzicale personale (vezi Capitolul 3) şi învăţarea si inter- 
pretarea muzicii (vezi Capitolele 6 și 7). În ultimul timp, accentul 
s-a pus pe impactul muzicii asupra emoţiilor noastre, pe felul în 
care interacționăm cu muzica în viata de zi cu zi (vezi Capitolele 2 
si 4), precum şi pe beneficiile extinse ale muzicii asupra sănătății, 
stării noastre de bine (vezi Capitolul 5) și asupra funcționării in- 
telectuale (vezi Capitolul 8). 


Ceneluzii 


Ceea ce constituie muzică este definit din punct de vedere cul- 
tural si individual. Desi muzica poate fi găsită în toate culturile, 
ea variază de la o cultură la alta. Mulţi ani s-a crezut că muzica 
reprezintă o caracteristică unică a ființelor umane, însă în ultimul 
timp, această convingere a început să fie chestionată. Unii cred 
că muzica ar îndeplini o paletă largă de roluri evoluționiste, alții 
consideră că ea există doar pentru plăcerea noastră. Muzica înde- 
plineşte o serie de funcții în societate, la nivel de grup si la nivel 
individual. La nivelul societăţii, în ansamblul ei, ea contribuie la 
continuitatea normelor socio-culturale, a instituțiilor şi a religiei, 
în timp ce la nivelul grupurilor din cadrul societății, muzica e 
importantă pentru definirea statutului de membru al unui grup 
şi pentru menţinerea coeziunii. La nivel individual, muzica pre- 
zinta un impact asupra emoţiilor, nivelului de activitate, stării de 

bine, comunicării şi identității. Psihologia muzicii se interesează 
mai ales de rolul muzicii pentru individ şi pentru grupurile din 
cadrul societăţii, incluzând felul în care percepem sunetul, im- 
pactul asupra emoţiilor noastre, asupra vieții de zi cu zi şi capaci- 
tatilor cognitive, precum şi maniera în care ne dezvoltăm abilități 
muzicale, atât generale, cât şi specializate. 


2 


Procesarea muzieii 


Abilitatea de a percepe şi procesa sunetul este crucială pen- 
tru supraviețuirea noastră. Procesăm sunete chiar și în timpul 
somnului. De aceea, nu e deloc surprinzător că posedăm siste- 
me complexe de procesare a sunetelor. Acest lucru e atât de im- 
portant, încât structurile din creierul nostru care prelucrează 
sunetul sunt operaţionale chiar de dinainte de a ne naşte (vezi 
Capitolul 3). Sistemele neurale destinate procesării muzicii sunt 
distribuite peste tot în creier, însă există şi regiuni locale speciali- 
zate. Anumite rețele neuronale sunt specifice muzicii, în timp ce 
altele sunt folosite în comun şi pentru alte scopuri, inclusiv cele 
care au de a face cu limbajul. 

Deprinderile de ascultare a muzicii nu trebuie să fie învățate. 
Atunci când ascultăm muzică, interpretăm rapid şi adesea incon- 
ştient o cantitate imensă de informatie. Usurinta cu care facem 
acest lucru depinde de experienţele noastre muzicale anterioare si 
de tonalitatea - condiționată cultural - cu care suntem obișnuiți. 
Aceste cunoştinţe sunt implicite (nu sunt mereu identificabile la 

nivelul trăirii conştiente) si se aplică automat oricând ascultăm 
muzică. Această abilitate de a asculta si de a procesa muzica este 
dobândită automat, prin expunere la muzică, după cum şi limba- 
jul - engleza, spaniola, chineza, de exemplu - se dobândeşte tot 
prin expunere. În felul acesta, obținem cunoștințe despre simetrii 
şi structuri muzicale. 

Când ascultăm, percepţia muzicii pare că se face de la sine. 
De fapt, în acest timp, noi analizăm, segmentăm și sistematizăm 
un flux complex de sunete. Trebuie să percepem și să înțelegem 
sunete individuale si fraze care se inlantuiesc pentru a produce 
episoade muzicale mai lungi şi să ne aducem aminte teme si mo- 
tive importante. Asta se întâmplă fără să ne dăm seama. Procesul 
este unul automat. Nu e nevoie de pregătire muzicală ca să ajungi 
să faci aşa ceva, însă o experiență anterioară în acest domeniu 
presupune cunoștințe muzicale mai sofisticate. Cum toate aceste 
abilități sunt dobândite atât de ușor, există o tendinţă de subapre- 
ciere a capacităților muzicale arătate de persoane fără pregătire 
specializată în domeniu. 

Între cei cu pregătire specializată si cei fără studii, nu există decât 
diferente minore la nivelul procesării muzicii. Neprofesionistilor 
le este mai greu să recunoască intervalele dintre note şi să facă 
diferenţa între note în cadrul unor acorduri complexe. De aseme- 
nea, le ia mai mult timp să identifice temele muzicale. În ciuda 
acestui lucru, într-o anumită măsură, ei au ureche muzicală (vezi 
Capitolul 6). Îşi amintesc tempouri la aceeași viteză şi melodii la 
aceeași înălțime ca înregistrările pe care le ascultă frecvent.! În 
ansamblu, creierul uman are o predispozitie pentru procesarea 
muzicii fără pregătire specializată, calitate îmbunătăţită de tra- 
iul într-un mediu muzical bogat.” Tipul de mediu muzical la care 
suntem expuşi în copilărie variază enorm de la o persoană șa alta 
(vezi Capitolul 3) şi, pe măsură ce înaintăm în vârstă, ajungem să 

hotărâm noi înşine cât de mult suntem dispuşi să avem de-a face 
cu muzica. Unii aleg să producă muzică, vocal sau instrumental, 
iar alții preferă să îşi petreacă timpul ascultând. Natura acestor 
activităţi influenţează procesarea şi înțelegerea muzicii. 

Aveţi vreo pregătire specializată, de orice fel, în domeniul mu- 
zical? Dacă aveţi, credeţi că aceasta a schimbat felul în care ascul- 
taţi muzica? Dacă este așa, ce anume s-a schimbat? 


Procesarea muzieii şi ereierul 


Felul în care procesăm muzica necesită o activitate neurală în 
mai multe zone ale creierului, incluzând aria de asociaţie auditi- 
vă din lobii temporali, aria memoriei de lucru auditive din lobii 
frontali şi centrii nervosi din sistemul limbic. Studiul unor su- 
biecti suferind de leziuni ale creierului a arătat că funcțiile mu- 
zicale sunt afectate de natura leziunii - ele pot rămâne intacte 
sau, dimpotrivă, pot fi deteriorate. Pierderea funcției muzicale, 
amuzia, e adesea acompaniată de afazie (pierderea facultății de 
a comunica prin limbaj), însă ambele pot apărea independent. 
O paletă largă de funcţii muzicale poate fi afectată de leziuni ale 
creierului, de pildă cântatul la un instrument, producerea şi sin- 
cronizarea sunetelor, identificarea şi fredonarea unor melodii cu- 
noscute, citirea notelor muzicale, perceperea ritmului, deosebi- 
rea diferenţelor de înălțime, durată, timbru şi ritm si transcrierea 
notelor. Această diversitate ilustrează gradul mare de distribuţie 
al comportamentelor legate de muzică în ambele emisfere cere- 
brale.? 

O întrebare importantă rămâne aceea dacă există diferențe 
culturale în felul în care oamenii procesează muzica acolo unde 
există sisteme tonale și ritmice diferite. Până în acest moment, do- 
vezile arată cum creierul este sensibil la genuri muzicale specifice 


24 Procesarea muzieii 


şi la instrumentele care îi sunt familiare, mai degrabă decât la cele 
care îi sunt nefamiliare, însă procesele de bază implicate sunt ace- 


leasi.* 


Procesarea muzieii 


Atunci când ascultăm muzică, trebuie să grupăm sunetele 
pe care le auzim într-un şir de episoade şi secvenţe. În muzica 
tonală occidentală, există o serie de indicii care te pot ajuta în 
acest proces - diferente de înălțime, asemănări de timbru (cali- 
tatea sunetului), cadenta și amplitudinea vibraţiilor. Acest nivel 
al analizei a fost conceptualizat sub forma unui model de bază 
al percepţiei auditive - „analiza scenei auditive” (auditory scene 
analysis - ASA). Este vorba despre modalitatea in care sistemul 
auditiv uman organizează sunetul în unități purtătoare de sens. 
Principiul de bază al acestui proces este gruparea unor elemen- 
te similare sau apropiate ca valoare, luând în considerare timpii, 
melodia, frecvenţa şi armonia. 

Procesarea muzicii de către om devine un proces automat da- 
torită abilității creierului de a întelege simetrii ce apar cu regula- 
ritate, pe măsură ce este expus la sunete diferite. Atunci când un 
anumit sunet se repetă frecvent, reţelele neuronale care facilitează 
percepţia acestuia devin mai solide. Acest lucru sprijină dezvolta- 
rea unei scheme. Este vorba despre modele învăţate, care formea- 
ză reprezentări mentale ale elementelor muzicale de bază. Aceste 
modele se schimbă pe măsură ce experiența noastră muzicală se 
îmbogățește si ne ajută să înțelegem muzica. Învăţând mai mult, 
ne sporim capacitatea de a ne canaliza atenţia pe o schemă diferi- 
tă şi de a face diferențieri între voci. Tindem să facem acest lucru 
când sunetele sunt foarte diferite, când există, de exemplu, mari 
variaţii de înălțime, ritm, măsură sau timbru (de obicei, în cazul 

sunetelor emise de instrumente diferite). Atunci cand ascultam, 
ne putem alege pe care dintre registre să ne concentrăm. De 
exemplu, în Uvertura 1812 a lui Ceaikovski, poţi alege să te con- 
centrezi fie pe La Marseillaise, care îi reprezintă pe francezi sub 
conducerea lui Napoleon, fie pe tema care simbolizează forțele 
ruseşti. Acesta constituie un exemplu de contrapunct, unde două 
registre muzicale combinate sunt interdependente în armonie, 
dar diferite ca ritm şi melodie. Contrapunctul este o tehnică care 
apare frecvent în muzica lui Bach (vezi, de exemplu, Preludiul şi 
Fuga Nr. 13 în Fa diez major, BWV 858). 


Procesarea ritmului, a măsurii şi a metrului 


Procesarea masurii in muzica se realizeaza, in general, in pa- 
rametrii ritmului, ai bătăilor (timpilor) şi ai metrului. Ritmul este 
constituit din succesiunea organizată a duratei sunetelor. Este 
structura centrală organizatoare a muzicii. Multe tipuri de muzică 
pun accent pe timpi, care se schimbă în funcție de tempoul (vite- 
za) muzicii. Din punctul de vedere al bătăilor (timpilor), unitățile 
muzicale pot fi egale sau inegale. Metrul arată succesiunea unită- 
tilor de timp, determinată de accente tari sau slabe. De exemplu, 
într-un vals, la fiecare grup de trei timpi, primul este accentuat, 
în timp ce într-un mars si în muzica pop în general, fiecare al 
doilea timp este accentuat. Nu toate culturile folosesc conceptele 
de timpi si metru într-un sens sistematizat - spre exemplu, tala 
(din India de Nord) are metru, dar nu foloseşte neapărat structuri 
recurente. Aceste diferenţe arată cum ascultători provenind din 
culturi diferite pot percepe sistemele temporale în feluri diferite. 

Procesarea ritmului, a măsurii şi a metrului necesită diferi- 
te procese computationale. Atunci când procesăm ritmul, tre- 
buie să analizăm intervale de timp variate, cu lungimi diferite. 

Procesarea tempoului ne cere să recunoaştem ratele de frecven- 
{a a timpilor. Acest lucru depinde de o analiză relativ simplă si 
activează în creier sisteme neurale primare. Procesarea metrului 
ne cere să identificăm cicluri repetitive de timpi accentuati şi ne- 
accentuati. Acest lucru angreneaza sisteme de bază în creier (de 
exemplu, ganglionii bazali), laolaltă cu sisteme cognitive superi- 
oare (cum ar fi sisteme prefrontale cu funcţie executivă). Când 
auzim muzică, activarea fiecăruia dintre sistemele de mai sus sur- 
vine simultan. Incercati să ascultați o bucată muzicală şi să vă dati 
seama care dintre ele e mai uşor de identificat. Este vreuna mai 
importantă decât celelalte? 

Mişcarea în ritmul muzicii apare în toate culturile si nu nece- 
sită o pregătire specială. Ajungem să ne coordonăm în mod spon- 
tan mişcările cu ritmuri muzicale complexe, de exemplu bătând 
ritmul cu piciorul. Acest lucru este cunoscut drept entrainment 
(antrenare) - sincronizarea unor indivizi cu un ritm perceput din 
exterior, în general muzică sau dans. Este vorba despre o activi- 
tate cu un grad ridicat de complexitate, care implică mai multe 
tipuri de percepție: auditivă, vizuală, proprioceptivă (simţul ori- 
entării propriilor membre în spaţiu) si vestibulara (care tine de 
echilibru si orientare in spaţiu). Există mai multe modele care în- 
cearcă să explice felul în care procesăm timpii şi metrul, iar câteva 
dintre acestea se bazează pe conceptul de entrainment. De exem- 
plu, teoria rezonantei neuronale sugerează că percepţia bătăilor 
şi a metrului corespunde ritmurilor creierului. Alte modele sunt 
centrate pe regulile care stau la baza procesării. 


Jenalitate, înălțime, melodie şi armenie 


Felul în care procesăm muzica depinde în mare măsură de 
structura tonală și de conturul melodic. În genurile muzicale 

occidentale, tonalitatea reprezintă adesea factorul organizator 
central. Pe baza înălțimii sunetelor, diferentiem între tonuri și 
semitonuri, iar în funcție de organizarea tonurilor şi a semitonu- 
rilor in gamă, putem vorbi despre gama diatonica si gama croma- 
tică. Alte culturi au game diferite, de exemplu raga indiană, slen- 
dro şi pelog din Bali, ţinând de muzica interpretată de gamelan 
(grup instrumental traditional din Java si Bali), sau dastgah-ul 
persan. Cele mai multe game folosesc intervale de mărime inega- 
la si sunt formate dintr-un set de douăsprezece înălțimi, cu câteva 
subseturi de câte şapte înălțimi, fiecare definind o tonalitate. În 
muzica tonală occidentală, tonalitatile sunt caracterizate în func- 
tie de un ton specific - tonica (treapta întâi a modurilor major 
sau minor). În majoritatea cazurilor, aceasta reprezintă cel mai 
important punct de referinţă în procesarea muzicii occidentale. 
Funcţionează ca o ancoră pentru celelalte tonuri. 

Melodia este percepută în urma grupării auditive, când note 
succesive sunt puse laolaltă cu scopul de a crea senzaţia unui 
contur melodic.” Notele pot fi mult mai uşor grupate atunci când 
au înălțimi sau tempouri similare. Gruparea verticală produce 
armonii, când tonurile sunt grupate în aşa fel încât să formeze 
acorduri. Adesea, anumite acorduri sunt mai importante decât 
altele, în general tonica şi cele bazate pe dominantă și subdomi- 
nantă. Mare parte din muzica cea mai cunoscută conţine aceste 
trei acorduri, de exemplu Home on the Range şi Blowing in the 
Wind a lui Bob Dylan. 

Există două modele fundamentale care explică ierarhia tonală. 
Teoria tonală inaltime-spatiu (Tonal Pitch Space Theory)? suge- 
rează că ascultătorii percep înălțimi si acorduri ca fiind relativ 
apropiate sau îndepărtate de o tonică dată conform unei ordini 
logice. Celălalt model, bazat pe modelul reţelei neuronale’, suge- 
rează că un sistem pe trei niveluri reuneşte tonurile, acordurile și 

tonalitatile intr-o ordine ierarhizata. Se poate ca sistemul nostru 
auditiv si de procesare să prezinte o serie de proprietăţi de bază 
care să determine de ce anumite asocieri de note ne sună mai 
armonios decât altele - deşi poate fi vorba şi despre un gust do- 
bandit, pe măsură ce învăţăm sistemul tonal al culturii de care 
apartinem, în sensul că le preferăm pe acestea în locul combinati- 
ilor disonante, pentru simplul fapt că suntem obișnuiți cu ele. De 
exemplu, s-a sugerat că, dacă am fi crescuţi ascultând muzică ato- 
nala, aceasta ni s-ar părea armonioasă. Incercati să audiaţi com- 
poziţia lui Schoenberg, Pierrot lunaire (1912), sau opera Wozzeck 
(1925) a lui Alban Berg si vedeţi cum vi se par. 


Precesarea timbrului 


Timbrul reprezintă caracterul sau calitatea unui sunet instru- 
mental ori vocal. Procesarea timbrului este una dintre modalită- 
tile prin care putem urmări surse sonore mai mult sau mai putin 
asemănătoare. Timbrul poate fi produs de o sursă sonoră unică 
sau de mai multe acţionând laolaltă, cum ar fi diferite combinaţii 
de instrumente. Poate contribui la expresivitatea muzicii, sporind 
senzaţia de tensiune sau de relaxare. Cei care nu sunt muzicieni 
profesionişti sunt mai sensibili la schimbările de timbru decât la 


cele de înălțime." 


Procesarea unor Hructuri muzicale extinse 


Atunci când ascultăm muzică, mai ales bucăţi mai lungi, tre- 
buie să putem identifica părţile cele mai importante. Unele părți 
au o importanță structurală, altele au doar un rol ornamental.” 


Teoria generativă a muzicii tonale’? ne arată cum să facem acest 

lucru, identificand regulile gramaticii muzicale. Astfel, au fost 
propuse patru tipuri de structuri ierarhizate: 


gruparea structurilor (felul in care impartim muzica in moti- 
ve, fraze si sectiuni); 

structura metrica (timpi accentuati si neaccentuati); 

reductia elementelor tonale (legătura dintre înălțime si ritm, 
importanţa structurală a episoadelor ritmice); 

reductia prelungirii duratei (o ierarhie a momentelor recuren- 
te de tensiune-relaxare). 


Oteoriealternativă sebazează pe abstragerea elementelor-cheie 
(Cue abstraction theory).'* Această teorie susține că, pe măsură 
ce ascultăm, fragmentam muzica în porțiuni de lungimi diferite, 
pe baza diferențelor si a similitudinilor si creăm astfel unităţi de 
memorie care integrează caracteristicile stilului muzical. 


Memoria muzicală 


Rememorarea unor secvenţe muzicale extinse constituie un 
proces complex. În general, ne amintim muzica fără să ne gân- 
dim la cum facem acest lucru (vezi si Capitolul 7). Reprezentarea 
schematică pe care ne-o construim în legătură cu tonalitatea, rit- 
mul, măsura si metrul unanim acceptate de cultura de care apar- 
ținem constituie baza amintirilor noastre muzicale. Amintirile 
pe care le avem despre o anumită muzică devin parte a sistemu- 
lui nostru de referință muzical. Ne amintim muzica pe care am 
auzit-o în mod frecvent. Cu cât ascultăm mai des o melodie, cu 
atât rețelele neuronale care îi mijlocesc percepţia devin mai pu- 
ternice. Se pare că ne amintim melodiile familiare într-o manie- 
ră relativ astractă, recunoscându-le chiar interpretate la înălțimi 

sau tempouri diferite ori chiar la instrumente diferite.! Ascultand 
în mod repetat o melodie, dobândim o mai bună înțelegere a 
structurii acesteia si a relaţiei dintre temele care o compun. Ne 
amintim, de asemenea, si informaţii concrete despre muzică, dar 
pentru asta folosim o altă parte a creierului, nu pe cea care tine de 
memoria muzicală propriu-zisă. 

Vi s-a întâmplat vreodată ca o melodie pe care ati auzit-o să 
nu vă mai iasă din cap, chiar şi atunci când nu o ascultați? Când 
se întâmplă asa ceva, se spune că avem un „vierme de ureche”. De 
obicei, acest fenomen este declanșat de melodii familiare, pe care 
tocmai le-am ascultat, dar poate fi provocat si de alte experienţe, 
de exemplu un cuvânt sau câteva note din respectiva melodie sau 
un sentiment asociat cu ea.!* Aproape orice om a simțit „viermele 
de ureche”, desi acest lucru tinde să li se întâmple mai des feme- 
ilor, care sunt și mai enervate din această cauză decât barbatii.'° 


Reactii prevecate de muzică 


Când ascultați muzică, cum reactionati la ea? Vi se schimbă 
starea si comportamentul? Vă surprindeti încercând să distingeti 
structura muzicii sau instrumentele care o interpretează? Fiintele 
umane reacționează la muzică în feluri diferite: din punct de ve- 
dere fiziologic, prin mișcare, schimbându-și comportamentul, 
din punct de vedere estetic, intelectual şi prin schimbări de stare, 
ale nivelului de excitare şi ale emoţiilor. În secțiunile următoare 
vom explora aceste chestiuni. Citindu-le, veți dori, poate, să re- 
flectati asupra diferitelor moduri în care dumneavoastră reacti- 
onati la muzică. 


Precesarea muzicii 31 
Reactii fizielegice la muzică 


Au fost investigate efectele muzicii asupra unei palete largi de 
reactii fiziologice, incluzand ritmul cardiac, respiratia, presiunea 
arterială, tensiunea musculară, mișcarea, ţinuta si contractiile 
stomacale. Nu au fost găsite dovezi concludente care să lege mu- 
zica de aceste variaţii fiziologice. Ne-am aștepta ca o muzică dată 
tare, ritmată, incitanta să ducă la o intensificare a proceselor fizi- 
ologice, dar acest lucru nu se întâmplă întotdeauna. La fel, o mu- 
zică relaxantă nu duce întotdeauna la încetinirea proceselor fizi- 
ologice, deşi adesea acesta e rezultatul. Motivul ar putea fi acela 
că reacțiile noastre sunt influențate de alți factori, de exemplu 
gustul personal pentru anumite bucăți muzicale, legătura acesto- 
ra cu evenimente din viata noastră, cât de des ascultăm muzica, 
dacă avem o pregătire muzicală specializată şi personalitatea. De 
asemenea, muzica are un impact pozitiv asupra sistemelor neu- 
rochimice implicate în felul în care creierul nostru gestionează 
recompensa și plăcerea.! 


Miscarea 


Multe experiențe muzicale implică mișcare. Relația dintre miş- 
care şi muzică începe la o vârstă fragedă, cu mişcările coordonate 
dintre mamă (sau alti adulți) si copil. Adulții le cântă bebelusilor 
când îi leagănă să adoarmă si cand se joacă. Muzica si mişcarea au 
avut întotdeauna un rol important în creşterea copiilor, crearea 
legăturilor sociale si în viata de zi cu zi. Muzica generează mişcare 
prin dans si o serie de activități legate de ritualuri de împereche- 
re, ceremonii de celebrare si religioase. Mişcarea care însoţeşte 
muzica este parte integrantă a experienței muzicale și nu poate fi 
separată de aceasta. 

Efectele asupra comporitamentului 


Muzica ne afectează comportamentul. Poate acționa ca un sti- 
mul pentru mişcare sau pentru relaxare. Copiii mici devin mai 
activi când aud o muzică vioaie. Folosim muzica pentru relaxa- 
re şi ca sprijin pentru o serie de activități sportive, deşi în acest 
caz ea influențează mai degrabă motivaţia decât activitatea pro- 
priu-zisă. Un exemplu extrem al efectului pe care muzica îl are 
asupra comportamentului este rolul pe care îl joacă în inducerea 
unor stări de transă. Impactul muzicii asupra comportamentului 
va fi dezbătut în Capitolul 4. 


Reactii estetice la muzica 


Reacţiile estetice sunt subiective, simple reacții personale în 
fata frumuseții şi a urateniei. Ele depind de gustul si judecata fie- 
cărui ascultător. Diferă de reacțiile emoționale prin aceea că ne- 
cesită o evaluare a muzicii. Deşi există o tendinţă de a considera 
reacţiile estetice relevante doar în cazul artei elitiste, sunt si voci 
care pretind că experienţa estetică foate fi aplicată reacţiilor la 
orice formă de artă. Asta înseamnă că reacţia unui fan al muzicii 
pop in fata celei mai noi melodii a cântărețului său preferat nu e 
cu nimic diferită de cea a unui muzician profesionist în fata unei 
noi compoziții muzicale. Cercetarea sistemelor neurale care stau 
la baza experienţei estetice! a demonstrat că sunt implicate cel 
putin trei tipuri de activitate cerebrală: îmbunătăţirea procesării 
senzoriale primare; procesarea superioară, de sus în jos, şi activa- 
rea ariilor corticale implicate în emiterea unor judecăți de evalua- 
re; precum şi angrenarea circuitelor din creier care au legătură cu 
recompensa. Este posibil ca judecatile estetice să aibă semnificaţie 
evoluționistă, căci ariile corticale responsabile cu evaluarea artei 
se suprapun cu cele folosite pentru judecăţi privind mâncarea şi 

alegerea unui partener.” Ce tip de muzică ați descrie ca frumoa- 
să? Există vreo formă de muzică care vă place, dar pe care nu ați 
numi-o frumoasă? Ce anume vă atrage la muzica respectivă? 


Stimularea intelectuală 


Muzica poate fi o sursă de stimulare intelectuală. Să asculti 
muzică, să îi identifici structurile si tipurile, să le analizezi, să în- 
veți despre istoria şi formele ei în alte culturi, să înveți sa canti 
vocal sau la un instrument, să compui, să improvizezi şi să inter- 
pretezi - toate acestea reprezintă o stimulare si o provocare inte- 
lectuală. Sunt relevante pe tot parcursul vieţii şi nu se limitează 
la experienţele ce tin de o educaţie formală, nici nu presupun ca 
trebuie să fii implicat activ în procesul de producere a muzicii. 
Spre exemplu, colectionarii de înregistrări muzicale sunt partial 
motivaţi de dorința de a-și îmbogăţi cunoștințele si nivelul de în- 
telegere a muzicii.!8 


Stiri psihice si nivelul de excitare 


Folosim adesea muzica pentru a ne examina şi echilibra starea 
de spirit. De fapt, cea mai comună activitate menită să ne stabi- 
lizeze stările psihice este ascultarea muzicii. In general, muzica 
liniştită, ascultată în surdină, reduce anxietatea și ne ajută să ne 
relaxăm, în timp ce muzica energică tinde să ne crească nivelul de 
excitare, desi e dificil de spus exact care structura muzicala evoca 
o anumita stare sau emotie. Explorarea conceptelor de gen, varsta 
sau diferente de clasă socială nu a relevat in mod clar un model 
recurent, deși câteva studii au arătat că educaţia formală contează 
într-o anumită măsură. În ansamblu, tipuri diferite de muzică pot 
genera un efect similar în schimbarea stării psihice. Motivul ar 

putea fi acela că trăsăturile individuale specifice ale ascultătoru- 
lui şi experienţele sale anterioare privind muzica funcționează ca 
mediatori. De exemplu, muzica preferată, oricare ar fi ea, poate 
reduce tensiunea, în timp ce o muzică stimulantă, fie că ascultă- 
torului îi place sau nu, tinde să provoace reacții fiziologice mai 
puternice. 

Muzica nu are întotdeauna o influență pozitivă; adolescenții 
pot folosi muzica ca sa evite să se gândească la diverse probleme, 
ceea ce are un impact negativ asupra capacității lor de adapta- 
re psihologică. Să asculti muzica ce explorează teme negative, de 
exemplu suferința sau moartea, poate adânci sentimentele de de- 
presie şi gândurile de suicid.!* 


Reactii emsțienale la muzică 


După cum am văzut în Capitolul 1, majoritatea oamenilor pot 
recunoaște emoțiile pe care încearcă să le reprezinte o anumită 
melodie aparținând culturii lor, ba chiar si unei alte culturi une- 
ori. Stabilirea unor legături între anumite episoade muzicale și 
percepția emotiei s-a dovedit dificilă. Orice structură muzicală 
poate reprezenta un număr de expresii emoţionale. Expresia per- 
cepută nu este niciodată determinată de un singur episod muzi- 
cal, ci reprezintă rezultatul mai multor episoade, luate laolaltă. În 
ansamblu, felul in care muzica reuşeşte să reprezinte emoția nu 
va putea fi explicat niciodată dintr-o perspectivă pur ştiinţifică.” 

Deşi avem capacitatea de a identifica emoția pe care încearcă 
să o transmită muzica, asta nu înseamnă că noi înşine experi- 
mentăm acea emoție. Există o imensă marjă de variabilitate cand 
vine vorba despre reacțiile emoţionale ale oamenilor în fata mu- 
zicii. Acestea depind de variabile socioculturale, istorice, educa- 
tionale şi contextuale. Deşi experiențele muzicale anterioare ne 

pot influenţa starea psihică, este posibil ca ele să nu aibă nici un 
impact asupra emoţiilor noastre.2 

Anumite persoane prezintă reacţii foarte puternice la muzică, 
inclusiv frisoane, plâns, noduri în gât, tremurat, senzația de păr 
ridicat pe ceafă, furnicături pe sira spinării, piele de găină. Relaţia 
exactă dintre asemenea experienţe şi emoţii este neclară.” Unii 
ascultători raportează un „punct culminant” al experienţelor 
emoționale. Aici ar intra încântarea, bucuria şi extazul. Mai putin 
obișnuite sunt experienţele cvasi- fizice, perceptuale, cognitive, 
existenţiale, transcedentale si religioase.” V-a provocat vreodată 
muzica astfel de trăiri? Ce ascultați, interpretati sau cantati în acel 
moment? Care dintre elementele muzicii credeți că a determinat 
o astfel de experiență? 

În ansamblu, există trei mari explicaţii pentru reacţiile noas- 
tre emoţionale la muzică. Prima sugerează faptul că între stimulii 
muzicali şi reacţiile noastre emoţionale există o serie de conexi- 
uni prestabilite. Răspundem instantaneu la sunetul muzicii, fără 
vreun gând conștient, asa cum am face-o în fata unui zgomot pu- 
ternic. Când în muzică intervin schimbări de tempo, dinamică, 
înălțime si timbru, sistemul nostru nervos autonom monitorizea- 
ză aceste schimbări și răspunde în consecință. Cercetarea unor 
puternice reacții pozitive în fata muzicii a arătat că ariile creieru- 
lui implicate în acest proces sunt cele care se activează ca răspuns 
la stimulii de recompensare. Se ştie că activitățile legate de aceste 
sisteme de recompensare implică dopamina şi sistemul opioid, 
precum si alti neurotransmitatori. Amigdala cerebrală, cu rol în 
frică şi emoții negative, isi încetinește activitatea pe măsură ce 
reacțiile emoţionale devin mai intense. Este posibil ca muzica să 
aibă un impact atât de puternic pentru că trezeşte anumite emo- 


tii, în timp ce pe cele incompatibile le inhiba.”” 

A doua explicatie privind reactiile noastre emotionale este ace- 
ea ca pot exista legaturi cu un episod emotional din viata noastra, 
de exemplu că ne-am cunoscut un partener în momentul când 
era cântată o anumită melodie. Semnificațiile pe care le atribu- 
im muzicii pot fi absolute (intrinseci, proprii muzicii înseşi) sau 
referentiale (legate de un fenomen non-muzical).” Semnificațiile 
referentiale tin de episoade din viata, carora le asociem anumite 
bucăți muzicale. De pildă, muzica interpretată la înmormântarea 
cuiva ne poate provoca lacrimi dacă o auzim din nou. 

În al treilea rând, emoțiile pot fi trezite si dacă așteptările mu- 
zicale sunt infirmate sau întârziate.” Muzica creează aşteptări si 
tensiuni. Rezolvarea sau nu a acestora dă naștere unor răspunsuri 
emoționale variate. Muzica generează aşteptări pe baza cunostin- 
telor pe care le avem despre tonalitatea folosită în cultura noastră 
şi trăsăturile generale ale anumitor genuri.” Variatii în felul in 
care aceste aşteptări sunt îndeplinite sau nu joacă un rol impor- 
tant în determinarea reacțiilor emoţionale pe care ni le trezește 
muzica. Oamenii au un creier evoluat, care se simte recompensat 
atunci când poate prezice în mod corect evenimente viitoare. Se 
pare că muzica se foloseşte de acest lucru ca să genereze reac- 
tii emoționale.” Mecanismele creierului codifică trecutul recent, 
prezic viitorul şi ajustează codificarea atunci când predicțiile sunt 
greşite. Aceste mecanisme, desi tin in mare măsură de zona cor- 
ticală, interacționează cu sistemul de recompensare, ducând la 
apariția unor reacții emoționale. O provocare pentru teoriile as- 
teptării este cum reacționăm la muzica pe care o cunoaștem bine, 
de la care ştim la ce să ne așteptăm. Explicaţia este că reacțiile 
noastre la evenimente neprevăzute sunt automate, inconștiente, 
deci chiar şi atunci când cunoaştem muzica respectivă, ea tot ne 
va provoca un răspuns emotional.” În muzica tonală occidentală, 
aşteptările sunt condiționate de structuri legate de ritm, metru, 

tonalitate, armonie si melodie. Toate pot oferi compozitorilor 
ocazia de a insela asteptarile ascultatorilor. 

Pentru a explica reactiile emotionale pe care ni le trezeste mu- 
zica, au fost dezvoltate mai multe modele. Cel mai cuprinzator 
este schema BRECVEMA.” Aceasta cuprinde opt elemente: 


Reflexul trunchiului cerebral (Brain stem reflex): o stare 
permanentă de atenţie şi de răspuns la elemente acustice 
simple, cum ar fi intensitatea sunetului sau viteza - fie ex- 
treme, fie în creştere. 

Angajament ritmic (Rhythmic entrainment): o ajustare gra- 
dată a ritmului intern al corpului nostru (de exemplu, rit- 
mul cardiac) la ritmul exterior al muzicii. 

Conditionare de evaluare (Evaluative conditioning): o ală- 
turare constantă a unei bucăţi muzicale cu diversi stimuli 
pozitivi sau negativi, care duce la formarea unei asocieri 
condiţionate. 

Contagiune (Contagion): un mimetism intern al expresiei 
emoționale percepute ca fiind generată de muzică. 

Imagistică vizuală (Visual imagery): imagini lăuntrice, cu ca- 
racter emoţional, invocate de ascultător printr-o cartogra- 
fiere metaforică a structurii muzicale. 

Memorie episodica (Episodic memory): o reamintire consti- 
entă a unui eveniment specific din trecutul ascultătorului, 
declanșată de muzică. 

Aşteptări muzicale (Musical expectancy): o reacţie la desfă- 
şurarea graduală a structurii muzicale şi continuarea sa as- 
teptată sau neașteptată. 

Judecată estetică (Aesthetic judgement): o evaluare subiectivă 
privind valoarea estetică a muzicii, bazată pe un set indivi- 
dual de criterii măsurate. 

Ceneluzii 


Procesarea sunetului a fost crucială pentru supraviețuirea 
noastră evoluționistă si, probabil din această cauză, mecanismele 
pentru percepţia sunetului sunt foarte dezvoltate și funcționează 
automat. Când ascultăm muzică, creierul nostru este angajat în 
elaborarea unor analize complexe, care implică numeroase si va- 
riate arii neuronale. Nu suntem conştienţi de acest lucru pentru 
că procesul este unul automat si se desfăşoară în timp ce suntem 
expuşi la muzică în mediul care ne înconjoară. Nu avem nevoie 
de pregătire muzicală. Reacţiile noastre la muzică îmbracă multe 
forme: fiziologică; schimbări de comportament, mișcare, niveluri 
de excitare, stare psihică si emoții; estetică şi intelectuală. Se poa- 
te ca acestea să reprezinte motivele pentru care muzica are un 
impact atât de puternic şi pentru care oamenii petrec atât timp 
ascultând-o. Influenţa pozitivă pe care o poate avea asupra emoti- 
ilor noastre poate fi deosebit de importantă pentru starea noastră 
de bine. 


5 


Dezvoltarea abilitățile» muzicale 


generale pe tet parcursul visții 


Felul în care abilitățile noastre muzicale naturale se dezvoltă 
în primii ani de viață depinde de mediul în care suntem crescuți. 
Gândiţi-vă la anii copilăriei. Ce muzică se asculta în casă? Se în- 
tâmpla adesea să „faceți” muzică împreună cu cei care aveau grijă 
de dumneavoastră? Ce impact a avut acest lucru asupra dumnea- 
voastră? Au existat şi alte medii care să vă influențeze dezvoltarea 
muzicală? 

Au fost propuse mai multe modele pentru cartografierea 
interacțiunilor complexe pe care le dezvoltăm cu mediul încon- 
jurător. Probabil cel mai influent îi aparţine lui Bronfenbrenner.! 
Acest model include un microsistem, care arată interacțiunile 
dintre individ şi mediul imediat, cel mai apropiat de subiect, un 
mezosistem, care se referă la interacțiunile individului cu mediul 
extins şi un exosistem, unde nu individul interacționează di- 


rect cu ceilalți, ci cineva apropiat lui. Acest model identifică, de 

asemenea, şi un macrosistem, care cuprinde subcultura marcată 
de un anumit set de credinţe, valori şi ideologii prezente în celelal- 
te sisteme. Aceste sisteme diferite influenţează ocaziile pe care le 
avem pentru a ne dezvolta abilitățile muzicale generale. Împreună 
cu Helena Gaunt?, am folosit modelul lui Bronfenbrenner pen- 
tru a face o schemă a posibilelor influenţe ce îl pot afecta pe un 
adolescent care învaţă să cânte la chitară. Acestea sunt arătate în 
Figura 3.1. În ce măsură au avut aceste sisteme un impact asupra 


dezvoltării dumneavoastră muzicale? 


Clubul de 
tineret 


Figura 3.1. Posibile macro-, mezo- şi exosisteme pentru un tânăr care 
învaţă să cânte la chitară 

Există, desigur, si alti factori care au un rol în dezvoltarea noas- 
tra muzicală. Aceştia au fost sistematizati de Hettema si Kenrick’, 


care au stabilit șase categorii de interacțiune si impactul acestora: 


raport static persoană-mediu, când individul este plasat în- 
tr-un mediu nesupus schimbării; 

alegerea mediului de către persoană, când individul alege me- 
dii noi, corespunzând nevoilor sale; 

alegerea persoanei de mediu, printr-o varietate de procese de 
selecţie, de exemplu în educaţie sau în câmpul muncii; 
transformarea mediului de către persoană, când individul, 
prin acţiunile sale, reuşeşte să schimbe mediul, prin conduce- 
re sau perturbare; 

transformarea persoanei de mediu, când indivizii sunt inte- 
grati social intr-un mediu nou; 

schimburi reciproce intre persoana si mediu, cand atat per- 
soana, cat si mediul se schimba in timp. 


Fiecare dintre aceste categorii reprezinta grade diferite de 
potrivire si influenta intre individ si mediu. Ele formeaza baza 
traiectoriilor noastre personale de dezvoltare. Tipul acesta de in- 
teractiuni este ilustrat in Figurile 3.2 si 3.3, care arata cum pot 
functiona ele la nivelul extins al sistemului ecologic, in cazul spe- 
cific al unui copil interesat de muzica pop. Uitandu-va la aceste 
figuri, va puteti da seama in ce momente ale evolutiei personale 
ati ales medii propice dezvoltarii muzicale si cand, din contra, ati 
fost respins(ă) de mediu? 

După cum vom vedea în Capitolul 6, de-a lungul timpului 
s-a crezut că abilitatea muzicală se moşteneşte si că acest lucru 
condiţionează reusitele fiecărui individ. Totuşi, cercetări genetice 

recente au arătat importanța rolului avut de experiență atât în 
determinarea comportamentului nostru, cât si în modificarea 
comportamentului genelor.* Mai mult, studii de neurostiinta au 
demonstrat gradul de plasticitate a creierului” şi măsura în care 
activitățile muzicale specifice în care suntem implicaţi au un anu- 
mit impact asupra creierului. De exemplu, există diferenţe între 
creierele violoniştilor, ale percutionistilor si ale dirijorilor, ca ur- 
mare a seturilor deosebite de abilități pe care le-au dobandit.® 

Felul în care evoluăm fiecare din punct de vedere muzical poa- 
te fi considerat drept o traiectorie aleasă dintr-un şir neîntrerupt 
de posibilități muzicale. Pe măsură ce înaintăm pe această traiec- 
torie, interacțiunile noastre cu ceilalți se schimbă. Acest lucru, 
în schimb, are un impact asupra alegerilor noastre viitoare. Spre 
exemplu, dacă un părinte îşi dă seama că cel mic este interesat 
de muzică, este foarte probabil să îi asigure oportunități de im- 
plicare în activități muzicale. Dacă celui mic i se par interesante 
acestea şi îi produc plăcere, interesul şi gradul lui de implicare va 
creşte proporţional, ceea ce face ca părintele să fie şi mai dispus 
să îi susțină dezvoltarea muzicală. Cum există un număr imens 
de oportunități atât pentru copii, cât şi pentru adulți, care oferă 
acces la nenumărate tipuri de activități muzicale, potenţialul pen- 
tru diversitate este foarte mare când vine vorba despre traiectorii 
personale de dezvoltare muzicală. Gândiţi-vă o clipă la traiectoria 
muzicală pe care o aveți. Puteţi identifica variatele influențe si 
oportunităţi care se poate să fi avut un impact major asupra vietii 
dumneavoastră muzicale? 


Experiente auditive prendtale ale muzicii 


Desi noi nu suntem constienti de acest lucru, toate sisteme- 
le noastre senzoriale incep sa functioneze inainte de a ne naste. 
Dintre acestea, reactia noastra la muzica pare sa fie cea mai im- 
portanta. Informatia primita prin intermediul sunetului este mai 
diversă şi poartă o mai mare încărcătură informațională decât ce- 
lelalte sensuri, deşi sunetul e înăbuşit.” În pântec, suntem expuși 
la vocea, respiraţia, bătăile inimii, sistemul digestiv, mişcările cor- 
porale si paşii mamei. Avem, de asemenea, informaţii despre sta- 
rea fizică şi emoţională a mamei noastre. După pragul de 28-30 de 
săptămâni de gestație, capacitatea noastră de a reacționa la sunete 


Dezvoltarea abilitățile» muzicale generale 45 


externe este pe deplin formata. Atunci cand avem un mediu audi- 
tiv bogat, ne creste si finetea auzului. Bebelusii recunosc muzica 
pe care au auzit-o in pantec atât înainte, cât si imediat dupa nas- 
tere. Suntem mai atenți la si ne linistim mai repede dacă auzim 
melodiile pe care mamele noastre le-au ascultat zilnic în ultimele 
trei luni de sarcină. Asta înseamnă că imersiunea noastră în cul- 
tura muzicală - sau lipsa acesteia - începe de dinainte de a ne 
naşte, desi un număr limitat de copii nenascuti pot experimenta 
amuzie sau pot fi surzi, ceea ce le va afecta dezvoltarea muzicală.” 


Dezvoltarea perceptiei muzicale în pruncie și 
eopilarie 


Impactul mediului familial continua sa fie de o importanta 
covarsitoare pe tot parcursul copilariei noastre. In pruncie, sun- 
tem ascultători foarte buni si manifestăm o sensibilitate ridicată 
la combinaţii de sunete pe care adulții le percep ca muzicale. De 
îndată ce suntem expuși la muzică, încep să ni se dezvolte abili- 
tatile necesare înţelegerii şi analizării ei. De obicei, dezvoltăm un 
număr semnificativ de reprezentări muzicale în urma interacti- 
unilor preverbale şi semi-muzicale pe care le avem cu cei care 
au grijă de noi. Legătura pe care o formăm cu persoana care ne 
îngrijeşte are un rol crucial în acest proces reciproc. Fiecare sim- 
te, într-o anumită măsură, starea fizică şi emoţională a celuilalt. 
Cei care au grijă de bebeluşi folosesc de obicei un „limbaj” care 
presupune adesea sunete mai înalte, o expresivitate accentuată 
şi un ritm regulat.* E ușor de recunoscut un asemenea limbaj 
dacă urmărești interacţiunile dintre bebeluş și adult. Când adul- 
tul încetează să mai vorbească așa, adesea bebeluşul reactionea- 
ză scoțând diverse sunete sau schimbându-și comportamentul. 
Adultul poate interpreta acest lucru ca pe o formă de conversaţie 

si raspunde, incurajand astfel comportamentul respectiv. Acest 
tip de ,,limbaj” folosit în interacțiunile cu bebeluşii apare într-o 
forma similară in toate culturile. 

De asemenea, toate persoanele care au grijă de un bebeluș, în 
orice parte a lumii, îi cântă. De obicei, sunt cântece de leagăn sau 
de joacă, chiar cântece adaptate din repertoriul adulților. Ca și în 
cazul limbajului pentru bebeluşi, si în cântecele pentru ei regăsim 
sunete mai înalte şi un tempo mai domol decât de obicei, pre- 
cum și aspecte emoționale intensificate. Nou-nascutii si bebeluşii 
sunt mai atenţi la acest tip de cântece decât la altele.* Cântecele 
de leagăn au caracteristici comune peste tot în lume. Au o linie 
melodică lină, cu o tonalitate puternică, ritmuri repetitive şi un 
stil vocal distinct. Bebelusii preferă cântecele de leagăn tuturor 
celorlalte melodii. Cântatul, mai ales de către mame, are un im- 
pact puternic asupra nivelului de excitare. Cântecele de leagăn li- 
nistesc şi adorm, in timp ce cântecele de joacă stimulează atenția. 
Îngrijitorii tind să-şi adapteze instinctiv comportamentul nevoi- 
lor bebelusului, reducând înălțimea sunetelor și articulând versu- 
rile mai clar, simultan cu dezvoltarea competenţelor de limbaj ale 
celui mic. Initial, bebeluşii pot percepe muzica altor culturi la fel 
de bine ca pe a lor, însă acest lucru se schimbă în timp, pe măsură 
ce sunt introduși în sistemul tonal al culturii lor. 

Activităţile muzicale initiate de părinți şi resursele muzicale 
care le sunt disponibile acasă variază. Genul de muzică la care 
este expus copilul depinde de gusturile părinţilor, care pot asculta 
tipuri foarte diferite de muzică, de exemplu jazz, grunge, hip-hop, 
muzică clasică. Se poate ca unii să nu asculte muzică deloc sau s-o 
lase să meargă doar pe fundal. Unele familii isi pot încuraja copiii 
să încerce diverse instrumente muzicale. Toate aceste diferențe 
influențează imersiunea în cultura muzicală, tipul de reprezenta- 
re muzicală pe care îl dobândim şi duce la niveluri disparate de 

dezvoltare muzicala. Rememorati modul in care mediul muzical 
al familiei dumneavoastra v-a putut influenta dezvoltarea muzi- 
cală. În ce activități muzicale vă implicaţi împreună cu cei care 
aveau grijă de dumneavoastră? Ce fel de muzică se cânta? 


Dezvoltarea înălțimii, a melediei si a tenalitatii 


Felul in care bebelusii grupeaza sunetele inalte urmeaza ace- 
leasi reguli ca si in cazul adultilor. Secventele de ton sunt grupate 
pe baza similaritatilor în înălțime, intensitate si timbru, desi be- 
belusii au nevoie de o discrepanta mai accentuată decât adulții 
ca să ajungă să perceapă shimbarea. Cei mici au niște sisteme de 
procesare foarte sofisticate. Au capacitatea de a identifica sunete 
de aceeași înălțime cu o structură armonică diferită, pot emite 
vocale de aceeași înălțime precum cele care le sunt cântate, pot 
percepe schimbări în înălțime cu o precizie de un semiton, pot 
recunoaște direcția de schimbare a înălțimii si distinge tonuri 
la diferență de o octavă.” La șase luni, aceştia pot deja identifica 
diferențe în conturul melodic şi recunoaște melodii chiar dacă 
sunt cântate la o înălțime şi un tempo diferite. Spre deosebire de 
adulți, ei pot detecta schimbări în melodii chiar dacă acestea sunt 
bazate pe tonalități care nu sunt occidentale sau pe game inven- 
tate, atâta vreme cât intervalele sunt asemănătoare cu cele din ga- 
mele occidentale. Bebelusii ajung treptat să recunoască diferente 
în armonie şi în coda convenţională, în muzica occidentală ter- 
minată în tonică.” 

Abilitatea noastră de a recunoaște înălțimi și linii melodice 
pare să fie înnăscută si se dezvoltă cu repeziciune. Din contra, 
dobândirea cunoştinţelor privind tonalitatea culturii noastre ia 
timp, după cum şi învățarea limbii materne necesită timp. La fel 
cum este posibil să fii bilingv, se poate să devii si „bimuzical”. 

Trebuie doar ca bebelușul să fie expus la două sisteme muzicale 
diferite. În culturile occidentale, este nevoie de aproximativ un an 
de expunere la muzică, astfel încât să apară o înţelegere inițială a 
tonalitatii. La un moment dat, între patru si şapte ani, copiii pot, 
în general, organiza cântece în jurul unei tonalități stabile, dar 
nu pot transpune melodii, abilitate care se dezvoltă mai târziu. 
Pregătirea muzicală accelerează dezvoltarea capacităţii de intele- 
gere a înălțimii si a tonalitatii, dar nu schimbă radical procesul.’ 


Dezvoltarea perceptier ritmului 


Bebelusii au o predispozitie pentru procesarea ritmului. Multi 
pot detecta schimbări aproape imperceptibile de tempo si, in 
unele circumstanțe, isi pot sincroniza ritmul suptului cu timpii 
melodiei. Nou-nascutii sunt sensibili la bătăile dintr-o secvență 
metrică simplă si, între patru si opt luni, încep să dezvolte prefe- 
rinte pentru structuri metrice specifice culturii lor. 

Bebelusii experimentează mişcarea atunci când sunt luaţi în 
braţe, leganati, balansati, astfel că în jurul vârstei de şase luni se 
pot legana si mişca ritmic la auzul muzicii. Gradul în care isi pot 
sincroniza mişcările cu muzica creşte odată cu vârsta. Încă de 
timpuriu pot detecta schimbări de tempo în muzica provenind 
din alte culturi decât a lor, dar cu cât sunt mai expuși la muzica 
din cultura lor, cu atât ajung mai repede să întâmpine, ca şi adul- 
tii, dificultăţi cu structuri metrice complexe, care nu le sunt fami- 
liare. Un copil de doi ani care reuşeşte să cânte spontan dovedeşte 
un simț al timpilor si al ritmului, iar în jurul vârstei de cinci ani, 
majoritatea copiilor pot ţine ritmul cu piciorul dacă au un adult 
pe care să îl imite. În principiu, între copiii din clasele primare 
si adulţii care nu sunt muzicieni profesionişti, există o diferență 
foarte mică în felul în care procesează timpii, metrul si ritmul. 

Ca şi în cazul procesării înălțimii sunetelor, structurile de bază 
pentru procesarea timpilor, a metrului şi a ritmului par să fie pre- 
zente încă de la naştere. Pe măsură ce creşte gradul de expunere, 
bebelușul isi dezvoltă abilitățile de procesare a structurilor ritmi- 
ce specifice culturii sale. Acest proces îl dublează pe cel de dezvol- 
tare a limbajului, când nou-nascutii învaţă limbajul/limbajele la 
care sunt expuși. Desi putem învăţa alte limbi străine si mai târziu 
în viata, procesul se dovedeşte atunci mai dificil, iar anumite sub- 
tilitati de pronunție se poate să nu le stăpânim niciodată. 


Dezvoltarea perceptiei axmeniei si a timbrului 


O amplă polemică dezbate dacă bebeluşii răspund mai bine la 
sunetele consonante decât la cele disonante. Unii au argumentat 
că preferința pentru consonante nu face decât să reflecte predilec- 
tia ancestrală a oamenilor, care a influențat de-a lungul timpului 
dezvoltarea tipurilor de muzică. Alții susțin că preferința pentru 
consonanta se dezvoltă doar prin expunerea la acest tip de mu- 
zică şi prin familiarizarea cu ea. Este posibil să fie asa, pentru ca 
există culturi unde muzica nu e mereu consonantă. De exemplu, 
cântăreții de muzică folclorică din partea rurală a Croaţiei inter- 
pretează adesea duete în paralel, pe care multe persoane crescute 
în culturile occidentale le-ar găsi disonante.* 

Capacitatea de diferenţiere a timbrului se dezvoltă rapid în 
copilărie, pe măsură ce copiii sunt expuşi la sunete diferite", deşi 
sunetele similare le creează dificultăți. Expunerea crescută la anu- 
mite sunete îmbunătăţeşte abilitatea de a distinge între ele. 

Dezvoltarea perceptiei structurii si a formei 


Capacitatea de a intelege structura muzicii depinde de abilita- 
tea de a identifica similitudini si diferente si de a-ti aminti ce ai 
auzit. Desi bebelusii pot recunoaste multe diferente de inaltime si 
ritm, asta nu inseamna ca pot intelege structura muzicii pe care 
o aud. Multi adulti pot recunoaste cu usurinta structuri muzicale 
simple, de exemplu modelul strofa-refren, însă analiza unor piese 
de muzică mai lungi si complexe poate reprezenta o provocare 


chiar si pentru muzicienii profesionişti. 


Memoria muzicală în pruncie şi copilinie 


Bebelusii sunt capabili să-şi amintească cântece si linii me- 
lodice pe care le ascultă frecvent. Acest lucru este esenţial dacă 
trebuie să cânte ei înșiși cântecul. Cunoașterea sistemului tonal 
al cântecului furnizează contextul pentru memorizare. Primele 
amintiri muzicale în cazul bebelusilor par să fie extrem de speci- 
fice. De exemplu, pe la şase luni, bebeluşii isi amintesc tempoul 
specific si timbrul unei melodii pe care o ştiu, însă nu recunosc 
bucata respectivă când este interpretată la o viteză diferită sau cu 
alte instrumente. Copiii de clasă pregătitoare pot recunoaște me- 
lodii familiare chiar dacă au suferit transformări, ceea ce arată că 
reprezentările muzicale mai flexibile se dezvoltă ulterior. 


Cantătul în primii ani de viata si în eepilănie 


După vârsta de nouă luni, bebeluşii încep să gângurească 
spontan sau să producă sunete cântate, care sunt diferite de vor- 
bit. În funcţie de gradul în care sunt implicaţi în experiențe mu- 


zicale alături de îngrijitor, în jurul vârstei de un an mulți încep 

să adauge sunete care aduc a cuvinte in momentul în care o aud 
pe mamă cântându-le, acoperind gradat secțiuni din ce în ce mai 
lungi, până când ajung să poată cânta singuri tot cântecul. După 
18 luni, copiii încep să creeze spontan cântece recognoscibile — 
totuşi, cum reprezentarea tonalitatii nu e încă dezvoltată complet, 
ei nu pot folosi decât un set limitat de linii melodice. În jurul 
vârstei de trei ani, în general, copiii se bazează pe cuvintele cân- 
tecelor şi pot produce înălțimi distincte, dar nu există o stabilita- 
te a intervalelor dintre note sau o coerenţă tonală. La patru ani, 
copilul încă se bazează pe cuvintele cântecului, dar reproducerea 
liniei melodice e mult îmbunătăţită, desi coerenţa încă lipseşte 
la nivelul întregului. Pe la cinci sau şase ani, cei mai multi copii 
sunt capabili să reproducă corect cântece recognoscibile şi pot, de 
asemenea, să improvizeze şi să inventeze cântece.” Varstele spe- 
cifice la care apar aceste schimbări depind de mediul muzical la 
care este expus copilul. Mediul familial sau activităţile de la creşă 
joacă un rol crucial în gradul în care copiii preşcolari se implică 
în cântat. Vă amintiți primele cântece pe care le-aţi învățat? Unde 
le-aţi învăţat, acasă, la creșă sau în altă parte? Vă amintiți cum 
reactionau ceilalți oameni atunci cand cantati? Ce impact au avut 
reacţiile lor asupra percepției pe care o aveţi despre abilitățile mu- 
zicale personale? 


Perceptia emsției muzicale la bebeluşi si la copii 


Bebelusii pot răspunde la expresivitatea emoţională in muzică. 
De exemplu, ei pot diferenția cântecele de leagăn pe care mamele 
le cântă bebelusilor lor (pe care le preferă) de cântecele de leagăn 
interpretate fără ca bebelușul să fie prezent. De-abia în primii ani 
de copilărie încep să distingă între emoțiile reprezentate în muzi- 
că, între bucurie și tristeţe, de exemplu. Vârsta exactă la care pot 

face acest lucru variază. Gândiţi-vă o clipă la felul cum distingeti 
dumneavoastră emoțiile din muzică. Ce aspect al muzicii vă ajută 
să vă dati seama? Vă amintiți prima dată cand ati putut identifi- 
ca aceste emoţii în muzică? În general, în culturile occidentale, 
adulții percep emoția in muzică pe baza tempoului si a tonalitatii 
majore sau minore. Tot pe aceste elemente îşi bazează şi copiii 
judecata. De obicei, copiii de şcoală primară pot recunoaşte la fel 
de bine ca şi adulții emoția în muzică, deşi vârsta exactă la care se 
întâmplă acest lucru depinde de gradul de expunere la muzică al 
copilului, încluzând mai multe genuri, precum şi de dezvoltarea 
lor cognitivă şi emoţională generală. De asemenea, ei pot atribui 
şi alte semnificaţii muzicii, de exemplu cele pe care le leagă de un 
eveniment din viaţa lor, nașterea unui frate, moartea unui animal 
preferat. Se poate să asocieze o bucată muzicală cu senzaţia de 
fericire, pentru că s-a întâmplat să o asculte în maşină, mergând 
în vacanţă. 


Dezvoltarea preferinteler muzicale 


Cu toții avem preferințe pentru anumite stiluri sau genuri mu- 
zicale. Bebelusii si copiii foarte mici tind să prefere muzica pen- 
tru copii, de exemplu cântecele de leagăn sau cele de grădiniţă, 
în timp ce copiii mai mărişori sunt, în general, deschişi la orice 
muzică, fără vreo preferință anume pentru genuri." Astfel, cand 
înaintăm spre adolescență, preferințele noastre muzicale devin 
mai accentuate, fiind un element important de afirmare a identi- 
tăţii. Cum v-aţi dezvoltat preferințele muzicale? A fost adolescența 
o perioadă importantă în această privinţă? Cât de importantă a 
fost influenţa prietenilor? 

În timpul adolescenţei, muzica pe care o ascultăm poate de- 
fini prietenii pe care îi avem şi felul în care ne îmbrăcăm şi ne 


Dezvoltarea abilitățile» muzicale generale 53 


comportam. Muzica reprezintă unul dintre felurile in care ne 
prezentăm in fata celorlalți, desi în particular putem asculta o va- 
rietate de genuri. De-a lungul vieţii, preferințele muzicale sunt 
importante în formarea de relaţii interpersonale si în asocierea 
cu anumite grupuri. După cum am văzut în Capitolul 1, muzica e 
folosită pentru a îmbunătăţi legăturile dintre grupuri și pentru a 
le permite celor din afara grupului să recunoască unitatea acestu- 
ia. Muzica funcționează ca o carte de identitate, care se leagă și de 
alte aspecte ale vieţii, marcând apartenența sau non-apartenenta 
la un grup.” Pregătirea muzicală are rol în stabilirea preferințelor 
muzicale, dar si alti factori sunt importanţi. Relaţiile noastre, felul 
în care trăim şi credințele noastre sunt legate de preferințele noas- 
tre muzicale." Statutul socio-economic si amplasarea geografică 
au o influență majoră asupra accesului la muzica'‘, mai ales la 
muzica live. Cei cu venituri mai mari au posibilitatea de a merge 
regulat la operă, la musicaluri sau la concerte rock.!* Acest aspect 
este dezbătut mai departe în Capitolul 4. 

Există multe teorii legate’® de felul in care ni se dezvoltă pre- 
ferintele muzicale. Prima tine de familiarizare. Ea sugerează că, 
cu cât suntem mai expuși la un anume gen de muzică, cu atât ne 
place mai mult.” O variantă a acestei teorii afirmă că preferința 
este invers proporţională cu familiarizarea. Altfel spus, cu cât ne 
familiarizăm mai mult cu o bucată muzicală, cu atât ne place mai 
puţin.!S Acest proces interacționează cu complexitatea muzicii. Se 
poate ca o muzică mai complexă să ne suscite interesul pentru o 
perioadă mai lungă. În principiu, preferințele noastre muzicale 
sunt influențate într-un mod covârșitor de familiarizare, deși e 
posibil ca înclinațiile să se schimbe, pe termen scurt sau lung." 
Dumneavoastră v-aţi schimbat preferințele muzicale de-a lungul 
timpului? Dacă da, cum anume s-au schimbat? Ce a influențat 
schimbarea? 

Dezvoltarea muzicală în adolescenta si 


miaturitate 


In timpul scolii, gradul de expunere a tinerilor la muzica si 
implicarea lor în activități muzicale variază semnificativ. Unii ti- 
neri nu au pregătire muzicală de specialitate, pe când alții cântă la 
mai multe instrumente si participă în mod activ la variate ansam- 
bluri. Acest lucru depinde partial de includerea educației muzica- 
le în programa şcolară obligatorie. Chiar în culturile unde muzica 
reprezintă o parte importantă a procesului educativ obligatoriu, 
acest lucru acoperă o perioadă relativ mică de timp dacă ne ra- 
portam la durata întregii vieți. Se poate ca în copilărie să învăţăm 
să cântăm la un instrument sau să cântăm într-un ansamblu. Este 
posibil ca unii dintre noi să-și piardă interesul şi să înceteze aceste 
activităţi. Chiar dacă le vom continua, ca adulți, se poate ca ele 
să fie întrerupte de obligații familiale şi profesionale.” Avem mai 
mult timp liber la pensie, când poate ne vom dori să învăţăm - 
sau să ne amintim - să cântăm la un instrument, din dorinţa de 
a ne îmbunătăți abilitățile şi 'cunoştințele muzicale.” Pentru unii, 
muzica reprezintă un „hobby serios”?!, căruia îi dedică mult timp 
şi efort (vezi Capitolul 4). Cum ati defini legătura dumneavoastră 
cu muzica? Sunteţi mai degrabă un ascultător? Dacă luaţi parte la 
activități muzicale, cât de dedicat sunteți? 

O mare parte din activitatea muzicală constă în reproducerea 
muzicii făcute de alții, desi este din ce în ce mai acceptată ideea 
că orice individ are capacitatea de a fi creativ din punct de vede- 
re muzical. Pentru şcolari, compoziția şi improvizatia sunt acum 
parte din anumite programe obligatorii de muzică, iar comuni- 
tatile oferă din ce in ce mai multe oportunităţi pentru indivizi 
de toate vârstele, de a-și dezvolta abilităţile muzicale de creaţie; 
s-a dovedit chiar că persoanele cele mai în vârstă, fără pregătire 
muzicală, pot compune cantece.””” 

Pentru cei mai multi oameni, activitatea muzicala de baza este 
ascultarea ei. Să asculti muzică rămâne unul dintre hobby-urile 
cele mai răspândite si ne permite să dobândim o mai bună inte- 
legere a acestui domeniu.” Tehnologia a schimbat modul în care 
ascultăm muzică şi a făcut-o mult mai accesibilă pentru mase. 
Putem controla ce, când şi cum ascultăm, rafinându-ne astfel 
preferinţele muzicale.?! Muzica ne ajută să ne amintim, mai ales la 
o vârstă înaintată, când poate căpăta şi o relevanță spirituală.” Pe 
măsură ce îmbătrânim, creşte posibilitatea dezvoltării unei amu- 
zii dobândite, din cauza deteriorării creierului. Acest lucru poate 
influența negativ participarea la activități muzicale şi învățarea 
în timpul acestora. De asemenea, se poate să întâmpinăm si alte 
dificultăţi, cum ar fi deteriorarea auzului, a vederii, încetinirea 
vitezei de procesare, deşi în general dezvoltăm o serie de strategii 
compensatorii pentru a atenua aceste limitări fizice si cognitive.!* 

Cât de des ascultați muzica? Incercati să ţineţi un jurnal pen- 
tru câteva zile, unde să notati cât de frecvent si ce anume ascul- 
taţi. Ce poate spune acest lucru despre dumneavoastră? 


Concluzii 


Ca specie, fiintele umane sunt programate sa asculte muzica. 
Sistemele de baza pentru procesarea muzicii sunt deja in stare de 
functionare in momentul nasterii si se dezvolta in primii ani de 
viata, luand in considerare sistemul tonal dominant. Traiectoria 
specifica de dezvoltare muzicala a fiecaruia dintre noi depinde 
de mediul familial si cultural in care suntem crescuti, de opor- 
tunitatile pe care le avem, de alegerile pe care le facem privind 
respectivele oportunitati si de nivelul nostru de implicare. Toate 
acestea se pot schimba de-a lungul vietii. Desi bebelusii prefera 
muzica pentru copii, pe măsură ce cresc, copiii tind sa fie deschisi 

la orice și să nu aibă preferințe muzicale puternice. Acestea se 
dezvoltă de-abia în adolescenţă şi sunt legate de noțiuni de identi- 
tate şi apartenenţă la un grup. Chiar dacă preferinţele se schimbă 
în timp, pe termen scurt si lung tind să fie în legătură cu vârsta, 
genul, personalitatea, pregătirea muzicală şi identitatea. În plus, 
preferinţele sunt legate si de familiarizare si de complexitatea mu- 
zicii. Dezvoltarea muzicală poate continua pe tot parcursul vieții, 
fie prin participarea la activități muzicale, fie ascultând muzică. 


4 


Muzica în viata de zi ew zi 


Dezvoltarea mediei electronice în ultima parte a secolului XX 
a revoluţionat accesul la muzică si felul in care o integrăm în viata 
de zi cu zi. În lumea occidentală, muzica este prezentă în aproape 
toate aspectele vieţii noastre. Auzim muzică în supermarketuri, 
în centrele de cumpărături, restaurante, în locașuri de cult, şcoli, 
la radio, la televizor şi prin mijloace de înregistrare. Muzica joacă 
un rol important în teatru, televiziune, filme, jocuri video şi în 
publicitate. Este disponibilă într-o varietate de formate, prin in- 
termediul telefoanelor, al ipad-urilor şi al calculatoarelor, de unde 
putem descărca muzică la comandă. Aceste noi tehnologii au 
schimbat felul în care oamenii pot interactiona cu muzica. Avem 
din ce în ce mai mult control asupra muzicii şi a felului în care o 
ascultăm, ceea ce duce la apariția unor tipare complexe şi foarte 
personale a includerii muzicii în viața cotidiană. 

Gradul de interacţiune a oamenilor cu muzica, în lumea dez- 
voltată, este reflectat de mărimea industriei muzicale internatio- 
nale. În SUA şi în Marea Britanie, muzica se numără printre cei 

mai importanţi generatori de venit la nivel economic. Ascultarea 
muzicii este unul dintre hobby-urile principale ale persoanelor 
de toate vârstele, dar mai ales pentru adolescenţi și pentru cei 
vârstnici.! Înainte să intervină aceste schimbări, muzica le era ac- 
cesibilă celor mai mulți oameni doar dacă o produceau ei înșiși 
sau în cadrul unor reuniuni religioase sau sociale. Pe lângă dispo- 
nibilitatea mărită a muzicii de a fi ascultată, există şi oportunități 
mai numeroase de a face muzică. Tot mai multi oameni de toate 
vârstele învaţă acum să cânte vocal sau la un instrument şi fac 
parte din grupuri muzicale. În ansamblu, există dovezi covârşi- 
toare care arată că muzica joacă un rol-cheie în viețile oamenilor.? 


De ce ascultăm muzică 


Desi teoretic, să asculti muzică este o activitate conştientă, 
având scopul de a adânci înţelegerea şi aprecierea muzicii, practic 
vorbind, ascultăm muzică pentru o varietate de motive. Asta nu 
înseamnă că nu ascultăm cu toată atenţia.? După cum am văzut 
în Capitolul 1, în ziua de azi putem întrebuința muzica pentru a 
ne schimba starea de spirit, nivelul de excitare şi sentimentele, dar 
şi pentru a crea medii care să manipuleze felul în care se simt si 
se comportă alți oameni. Printre altele, putem folosi muzica pen- 
tru a reduce stresul, pentru a trece peste emoții foarte puternice, 
pentru a genera starea potrivită pentru o petrecere, pentru a ne 
aminti sau pentru a ne stimula concentrarea, în concluzie, pentru 
a menţine o stare personală de bine (vezi Capitolul 5). Aşa cum 
am prezentat în Capitolul 3, muzica poate ajuta şi la modelarea 
felului în care ne prezentăm în societate si la promovarea dezvol- 
tării ființei noastre.’ 

În adolescenţă ascultăm de obicei foarte multă muzică. Asta 
ne ajută să scăpăm de plictiseală, să atenueze tensiunile şi să ne 

ia gândul de la probleme. Uneori adolescenții folosesc muzica ca 
pe un mijloc de exprimare a furiei, repezindu-se în camera lor si 
dând muzica la volum maxim, ca să isi arate sentimentele. După 
cum am văzut în Capitolul 3, una dintre funcţiile muzicii pentru 
adolescenți este formarea identităţii şi comunicarea acelei identi- 
tati. Tinerii tind să-şi facă prieteni cu gusturi similare în materie 
de muzică.“ Atunci când se angajează în comparații sociale, ado- 
lescentii au capacitatea de a le atribui celor din grupul lor cali- 
tati superioare celorlalte grupuri, ceea ce duce la o autoevaluare 
pozitivă. Muzica facilitează acest proces. Desigur, uneori aceste 
identități sunt văzute într-o manieră negativă de societate si aici 
ne referim, de exemplu, la cei care se asociază cu heavy metal, 
hip-hop, goth sau grunge. Cântecele antisociale pot duce la gân- 
duri si atitudini antisociale şi, în anumite cazuri, le pot induce 
celor tineri şi vulnerabili” un comportament agresiv şi pot avea 
un impact negativ asupra celor denigrati. Muzica ce explorează 
emoții negative poate exacerba probleme de sănătate mintală, iar 
impactul acestui lucru poate fi intensificat prin interacțiuni între 
membrii aceleiaşi subculturi, care gândesc la fel. 

Muzica poate avea semnificaţii si scopuri diferite în cazul ti- 
nerilor din diferite culturi. În ansamblu, muzica acoperă două di- 
mensiuni generale - o dimensiune contemplativa sau emoțională 
(individuală) si una intrapersonală, interpersonală/socială (co- 
lectivism). Adolescentii din societățile cu un grad mai ridicat de 
colectivism folosesc muzica pentru afirmarea identităţii culturale 
într-o măsură mai mare decât cei din societățile individualiste. 
Ascultarea muzicii de către adolescenţi, chiar în culturi diferite, 
pare să aibă o serie de funcţii comune: muzică de fundal; ascul- 
tare concentrată; exprimarea emoţiilor negative; relationarea cu 
alte emotii; dansul; legatura cu prietenia, familia, politica, valori 
şi identitate culturală.” 

Aceste funcții sunt similare celor descrise de persoanele mai în 
vârstă, care folosesc, de asemenea, ascultarea si producerea muzi- 
cii pentru a-şi exprima individualitatea și pentru a se autodefini. 

Ascultarea unor anumite bucăți muzicale poate facilita adu- 
cerea aminte a unor evenimente si experienţe şi a emoţiilor aso- 
ciate cu acele experiențe, de exemplu rememorarea unui concert 
la care am asistat sau ce melodie ascultam în momentul în care 
ni s-a comunicat rezultatul unei examen important ori al unui 
interviu. Pentru oamenii mai în vârstă, ascultarea muzicii poa- 
te reprezenta un mod de atenuare a sentimentelor de izolare sau 
singurătate, de distragere de la problemele de sănătate, de imbu- 
natatire a stării de spirit si de inducere a unei stări de bine fizice, 
precum şi de inducerea unui sentiment de reîntinerire. Muzica 
poate reduce anxietatea si nivelul de stres, poate creşte rezistența 
la durere, poate determina oamenii să aibă o perspectivă mai lu- 
minoasă asupra vieţii şi le mijloceşte fuga de realitate, stimulează 
imaginația si sentimentele privind spiritualitatea.* 

Atunci când ascultați muzică, sunteți conștient in ce măsu- 
ră vă afectează acest lucru? Anumiți ascultători sunt extrem de 
conştienţi de felul în care muzica fie le schimbă, fie le adânceşte 
stările de spirit. Aceştia sunt mai capabili de a accesa si imple- 
menta strategii de stabilizare a stărilor psihice, alegând o muzică 
potrivită oricărei ocazii, care să le satisfacă nevoile fizice, psi- 
hologice şi sociale. În această categorie intră de obicei oamenii 
mai în vârstă, iar dintre ei, femeile, mai degrabă decât bărbaţii, 
tind să folosească muzica pentru a-și echilibra emoţiile şi stările.! 
Beneficiile? pe care ni le aduce muzica depind în mod covârșitor 
de măsura în care oamenii pot controla melodiile pe care le as- 
cultă. Atunci când indivizii sunt expuşi unor compoziții muzicale 
pe care nu le agreează, într-un context pe care nu-l pot controla, 
este posibil să poată părăsi respectiva situație dacă, de exemplu, 

sunt la cumpărături sau într-un restaurant. În cazul în care acest 
lucru nu este posibil, asta poate da naștere unei profunde tristeti. 
Un vecin care pune muzică tare la toate orele, mai ales o muzi- 
că care iti displace, poate fi foarte stresant, iar această situație îi 
poate conduce pe oameni să recurgă la acțiuni legale sau chiar la 
violență. 


Muzica, sprijin pentru activititile de zi eu zi 


Probabil ca ascultati muzica cand faceti altceva. Majoritatea 
oamenilor fac asta. Ascultam muzică atunci cand călătorim, 
avem ceva plictisitor de facut, fie o activitate fizică (curăţenie), fie 
una mentală (teme, sarcini de birou), și chiar când facem misca- 
re. Muzica ne distrage atenţia, ne dă energie, facilitează mișcarea 
ritmică şi oferă sens.? 

Muzica se potriveşte cel mai bine atunci când călătorim. Când 
ne aflăm la volan, muzica poate fie să ne îmbunătăţească prestaţia, 
fie să aibă un efect negativ. Asta depinde de tipul de muzică, de 
context şi de trăsăturile noastre de personalitate. Dacă ascultăm 
muzică tare şi energică, se poate să ne simțim încurajați să con- 
ducem mai repede; dacă, însă, suntem obosiţi, acest tip de muzică 
ne poate ajuta să ne păstrăm concentrarea. Atunci când folosim 
mijloacele de transport în comun, muzica ne izolează de ceilalți 
călători şi ne induce o stare de bună dispoziţie pentru activitățile 
de care ne vom ocupa din momentul când ajungem la destinatie.” 

Adesea ascultăm muzică atunci când avem de îndeplinit sar- 
cini intelectuale nu prea complicate - scolarii, de exemplu, ascultă 
de obicei muzică cât îşi fac temele. Ca şi în cazul șofatului, efectele 
muzicii depind de o serie de factori luaţi laolaltă. Au fost create 
diverse modele care să ne ajute să înțelegem mai bine aceste efec- 
te. Figura 4.1 exemplifică un astfel de model. În general, studiul 

se efectuează în condiţii mai bune dacă ascultăm muzică relaxan- 
tă, calmă - deşi, dacă tema e plictisitoare, concentrarea se poate 
menține mai bine cu o muzică stimulantă. Sarcinile de lucru care 
se bazează pe tehnica învățatului pe dinafară sunt, în mod de- 
osebit, afectate negativ de muzică, desi aceasta poate funcționa 
ca un instrument mnemotehnic - de exemplu, cântecele folosite 
frecvent să îi înveţe pe copii alfabetul sau gama muzicală. Atunci 
când vine vorba despre copii cu nevoi speciale, care le afectează 
abilitatea de concentrare, muzica relaxantă poate avea efecte be- 
nefice în îndeplinirea sarcinii de lucru.? 

Muzica a jucat întotdeauna un rol important în activitățile de 
muncă. A fost utilizată pentru coordonarea mişcărilor, combate- 
rea plictiselii, dezvoltarea spiritului de echipă si mărirea vitezei 
de lucru. În zilele noastre, cântatul în timpul lucrului a rămas un 
fenomen rar în lumea dezvoltată, însă înregistrări muzicale sunt 
rulate permanent la locul de muncă, în magazine, aeroporturi, 
restaurante şi hoteluri. Uzul comercial al muzicii reprezintă in- 
dustrii de importanță majoră. În mediul corporatist, cei care as- 
cultă o muzică aleasă de ei tind să-şi menţină concentrarea chiar 
atunci când au de-a face cu sarcini de rutină, iar muzica în căști 
poate îmbunătăţi concentrarea, combate plictiseala, reduce stre- 
sul si bloca orice zgomot nedorit? 


Muzica si pétrecerea timpului liber 


Conceptul de timp liber nu constituie o noutate. Încă din se- 
colul 4 î. Hr., Aristotel se referea la el ca la o experiență activă, 
întruchipată de melodie, dramă, poezie şi dans. Pe acestea le con- 
sidera el drept „nobile” întrebuințări ale timpului liber şi esentia- 
le în desăvârșirea fericirii cetatenilor.’ Mai recent, Stebbins! face 
diferența între o petrecere a timpului liber cazuală, care include 

interactiuni sociale si comportamente de autogratificare, repre- 
zentand pură distracţie, si una serioasă, care presupune, de obi- 
cei, un efort semnificativ. Cei implicaţi într-o petrecere a timpu- 
lui serioasă pot fi amatori, pasionaţi sau voluntari. Amatorii au 
aşteptări similare profesioniştilor şi se bazează pe publicul larg să 
le aprecieze şi să le susțină activitățile, de obicei prin participa- 
rea la concerte. Muzica reprezintă un element-cheie al identităţii 
lor şi investesc în ea mult timp si energie. Pasionatii (hobbyists) 
sunt la fel de dedicați, însă în cazul lor nu există corespondent 
profesionist. De obicei, aceştia îşi îndeplinesc activităţile singuri. 


Termenul de „pasionat”! sau ,,entuziast”" 


pare să îi descrie pe 
aceia care se concentrează pe ascultarea muzicii, posedă colec- 
tii impresionante de muzică, învaţă si discută despre muzică si 
achiziționează echipament muzical de înaltă calitate. Unii pot 
fi avizi participanţi la concerte sau festivaluri. Voluntarii oferă 
ajutor, fie formal, fie informat, la diferite evenimente muzicale. 
Neprofesionistii sau diletantii participă la o asemenea activitate 
pentru o perioadă scurtă de timp sau au un grad scăzut de im- 
plicare. 

Dacă sunteţi angajat activ în producerea sau ascultarea muzi- 
cii in mod regulat, cum v-aţi descrie în relaţie cu aceste categorii? 
Sunt acestea relevante în explicarea gradului dumneavoastră de 
implicare? Dacă nu, care este cauza? 


Aseultarea muzicii ca modalitate de petrecere a 


timpului liber 


Participarea la un concert arata de obicei un grad mai mare 
de implicare decat ascultarea unor inregistrari muzicale. Mergem 
la evenimente muzicale live ca să ascultăm un anumit artist sau 
un gen de muzică, să aflăm despre o muzică nouă, pentru a ne 

confirma sau a ne invalida gusturile muzicale curente sau din 
motive personale si sociale, de exemplu, în cazul în care mergem 
cu prietenii sau pentru că vrem să facem parte dintr-o comuni- 
tate.” Reacţiile emoţionale puternice apar cel mai adesea într-un 
context live şi sunt, de obicei, amplificate dacă interpreții par că 
se bucură de experiență sau interacționează cu publicul. Aceasta 
face ca experienţa să se transforme dintr-una pasivă în una activă. 
Festivalurile oferă ocazia unică a unor experienţe muzicale inten- 
se, la care contribuie apropierea fizică de interpreţi, interacțiunile 
sociale şi muzica însăși. Contextul festivalului poate crea un simţ 
al comunităţii si ajuta la formarea identităţii, deşi pot exista ris- 
curi asociate, legate de droguri sau alcool, de supraaglomeratie, 
precum şi de alte comportamente negative şi probleme de sănăta- 
te publică. Festivalurile se deosebesc de alte experiențe muzicale 
prin senzaţia de ieşire din cotidian pe care o oferă si care îi face 
pe participanţi să reflecteze asupra vieții personale si a înțelegerii 
sinelui.!? 

Un alt fenomen interesant este acela al „fanilor”. A fi fan a ceva 
sau al cuiva a fost conceptualizat în diferite rânduri ca simptom 
al disfunctiei sociale, ca strategie consumerista centrată pe plă- 
cere si dezvoltarea identităţii sau ca dorință de a lega relaţii cu 
alti admiratori.' Oricare dintre ele sau toate aceste definiţii pot fi 
utilizate. A fi un fan dedicat presupune finanţe suficiente pentru 
a participa la concerte şi a cumpăra albumele sau, pentru cei cu 
adevărat devotați, un buget care să acopere deplasarea în cazul 
unor concerte ţinute în altă parte. Pentru acest lucru, sunt nece- 
sare venituri mai ridicate.!? 

Impactul statutului socio-economic şi al poziționării geogra- 
fice asupra implicării în activităţi culturale a fost examinat de 
Audience Agency.!* Pe baza valorilor culturale, au fost identificate 
zece grupuri distincte pe care le prezentăm mai jos. Pe măsură 

ce le citiţi, ganditi-va dacă vă puteţi identifica cu vreuna dintre 


categorii: 


Metroculturalii (Metroculturals) - indivizi din spaţiul urban, 
prosperi, liberali, interesaţi de o paletă largă de activităţi cul- 
turale. 

Navetistii impatimiti de cultură (Commuterland culture buffs) — 
consumatori de cultura prosperi, aflati in fruntea ierarhiei 
profesionale. 

Căutătorii de experiențe (Experience seekers) - foarte activi, 
de tipuri diferite, dornici de socializare şi ambitiosi, care au 
contact regulat cu arta. 

Suburbanii de nădejde (Dormitory dependables) - provenind 
din oraşe mici sau din suburbii, interesaţi de activităţi legate 
de moştenirea lor culturală şi de artele de masă. 

Interesatii de călătorii si distracții (Trips and treats) - pretu- 
iesc artele de masă si cultura populară, influentati de copii, 
familie si prieteni. 

Casnicii şi interesatii de tradiţii (Home and heritage) - din 
zone rurale şi oraşe mici, implicaţi în activităţi de zi si eveni- 
mente istorice. 

Pe strada noastră (Up our street) - cu obiceiuri si mijloace 
modeste, implicare ocazională în arta populară, distracții si 
evenimente organizate de muzee. 

Familii Facebook (Facebook families) - tineri suburbani şi se- 
miurbani interesaţi de muzica live, mâncatul în oraș si distrac- 
tii de masă, cum ar fi pantomima. 

Creativitate de tip caleidoscop (Kaleidoscope creativity) - un 
amestec de vârste şi medii de provenienţă, vizitatori sau parti- 
cipanti ocazionali, interesați mai ales de evenimente şi festiva- 
luri organizate în cadrul comunităţii. 

Vârsta de aur (Heyday) - persoane mai în vârstă, a căror mobi- 
litate scăzută le împiedică de obicei să participe la evenimente 
artistice şi culturale. 


Ca în mai toate clasificările, şi aici se poate vorbi despre o sim- 
plificare dusă la extrem, însă categoriile de mai sus scot în eviden- 
tă problemele pe care le întâmpină oamenii în legătură cu accesul 
la muzică live din punct de vedere financiar si geografic. 

De-a lungul timpului, comportamentul pasionatilor de mu- 
zică şi al colecționarilor de înregistrări audio a avut parte de o 
atenţie relativ restrânsă.!! Aceştia, în mare parte bărbaţi, colecti- 
onează înregistrări pentru a-şi îndeplini o multitudine de dorinţe 
motivationale, printre care reacții emoţionale, senzaţia de imersi- 
une în muzică, nevoia de a retrăi evenimente muzicale, adâncirea 
cunoştinţelor în domeniu sau îmbunătățirea imaginii de sine.’° 
Progresul tehnologic a dus la apariția unei distincţii între cei care 
folosesc tehnologia, sunt consumatori de tehnologie si au diferite 
profiluri de descărcare a informaţiei (cei care descarcă ocazional, 
cei care ascultă online, exploratorii/pionierii, curioşii şi cei care 


reproduc).'° 


( face muzică în timpul liber 


În anumite culturi, producerea de muzică reprezintă o acti- 
vitate cotidiană centrală. De exemplu, indienii Mekranoti, vână- 
tori-culegători la origine, care trăiesc în Pădurea amazoniană din 
Brazilia, produc zilnic muzică - femeile cântă între o oră si două 
ore dimineaţa si seara, iar bărbaţii cântă foarte devreme în fiecare 
zi (în jur de 4:30 dimineaţa), de obicei pentru două ore şi adesea 
pentru încă aproximativ o jumătate de oră înainte de apus. Deşi 
se poate ca initial această practică să nu fi fost asociată petrecerii 

timpului liber, ci nevoii de vigilenta in caz de atac, se poate banui 
că a fost păstrată pana azi întrucât cântatul reprezintă, in sine, o 
activitate care aduce plăcere." Culturile occidentale nu cunosc un 
astfel de fenomen. 

Desi ascultarea muzicii este poate cel mai comun mijloc de in- 
teractiune cu muzica, mulți produc activ muzică, învaţă să cânte 
la instrumente, fac parte din diferite ansambluri muzicale, cântă 
în coruri şi se implică într-o varietate de activități muzicale cu 
caracter informal. Producem muzică împreună cu alții pentru 
că iubim acest domeniu, vrem să ne dezvoltăm abilitățile si să 
răspundem provocărilor, întâlnind oameni cu gusturi şi păreri 
similare. Este o activitate care ne trezeşte în general plăcere, ne 
relaxează si ne oferă ocazia de a ne exprima personalitatea si de 
a ne demonstra abilitățile muzicale. Adaugă substanţă vieţii, ne 
oferă oportunitatea de a lega prietenii, de a combate tensiunile 
familiale şi profesionale şi ne împlineşte spiritual. Să faci parte 
dintr-un grup muzical generează, de asemenea, un sentiment de 
apartenență, încredere şi cooperare. Participarea adultă consti- 
tuie adesea o extensie a activităţii muzicale din copilărie, fie de 
acasă, fie de la şcoală, deşi modelul de implicare în producerea de 
muzică pare să se schimbe de-a lungul vieţii, frecvenţa diminuân- 
du-se în anii de maturitate profesională şi crescând la vârsta pen- 
sionării. Evenimentele semnificative survenite în decursul vieții 
oferă uneori un imbold pentru reîntoarcerea la muzică. 

În lumea occidentală, motivele pentru implicarea adulților în 
activităţi muzicale pot fi grupate în trei mari categorii: 


motivații personale (exprimare de sine, recreere, dezvoltare 
personală şi folosire a timpului liber); 

motivații muzicale (iubirea pentru muzică, dorința de a inter- 
preta pentru sine si pentru alţii, de a învăţa mai multe despre 
muzică); 

motivații sociale (să întâlneşti oameni noi, să petreci timp cu 
prietenii, să ai un sentiment al apartenenţei) si spirituale. 


În cazul în care sunteți implicat activ în producerea de muzică 
împreună cu alții, reflectă aceste categorii şi modele de angaja- 
ment experiențele dumneavoastră? 


Mugica folosită pentru manipularea emsțiile» şi a 


tipurilor de comportament 


Ati încercat vreodată să inchideti sonorul in timp ce urmăriți 
un film sau un serial la televizor? Ceea ce se întâmplă, atunci când 
faceți aşa ceva, este că vă dați seama de faptul că muzica creează 
atmosferă, fără de care multe scene nu au sens. Probabil exem- 
plul cel mai cunoscut care demonstrează rolul muzicii în film îl 
reprezintă scena dușului din Psycho, deja înfricoşătoare fără mu- 
zică, cumplită când este acompaniată de sunet. Muzica intensifică 
plăcerea pe care o simțim atunci când urmărim un film sau un 
program la televizor în mai multe feluri.’ Cea mai mare parte 
a muzicii de film este făcută să ne influenţeze, în subconștient, 
emoțiile. Dacă acţiunea este ambiguă, muzica ne poate furniza 
indicii despre ce se petrece. Atunci când nu ni se dau alte in- 
formaţii, muzica poate contribui la caracterizarea personajelor. 
Câteodată unui caracter îi este atribuită o anumită temă muzica- 
la. Semnificaţia acestor teme poate varia în funcţie de diferente- 
le culturale, de exemplu o muzică poate simboliza curajul într-o 
cultură şi răul într-o alta. Muzica este adesea mai eficientă decât 
dialogul în furnizarea informaţiei către public, arătând, de pildă, 
perioada istorică in care are loc acțiunea. Poate indica urgenţa, 
accentuând tensiunea până în clipa când intervine ceva înfricoşă- 
tor, în timp ce volumul mărit creează impresia unor secvenţe care 

se succed cu repeziciune. Când muzica acompaniază acțiuni, ne 
amintim mai bine starea de spirit pe care ne-a indus-o respectiva 
acțiune, căci muzica ne adânceşte experiența emotionala.'* 

Cât de conştient sunteţi de muzica din mediul în care vă aflați 
atunci când sunteți la cumpărături, la restaurant sau vorbiti la 
telefon? Consideraţi că muzica, în aceste contexte, ajunge să vă 
enerveze sau să vă îmbogăţească experienţa? Obiceiurile noas- 
tre legate de cumpărături, de mâncat și de băut pot fi manipulate 
prin muzică. Ştiaţi, de exemplu, că viteza cu care ne facem cum- 
părăturile e legată de tempoul şi volumul melodiilor care se aud 
în fundal? Când muzica e lentă, ne petrecem mai mult timp la 
cumpărături, deci tindem să cheltuim mai mult. Tipul de muzică 
poate influenţa ce anume cumpărăm. S-a făcut un studiu intere- 
sant: într-un supermarket, pe fundal, a fost pusă muzică franceză 
sau germană tradițională. Acest lucru a afectat alegerile pe care 
le-au făcut clienţii, aceştia cumpărând fie vin franțuzesc, fie nem- 
tesc — desi, după cum au relatat mai târziu, nu fuseseră conştienţi 
de influența muzicii. La fel, o înregistrare cu sunete naturale a in- 
fluentat percepţia despre tara de origine a unui suc de portocale, 
despre cost, dacă portocalele fuseseră sau nu modificate genetic 
şi care ar fi beneficiile acestuia pentru sănătate.” Muzica este uti- 
lizată şi pentru a ne încuraja să întrăm într-un magazin şi să ne 
uităm la exponate. E aleasă în așa fel încât să atragă acel segment 
de public căruia îi sunt destinate mărfurile respective. Efectele 
muzicii folosite astfel depind de compatibilitatea dintre muzica 
respectivă şi gusturile clienților, de familiaritatea muzicii, de gra- 
dul ei de popularitate şi de starea de spirit a clientului. Deciziile 
privind folosirea muzicii în mediul de cumpărături sunt bazate 
pe indici comerciali (vânzări, numărul de produse achiziționate, 
rata cheltuielilor), psihologici (stare, excitare, plăcere) şi de dura- 
tă (durata experienţei, timpul necesar pentru servirea clienților, 

cât durează pana asculti muzica si cât îi ia clientului să se decidă 
asupra cumpărăturilor). În ansamblu, studii variate au arătat că 
muzica are un efect moderat asupra acestor elemente.” 

Muzica este întrebuințată la nivel comercial şi pentru a ne in- 
fluenta nivelul de excitare. De exemplu, restaurantele pot folosi 
muzica pentru a modifica viteza cu care mâncăm sau bem. Când 
muzica este lentă, mâncăm mai încet și cheltuim mai mult pe bă- 
uturi. Muzica rapidă creşte viteza consumului. Acest lucru poate 
încuraja fluidizarea valurilor de clienți în perioadele mai ocupate. 
Tipul de muzică pe care îl auzim când suntem lăsaţi în aşteptare 
la telefon poate influența decizia de a aștepta sau nu să vorbim 
cu cineva. Este mai probabil să aşteptăm dacă ne place muzica.!* 
Cum preferințele muzicale variază de la individ la individ, com- 
paniile au de luat decizii dificile în privinţa melodiilor destinate 
clienţilor, căci o alegere nefericită poate duce la pierderea unora 
dintre ei. Anumite companii pot chiar decide să nu folosească 
muzică deloc. 

În publicitate, muzica poate juca un rol-cheie, stimulându-ne 
să cumpărăm anumite produse. Se crede că are capacitatea de a 
influenţa în mod pozitiv atitudinea potenţialilor clienţi, în cazul 
în care se potrivește cu aceştia sau se conformează concepției lor 
despre natura produsului - de exemplu, o muzică clasică antre- 
nantă este adesea folosită pentru promovarea mașinilor sport 
scumpe. Reclamele la mâncare tind să fie însoțite de cântece ve- 
sele, care pot chiar include în versuri numele produsului. Când 
muzica se potriveşte produsului, ni se întipăreşte mai ușor în me- 
morie. În ansamblu, muzica reprezintă un instrument eficace de 
a creşte atractivitatea produselor si de a le face mai memorabile.” 

Ca regulă generală, tindem să evităm muzica care nu ne place. 
Acest lucru a dus la utilizarea muzicii de către poliţie sau autori- 
tatile locale pentru a-i determina pe cei indezirabili să părăsească 

spaţiile publice. De regulă, în acest scop folosesc opera sau un alt 
tip de muzică clasică. De asemenea, poliţia a recurs la muzică în 
încercarea de a reduce comportamentul agresiv în cadrul unor 
grupuri de indivizi aflați sub influenţa alcoolului, expunându-i 
pe aceştia la cântece de copii sau la alte tipuri de muzică plăcută 
şi cu efect de relaxare. Muzica dată la volum mare a fost folosi- 
tă ca o formă de război psihologic. De exemplu, militarii ameri- 
cani au rulat ore în şir, la Guantanamo Bay, o melodie a trupei 
Metallica, Enter Sandman, pe care au folosit-o şi ca formă de tor- 
tură. Practica a fost de atunci interzisă de Naţiunile Unite. 


Coneluzii 


Ascultăm muzica pentru o varietate de motive - pentru a ne 
schimba starea de spirit si emoțiile, pentru a ne dezvolta şi men- 
tine identitatea si ca auxiliar in indeplinirea sarcinilor de rutina. 
Ascultarea şi producerea muzicii reprezintă activități populare 
de petrecere a timpului liber pentru mulți oameni. Nivelul nos- 
tru de implicare în aceste activităţi variază în mod semnificativ. 
Participarea la concerte sau festivaluri presupune un nivel mai 
ridicat de interes decât ascultarea unor înregistrări muzicale, dar 
aduce beneficii similare din punctul de vedere al stării de bine, 
precum producerea activă de muzică. Muzica este folosită în fil- 
me pentru a ne manipula emoţiile, iar din punct de vedere comer- 
cial, pentru a ne încuraja să ne amintim de anumite produse şi să 
le achizitionam; de asemenea, ne influențează modul în care ne 
facem cumpărăturile, ce mâncăm şi cum ne comportăm la telefon 
când suntem lăsaţi în aşteptare. Lipsa de control asupra tipului de 
muzică la care suntem expuşi poate avea efecte negative grave. 


5 


Beneficiile muziett asupra 
sănătății si stării de bine 


De secole, muzica este considerată ca având capacitatea de a 


ne influența starea de bine. Socrate scria: 


Ritmul și armonia pătrund în cele mai ascunse cotloane ale su- 
fletului, unde se fixează cu străşnicie, dăruind har.’ 


Terapia prin muzică, de factură modernă, s-a dezvoltat în 
SUA, unde a fost folosită în tratamentul veteranilor din Al Doilea 
Război Mondial, reîntorşi acasă cu răni grave. De atunci, prac- 
ticantii acestei terapii au lucrat cu o paletă larga de persoane de 
toate vârstele, iar muzica a fost folosită pentru îmbunătățirea re- 
latiilor interpersonale, pentru cresterea stimei de sine, ridicarea 
nivelului de energie si echilibrarea comportamentului prin intro- 
ducerea ritmului. În ultimul timp s-au înregistrat o serie de pro- 
grese în aşa-numita medicină muzicală, unde muzica contribuie 

la menţinerea sănătăţii si oferă spriijin pacienţilor care suferă de 
dureri si anxietate. Medicina artelor spectacolului îndeplineşte 
o funcţie similară, aducând în spitale muzicieni care să distreze 
pacienţi de toate vârstele şi să-i antreneze în activități muzicale, 
ajutându-i în procesul de recuperare şi în dobândirea unei stări 
psihologice de bine în urma tratamentului. Pe lângă toate aces- 
tea, există un interes considerabil privind felul în care muzica 
poate promova o stare mentală bună în viata de zi cu zi, fie că 
ne implicăm activ în producerea de muzică, fie că doar o ascul- 
tam. Distincția între aceste arii de lucru diferite este ambiguă si 
se schimbă în timp. De exemplu, lucrul cu bolnavii de Alzheimer 
din sanatorii a fost inițiată de terapeutii prin muzică, însă pe ma- 
sură ce această terapie a început să dea roade şi a început să fie 
utilizată pe scară largă, ea a continuat să fie practicată de muzici- 
enii din comunitate. 

Am revăzut în trei studii dovezile arătând beneficiile extinse 
ale muzicii, prima dată în 2001 si ultima dată in 2014.*?* Numărul 
de studii întreprinse a crescut semnificativ în acest interval. În ca- 
pitolul de fata, voi arăta concluziile generale ale acestei cercetări, 
folosind câteva exemple orientative. 


Ce înțelegem prin stare de bine 


Cum ati defini starea de bine dacă v-ar întreba cineva? Există 
multe definiții curente, însă, la modul general, starea de bine se 
referă la cum percepem calitatea propriei vieţi, incluzând reacti- 
ile emoţionale și nivelul global de satisfacție. Anumite definiţii 
ale stării de bine scot în evidenţă aspectul eudemonic (acţiunile 
umane care au ca scop atingerea fericirii), iar altele pe cel hedonic 
(atingerea placerii).° Evidenţierea acestor două aspecte variază de 
la o conceptualizare la alta. 

O definiţie populară a stării de bine, cea bazată pe satisfacerea 
nevoilor, înțelege starea de bine subiectivă ca reflectând gradul de 
îndeplinire a nevoilor fundamentale şi universale ale individului. 
Acestea pot include afecțiunea (a fi simpatizat, iubit, considerat 
de încredere, acceptat); confirmarea comportamentală (a face lu- 
crurile bine, a juca un rol folositor) şi statutul (a fi respectat, a ti se 
recunoaşte abilitățile sau calităţile, a fi independent si autonom).° 
O altă abordare se bazează pe imaginea în oglindă a criteriilor 
privind cele mai răspândite tipuri de afecțiuni mintale, anxietatea 
şi depresia.” Această teorie este cunoscută drept cea a prosperi- 
tatii, a înfloririi (flourishing). Cele zece categorii identificate in 
teoria flourishing, inclusiv definiţia fiecăreia, sunt prezentate în 
Tabelul 5.1. 


Tabelul 5.1. Criterii ale prosperității 


Categorie Criterii 

Competenta Concentrare, atentie, capacitatea de luare 
a deciziilor, competente generale 

Stabilitate emotionala Senzatie de calm, relaxare, chiar 
cumpatare 

Angajament Interes, placere, bucurie 

Semnificatie Scop, importanţă, valoare in viata 

Optimism Speranţă pentru viitor 

Emofii pozitive Stare de spirit pozitivă, fericire, veselie, 
mulțumire 

Relaţii pozitive Relaţii sociale, afirmaţii pozitive 

Rezilienta Gestionarea anxietatii si a grijilor, 
rezistență emoțională 

Stimă de sine Sentiment al propriei valori, încredere în 
sine 

Vitalitate Stare de dinamism, nu de oboseală sau 


de letargie 

Tabelul 5.2 arată modul in care activitatea muzicală poate 
susține prosperitatea individului. Elementele legate de stabilitate 
emoțională, emoţii pozitive si optimism au fost grupate laolaltă, 
deoarece toate se referă la impactul pe care muzica îl are asupra 
nivelului nostru de excitare, asupra emoțiilor şi stării de spirit. 
Următoarele secțiuni oferă exemple ale felului în care muzica 
poate sprijini fiecare dintre aceste aspecte ale prosperității indi- 
viduale. Deşi exemplele sunt organizate pe categorii, în general 
muzica influenţează toate aceste aspecte în mod simultan. 


Tabelul 5.2. Felul in care activitatea muzicală susține prosperitatea 
individului 


Categorie Dovezi ale felului în care aceste criterii 
sunt îndeplinite prin implicarea în 
activități muzicale 


Competenta Dezvoltarea abilitatilor muzicale si 
îmbogățirea cunoștințelor; beneficii pentru 
percepţia auditivă și abilităţile lingvistice, 
memoria verbală, abilitatea de a scrie şi 
de a citi, gândirea temporală și spaţială, 
anumite elemente matematice, dezvoltare 
intelectuală si performanţă la copii; în cazul 
seniorilor, beneficii legate de memorie și 


reminiscență. 
Stabilitate emoţională, Indivizii folosesc muzica pentru schimbarea 
emoție pozitivă si stării de spirit si influențarea emoțiilor. 
optimism Aceasta are potenţialul de a susține 


stabilitatea emoțională şi optimismul și de a 
reduce anxietatea. 


Angajament Muzica poate produce bucurie şi plăcere 
de-a lungul vieţii și poate funcţiona ca 
element motivational pentru cei aflați în 
circumstanţe dificile, la orice vârstă. 

Semnificație Muzica poate oferi un scop vieţii şi sprijini 
dezvoltarea unei identități muzicale 
pozitive. În cazul persoanelor mai în 
vârstă, muzica poate include si elemente de 
spiritualitate. 


Relaţii pozitive Producerea activă de muzică necesită, de 
obicei, interacțiuni sociale cu ceilalți. Poate 
duce la dezvoltarea spiritului de echipă, iar 
oportunitățile de a susține spectacole în 
public pot genera reacții pozitive si facilita 
afirmarea socială. 

Rezilienta Studiile efectuate pe copii şi adulţi aflați în 
situaţii dificile au arătat că muzica poate 
contribui la creșterea nivelului de rezilienta. 


Stimă de sine Primirea unor reacții pozitive în urma 
unui spectacol sau în timpul activităţilor de 
învățare poate crește nivelul stimei de sine 
de-a lungul vieții. 


Vitalitate Muzica ridică nivelul de energie si susține 
activităţile fizice, intensificând şi menţinând 
motivaţia. 


Pe măsură ce parcurgeti secțiunile următoare, încercați să 
reflectaţi asupra impactului pe care muzica se poate să-l fi avut 
asupra dumneavoastră. Cântăriţi atât impactul pozitiv, cât şi pe 
cel negativ. Este important de constientizat faptul că muzica con- 
tribuie la starea de bine doar în măsura în care furnizează o expe- 
riență pozitivă. Atunci cand muzica ne este impusă de alții si nu 
e pe gustul nostru sau când activitatea de producere a muzicii nu 
se dovedeşte plăcută şi nu ne aduce nici o mulțumire, este foarte 
probabil să nu existe efecte pozitive, ci dimpotrivă, unele negative 
(vezi Capitolul 4). 

Competenta 


Atunci când ne implicăm activ în producerea de muzică de 
orice fel, dezvoltăm abilităţi muzicale. Tipul de aptitudini şi gra- 
dul lor de dezvoltare depind de următoarele: natura activității, 
cât timp îi alocăm, abilitățile de învățare individuale, precum 
si natura si calitatea materialelor didactice si ale predării (vezi 
Capitolul 7). În plus față de competențele muzicale, în cazul copi- 
ilor mici, producerea activă de muzică poate ajuta la imbunatati- 
rea unei palete largi de abilităţi, legate de ascultare, concentrare, 
memorie, capacitatea de a citi şi a scrie, gândirea de tip spatial si 
temporal (abilitatea de imaginare a unui model spatial si de inte- 
legere a felului cum bucăţi sau obiecte pot fi plasate în el) şi mate- 
matică. Pentru copiii mai mari, pot exista beneficii din punctul de 
vedere al perfecționării de ansamblu, în timp ce adulții vârstnici 
au raportat un efect de îmbunătăţire a capacităţii de concentrare, 
a atenţiei si a memoriei.7% Beneficiile muzicii asupra abilităților 
cognitive sunt discutate în Capitolul 8. 


Stabilitatea emsțisnali, emotiile pozitive şi 


optimismul 


După cum am văzut în Capitolul 4, ne ajutăm de muzică 
pentru a ne gestiona stările de spirit şi emoţiile. Impactul mu- 
zicii asupra stării de bine psihologice şi asupra sănătăţii are loc 
în mare măsură, dacă nu exclusiv, prin emoţiile pe care le evocă. 
Muzica trezeşte emoţii şi schimbă stări de spirit prin stimularea 
sistemului nervos vegetativ. Reacţiile fizice care acompaniază 
emoţiile includ schimbări ale nivelului de dopamină, serotoni- 
nă, cortizol, endorfine şi oxitocină. Fără să ne dăm seama, aces- 
tea ne pot influența sănătatea în mai multe feluri. De exemplu, 
în cazul bebelusilor născuţi prematur sau al celor cu o greutate 

scăzută, stimularea muzicală reduce semnificativ crizele de plâns 
şi îmbunătăţeşte o serie de parametri fiziologici, inclusiv ritmul 
cardiac şi pe cel respirator.'° Cei care cântă în coruri au raportat 
diverse beneficii, printre care relaxarea si diminuarea tensiunii fi- 
zice; descărcarea emoţională şi reducerea sentimentului de stres; 
o senzaţie de fericire, o stare de spirit pozitivă, bucurie, exaltare; 
şi o stare generală (personală, emoţională și fizică) mai bună.” În 
spitale, activităţile muzicale îi ajută pe pacienţi să se relaxeze, iar 
ascultarea unei melodii familiare poate reduce anxietatea, furni- 
za un mijloc de distracție şi poate reduce stresul în timpul unor 
proceduri dureroase. Muzica poate chiar elimina necesitatea ane- 
steziei.'!? 

Muzica ne poate ajuta să ne controlăm emoţiile. Ea poate faci- 
lita controlarea impulsurilor şi autoreglarea emoţională în cazul 
copiilor mici si al copiilor cu dizabilitati.'>'* Poate ajuta la înfrâ- 
narea furiei, la autocontrol şi poate permite tinerilor să își expri- 
me emoţiile constructiv. Nu este deloc surprinzător că toba pare 
să fie un instrument deosebit de eficient in acest sens.* 

În cazul persoanelor vulnerabile şi vârstnice, activitatea mu- 
zicală reduce depresia şi poate oferi emoții pozitive, reglare emo- 
tionala şi experiențe spirituale.*!* Poate contribui la vindecarea 
copiilor care au suferit traume de război, a celor forțați să lupte, să 
spioneze, a soțiilor de soldaţi sau a familiilor acestora. Folosirea 
muzicii provenind din cultura lor si crearea unor compoziții ori- 
ginale îi pot ajuta pe aceşti tineri să depăşească sentimentul de 
frică şi alte dificultăți ce îngreunează vindecarea.“ 


Implicare 


Tinerii inadaptati pot fi reintegrati prin muzica, ei ajungand 
astfel să-şi îmbunătățească prezenţa şcolară si atitudinea fata de 

educaţie. Băieţii răspund pozitiv la activităţi care includ bătutul la 
tobe, în parte pentru că le validează ideea de masculinitate, e dis- 
tractiv şi contribuie la fixarea unor valori pozitive, cum ar fi coe- 
ziunea socială, stima de sine şi competenţe sociale şi de compor- 
tament. Muzica poate funcţiona ca un instrument de reintegrare 
al celor care nu fac parte din sistemul educaţional, profesional 
sau de pregătire (engl. NEET). S-a dovedit că educația muzicală 
îmbunătăţeşte stima de sine, generează o senzaţie de împlinire, 
motivează şi inspiră, te face să devii mai puternic şi contribuie la 
dezvoltarea prieteniilor. De asemenea, cei implicaţi isi dezvoltă 
abilităţile transferabile, de exemplu ascultarea, gândirea critică, 
luarea deciziilor, concentrarea, lucrul în echipă, gestionarea tim- 
pului, stabilirea unui tel şi respectarea termenelor-limită."” 

S-a dovedit că activităţile muzicale măresc încrederea în sine, 
precum şi abilitățile sociale şi de comunicare ale infractorilor 
adulti.!* In general, participanţii dobândesc capacitatea de a re- 
flecta mai obiectiv asupra situaţiei personale, ajung să creadă că 
se pot schimba şi, în anumite situaţii, caută noi oportunități pen- 
tru educaţie și instruire. Atât în cazul delincventilor minori, cât 
si al celor adulți, există exemple care să ateste o reducere substan- 
tiala a gradului de repetare a fărădelegii, desi acest lucru nu este 
întotdeauna valabil. Se pare că muzica acţionează ca un cârlig, 
mijlocind crearea unei relaţii de încredere reciprocă, lipsită de 
prejudecăţi, între participanţi si persoana care conduce activita- 
tea muzicală. Acest lucru este cel care generează schimbarea. 


Semnificatia 


Muzica poate oferi semnificatie si scop vietii indivizilor. 
Ea poate sprijini dezvoltarea unor identități muzicale poziti- 
ve şi accentua identitatea individuală si de grup pentru copii 

şi adolescenţi, oferindu-le un tel şi întărindu-le încrederea in 
sine.'*!° Adulții care participa activ la producerea de muzica de- 
clară că acesta reprezintă un lucru de valoare şi merită să se in- 
vestească timp în el. Pentru cei mai în vârstă, activitățile muzicale 
oferă structură şi scop existenţei cotidiene, motivează şi reduc 
depresia. 


Relatii pozitive 


După cum am văzut în Capitolul 1, participarea în comun la 
activități muzicale facilitează crearea legăturilor sociale. Acest lu- 
cru este important pentru dezvoltarea socială a bebelusilor, înles- 
nind stabilirea unor interacțiuni pozitive cu persoanele care au 
grijă de ei. Producerea de muzică în cadrul unui grup, la orice 
vârstă, implică un puternic element de socializare, care contribu- 
je la apariția unui sentiment de apartenență; de asemenea, acti- 
vitatile muzicale din afara școlii sprijină dezvoltarea prieteniilor 
cu persoane cu personalități similare, încrederea de sine sporită 
şi reţele sociale strânse. În ansamblu, producerea de muzică în 
cadrul unui grup îi ajută pe copii să-şi îmbunătățească abilități- 
le sociale și de comunicare, spiritul de colaborare şi de lucru în 
echipa.'* 

Adultii care parte din grupuri muzicale au inregistrat inten- 
sificarea sentimentelor de apartenenta, adaptare sociala, incre- 
dere si cooperare, precum si schimbari in relatii, inclusiv dimi- 
nuarea prejudecatilor in cadrul comunităţilor aflate in conflict.”° 
Producerea de muzica impreuna cu ceilalti necesita lucru in echi- 
pa, mai ales cand muzica urmează să fie interpretată in public. 
Membrii grupurilor muzicale trebuie să fie atenți la acțiunile si 
intenţiile celorlalți, precum și la starea lor fizică şi emoţională. 
Aceasta constituie cheia pentru dezvoltarea empatiei, a abilității 

de a produce raspunsuri potrivite in interactiunea cu ceilalti, 
identificand si tinand cont de emotiile, experientele si de posibi- 
lele reactii ale acestora. Participarea la activitati muzicale creste 
empatia în cazul copiilor. 

Producerea de muzică în grup poate creşte nivelul de accep- 
tare al copiilor cu dizabilităţi intelectuale si îi motivează pe tineri 
să se dedice ajutorării persoanelor din comunitate si corijarii ine- 
galitatilor sociale si economice.? În cazul copiilor autisti, terapia 
prin muzică contribuie la îmbunătăţirea interacțiunilor sociale şi 
a comunicării verbale şi non-verbale.” În ansamblu, producerea 
de muzică împreună cu ceilalți creează legături greu de consoli- 
dat în alte moduri; poate face ca participanții la aceste activități să 
devină mai toleranti și mai îngăduitori cu ceilalți. 


Rezilienta 


Copiii din Marea Britanie aflati in grija statului au dezvoltat 
o rezilienta crescută in fata dificultăților întâmpinate, prin im- 
plicarea in producerea de muzica de inalta calitate. Astfel, li s-au 
imbunatatit abilitatile de negociere si de lucru in echipa, au inva- 
tat sa aiba incredere in semenii lor, si-au dezvoltat capacitatea de 
expresie personală si de conştiinţă de sine, au devenit mai disci- 
plinati, mai responsabili, cu un simț mai pronunţat al reușitei si 
au construit relații pozitive cu adulții.” La fel, tinerii care au de-a 
face cu un nivel de stres cotidian serios sau recurent își pot îm- 
bunatati capacitatea de rezilienta prin participarea la programe 
muzicale.% 

Stima de sine 


Credintele pe care le avem despre noi înşine contribuie în- 
tr-un mod fundamental la sentimentul nostru de stare de bine. 
Credintele pozitive depind de reacțiile pozitive pe care le trezim 
în ceilalți si de existența unor relaţii sociale în cadrul cărora să 
ne simțim sprijiniți. Dezvoltarea unor abilități muzicale care să 
fie recunoscute într-un mod pozitiv de către familie, prieteni şi 
profesori poate îmbunătăți părerea despre sine într-un câmp larg 
de indivizi, tineri si batrani.** O încredere de sine îmbunătăţită, 
generată de succesul in muzică, poate influenţa si alte domenii 
ale vieţii, intensificând motivaţia şi zelul.*'* Totuşi, dacă reacția 
celorlalți în fata activităţii noastre muzicale este negativă, acest 
lucru poate avea un efect dăunător asupra părerii pe care o avem 
despre sine. 

Muzica a fost folosită în sistemul de justiție penală, în vederea 
creşterii stimei de sine în cazul delincventilor de toate vârstele. 
Impactul acestei abordări e facilitat de gradul în care tinerii simt 
că muzica „este a lor” Acest lucru poate crea dificultăți uneori, 
atunci cand muzica preferată aduce credibilitate si succes in fata 
celorlalți, însă reprezintă şi expresia identităţii criminale (genuri 
asociate cu droguri, arme, bande, misoginism).”° 


Vita tlitate 


Acţiunea de a face muzică poate creşte vitalitatea. Ea oferă 
oportunități de demonstrare a unor abilități deja existente şi de 
dobândire a unora noi, poate da structură vieţii şi sprijină dez- 
voltarea prieteniilor, implicarea în interacțiuni sociale, atenuarea 
tensiunilor familiale şi profesionale, oferind împlinire spirituală 
si plăcere. Membrii corurilor raportează o senzaţie de fericire şi o 

dispoziție agreabilă, o stare de bine personală, emoţională si fizi- 
că mai profundă si un nivel mai ridicat de excitare si de energie.’ 


Beneficii aduse sănătății fizice 


În ultimii ani, relaţia dintre sănătatea psihologică şi cea fizică 
a devenit din ce în ce mai evidentă, reunoscută fiind şi influența 
sănătăţii mintale asupra celei fizice. S-a dovedit că muzica, prin 
impactul pe care il are asupra stărilor, emoţiilor si nivelurilor 
noastre de excitare, prezintă beneficii pentru sănătatea noastră 
fizică — spre exemplu, producerea şi ascultarea muzicii ne imbu- 
natatesc sistemul imunitar.” Muzica poate avea si un efect tera- 
peutic mai direct; poate ajuta la depăşirea dificultăților de vorbire 
survenite în urma unui accident vascular cerebral, sprijini reabili- 
tarea motorie asociată cu o paletă largă de afecțiuni şi îmbunătăți 
calitatea, amploarea şi viteza miscarilor.** De asemenea, terapia 
prin muzică contribuie la tratamentul unor maladii psihiatrice 
cronice, inclusiv schizofrenia si depresia.” Membrii corurilor 
au raportat diverse beneficii ale muzicii asupra sănătății fizice, 
printre care reducerea stresului, efecte terapeutice în probleme 
sociale si psihologice de durată; antrenarea corpului, prin efortul 
fizic implicat, mai ales la nivelul plămânilor si al posturii, drastic 
îmbunătăţite prin disciplinarea sistemului musculo-scheletic.* 
Coristii de vârstă mai înaintată prezintă o rată a mortalității mai 
scăzută şi se bucură de o sănătate fizică mai bună, cu mai puţine 
vizite la doctor şi mai puține medicamente prescrise. Şi pacienții 
afectați de Alzheimer pot beneficia de pe urma implicării în ac- 
tivitati muzicale, acestea imbunatatind memoria, starea de spirit 
şi comportamentul, deşi nu există un impact de durată asupra 
deteriorării cognitive de fond.* 

Concluzii 


Implicarea în activități muzicale, fie de ascultare, fie de pro- 
ducere activă, aduce multe beneficii stării noastre de bine și să- 
natatii fizice. Aceste beneficii apar prin impactul muzicii asupra 
nivelului de excitare, al stării de spirit şi al emoţiilor; prin aspec- 
tele sociale ale producerii muzicii în grup; prin impactul asupra 
dezvoltării noastre personale; şi, în anumite cazuri, prin inter- 
ventii directe ale terapiei prin muzică. Pentru ca muzica să fie 
într-adevăr benefică, ascultătorului trebuie să îi placă melodiile 
respective. Se poate ca muzica impusă de alții să nu fie pe gustul 
nostru şi atunci ea cauzează tensiune psihică. Calitatea interacti- 
unilor interpersonale dintre participanţii la activitățile muzicale 
şi cei care organizează aceste activităţi este crucială pentru reali- 
zarea beneficiilor sociale şi personale. Calitatea predării, gradul 
de reușită al indivizilor şi măsura în care experiența muzicală, în 
totalitatea ei, este una pozitivă, toate contribuie la cât de benefic 
se dovedeşte în final impactul muzicii. Dacă experiența muzicală 
este una negativă, în orice privinţă, atunci orice posibil efect po- 
zitiv este fie drastic diminuat, fie anulat în totalitate. 

Aspecte privind abilitățile muzicale 


Sitreducere 


Nu exista definitii unanim acceptate ale abilitatii muzicale 
sau ale termenilor echivalenti, numerosi si variati, folositi de-a 
lungul timpului (aptitudine muzicala, potential muzical, talent 
muzical, muzicalitate). După cum vom vedea mai târziu, multi o 
echivalează cu capacitatea de a cânta vocal sau la un instrument. 
Dumneavoastră așa ati defini-o? Dacă ştiţi să cantati la un in- 
strument sau dacă faceți parte dintr-un cor sau dintr-un alt grup 
muzical, este posibil să aveţi o altă definiție decât cineva care nu e 
implicat activ în producerea de muzică. Definiţia dumneavoastră 
se poate, de asemenea, să fie afectată de mediul cultural de pro- 
venienta, de părerile exprimate de media sau de persoanele din 
cercul dumneavoastră social. 

Onriginile cercetării asupra abilității muzicale 


În a doua jumătate a secolului al XIX-lea, psihologii au înce- 
put să fie interesați de natura inteligenței umane, încercând să 
creeze teste ca să o măsoare - ceea ce azi numim teste de IQ. În 
paralel, anumiţi psihologi şi-au concentrat atenția asupra naturii 
abilității muzicale şi a unei eventuale modalități de măsurare a 
acesteia. Aceste conceptualizări timpurii s-au axat pe percepția 
auditivă si pe capacitatea de a identifica diferente la nivelul sune- 
telor. De exemplu, în cadrul unui test obișnuit de abilitate muzi- 
cală, participanţii erau puși să recunoască diferenţe de înălțime a 
sunetelor, de structuri ritmice si melodice sau să spună câte note 
erau cântate laolaltă. În epocă se credea că, asemenea inteligenței, 
abilitatea muzicală se moşteneşte, ceea ce limita măsura in care 
putea fi îmbunătățită prin învăţare. 

În trecut, scopul acestor teste era să identifice copiii care ar 
fi avut de câștigat în urma unei educatii muzicale intensive, cel 
mai adesea reprezentate de lecţii de învăţare a unui instrument. 
Scopul lor era să evalueze abilităţile auditive de recunoaştere, ceea 
ce ar fi făcut posibilă o anticipare a rezultatelor muzicale viitoa- 
re. Totuși, testele nu s-au dovedit prea exacte în această privință, 
căci, după cum vom vedea în Capitolul 7, dobândirea unor abili- 
tati muzicale de nivel înalt necesită un efort şi o dedicare consi- 
derabile. Nu este deloc surprinzător că persoanele care petrec un 
timp îndelungat producând muzică tind să obțină rezultate din 
ce în ce mai ridicate la teste, pe măsură ce abilităţile de procesare 
a muzicii li se îmbunătățesc. În ciuda acestui amănunt, evaluările 
de abilitate muzicală continuă să fie utilizate în anumite contexte 
educationale.! 

Devei privind moştenirea abilitățile» muzicale 


După cum am văzut în Capitolul 1, este general acceptat fap- 
tul că ființele umane dețin capacitatea de a se dezvolta din punct 
de vedere muzical, iar această capacitate este la fel de universal 
întâlnită precum abilitatea lingvistică.? În ciuda acestui fapt, con- 
troversa continuă în privința gradului în care capacitatea de dez- 
voltare a abilităților muzicale diferă de la un individ la altul și în 
ce măsură această diferenţă este determinată de factori genetici. 
O cercetare timpurie a elementului genetic care stă la baza talen- 
tului muzical a pornit de la compararea abilităților muzicale mă- 
surate ale gemenilor monozigoti cu cele ale gemenilor dizigoti. 
Ipoteza de lucru era că, dacă abilitatea muzicală era condiționată 
de gene, gemenii monozigoti ar fi trebuit să aibă punctaje foar- 
te asemănătoare. Dovezile obţinute în urma acestui studiu nu au 
fost relevante. 

Progresul metodelor de cercetare face acum posibilă exami- 
narea relaţiei dintre abilitatea muzicală si anumite gene specifice. 
Studii efectuate pe familii din Finlanda arată că percepţia noastră 
muzicală este determinată de mai multe gene, mai degrabă de- 
cât de una singura.*° Deşi se pare că există, într-adevăr, diferente 
între abilitățile noastre perceptuale în ceea ce priveşte muzica, 
aceste diferente sunt foarte rar extreme - capabil versus incapabil. 
Cei mai multi dintre noi posedă abilități de percepție moderate. 
Această distribuţie este tipică unei trăsături complexe, influențate 
de variate gene latente, factori de mediu gi interacțiunile dintre 
aceste elemente. Perspectiva este susținută de dovezile care arată 
că scoarța cerebrală are o capacitate incredibilă de a răspunde si 
de a se reorganiza in fata unor stimuli precum muzica. Cercetări 
curente arată că instruirea muzicală de lungă durată poate schim- 
ba felul în care funcționează creierul, precum şi structura acestu- 
ia.© După cum am văzut în Capitolul 2, mediul în care creştem are 

un impact major asupra dezvoltării noastre muzicale si produce 
schimbări în creier. În ansamblu, interacțiunile dintre gene şi me- 
diu furnizează o explicație verosimilă pentru diferențele indivi- 
duale din punct de vedere muzical. Următoarele secțiuni vor oferi 


exemple în acest sens. 


(uzul absolut 


Persoanele care au un auz absolut pot identifica sau reproduce 
note fără vreo referință sonoră exterioară. Spre exemplu, aud un 
zgomot făcut de o maşină și sunt capabili să identifice înălțimea 
sunetului la care funcționează maşina ca pe o notă muzicală par- 
ticulară. Auzul absolut este rar la nivelul populaţiei generale (în- 
tre 0,01% şi 1%) şi neobişnuit chiar printre muzicienii profesio- 
nisti. În general, doar între 4% si 8% dintre muzicieni il au. Initial, 
s-a crezut că auzul absolut reprezintă o calitate pe care fie o ai, fie 
nu. Acum ştim, totuși, că este o calitate care poate apărea în grade 
diferite. De exemplu, unii oameni pot identifica doar înălțimile 
notelor provenite de la anumite instrumente sau dintre sunetele 
care le sunt familiare, sau dintr-un anumit ambitus. Acest lucru 
pare să sugereze că oamenii ajung să se obisnuiasca treptat cu 
auzul absolut, prin experienţe continue; există însă şi dovezi care 
arată că auzul absolut are o bază genetică, fiind dobândit repede, 
fără efort, are tendinţa de a apărea în aceeaşi familie, este prezent 
la copiii cu autism si la persoanele provenind din Asia de Est. 

Se poate întâmpla ca noi, oamenii, să fim programati să ne 
ghidăm după auzul absolut. De exemplu, atunci când ni se cere 
să cântăm un cântec cunoscut, de obicei îl cântăm aproximativ 
la înălțimea celei mai populare variante pe care o ştim. Pentru 
ca un auz absolut mai sofisticat să se dezvolte, o anumită com- 
binatie de gene si un mediu adecvat la timpul potrivit par să fie 

necesare — de pildă, începerea studiului unui instrument muzical 
la o vârstă mică şi educația muzicală axată pe asocieri de sunete 
cu înălțimi constante sau interpretarea la un instrument cu înăl- 
time fixă, cum este pianul.’ Au existat incercari de instruire a in- 
divizilor, in asa fel încât să dobândească auzul absolut. Acestea au 
arătat că între patru si zece ani, copiii au demonstrat un oarecare 
progres, însă copiii mai mari au întâmpinat dificultăți. Perioada 
optimă de dezvoltare a acestor abilități pare să fie până în şapte 


ani.’ 


(muzia 


Unii dintre noi întâmpină probleme în recunoaşterea diferen- 
telor de înălțime. Se spune despre aceştia că suferă de amuzie. 
Se estimează că amuzia afectează aproximativ 4% din populaţie, 
deşi în jur de 17% se vor declara afoni pentru că nu pot cânta co- 
rect o melodie. Se poate ca acest lucru să fie cauzat pur şi simplu 
de lipsa de expunere la muzică. Din nefericire, incapacitatea de 
a cânta în ton o melodie îi face adesea pe oameni să creadă că 
nu sunt „muzicali”, aceștia ajungând să evite activitățile muzicale 
împreună cu ceilalți. Să auzi și să reproduci o înălțime nu sunt în- 
totdeauna inextricabil legate; există indivizi atinşi de amuzie care 
nu pot percepe, în mod conștient, diferențe de înălțime mai mici 
de un semiton, dar pot reproduce aceste intervale. Deşi persoa- 
nele suferind de amuzie pot întâmpina dificultăți în diferenţierea 
înălțimilor, ele pot detecta, în general, schimbările de ritm.” 


Savanti ai muzicii și copii eu sindromul Williams 


La polul opus fata de cei suferind de amuzie, se află savanții 
muzicii, a căror funcționare cognitivă generală este sub nivelul 

normal, dar care prezinta extraordinare abilitati muzicale. Multi 
au un auz absolut. Sunt, de asemenea, sensibili la reguli muzicale 
ce tin de armonie si de structura compozitiei muzicale. Cei care 
sufera de autism prezinta abilitati superioare de recunoastere a 
motivelor si a structurilor recurente și resimt identificarea acesto- 
ra ca pe o mare satisfacție.” Deşi este clar că la baza acestor abilități 
se află un element genetic, influența mediului este şi ea importan- 
tă. Savantii pot dezvolta abilități într-o gamă largă de domenii, de 
exemplu desen, calculul datelor din calendar, matematică și mu- 
zică. Abilitatile dezvoltate depind de stimulii prezenți în mediul 
înconjurător. Multi savanți muzicali suferă de afecțiuni de vedere 
sau care le afectează funcția limbajului, ceea ce duce, în schimb, la 
dezvoltarea unor extraordinare capacități de procesare auditivă. 
Muzica poate, așadar, să devină un important punct de interes, 
iar natura ei, fundamental guvernată de reguli, aduce satisfacție 
în cazul implicării constante, ceea ce duce, în timp, la dezvolta- 
rea unor abilități muzicale de nivel profesional. Dacă, în schimb, 
oportunitățile muzicale nu sunt prezente în mediul înconjurător, 
aceste capacități nu se vor putea dezvolta.'® 

Copiii cu sindromul Williams au o inteligență scăzută. Ei in- 
tâmpină greutăți în gândirea matematică şi spaţială, însă prezintă 
o serie de abilități de limbaj şi muzicale neașteptat de bune, dacă 
li se oferă ocazia să si le dezvolte. Au o reacţie emoțională la mu- 
zică mai adâncă decât au ceilalți copii, sunt interesaţi de ea de la 
o vârstă mai fragedă, petrec mai mult timp ascultând melodii și 
dovedesc un puternic ataşament emotional fata de muzica. Toate 
acestea îi motivează să se implice în activități muzicale.? 

Copiii-minune dovedesc un talent excepțional de la o vâr- 
stă fragedă. Printre exemplele istorice, se numără Mozart, Bach, 
Beethoven şi Mendelssohn. Aproximativ 1 din 47 000 de copii 
este considerat copil-minune.” Un exemplu recent îl reprezintă 
cel al unui băieţel de şase ani fără nici o pregătire muzicală for- 
mala care, imitându-i pe alţii, isi putea improviza propriile bu- 
cati muzicale, cânta în două limbi, putea interpreta la mai multe 
instrumente și care a dovedit, în urma testelor, un mare talent 
muzical. Aceste abilități au fost dobândite în întregime prin auto- 
motivare.!! Alt copil-minune, Alma Deutscher, a început să cânte 
la pian la vârsta de doi ani, la vioară la trei ani şi a început să com- 
pună la patru ani, când a scris prima ei operă, despre un pirat. A 
dat numeroase concerte, multe cu propriile compoziţii, iar opera 
ei Cenușăreasa a fost montată peste tot în lume. 

Copiii-minune tind să fie deosebit de sensibili la structura 
muzicii, tonalitate, armonie si ritm, la proprietăţile ei expresive si 
sunt capabili să-și aducă aminte cântece mult mai devreme decât 
ceilalți copii. Oricare ar fi zestrea genetică de la baza acestui fe- 
nomen, ea trebuie să fie susținută de un mediu propice. Părinții 
si profesorii trebuie să susțină si să încurajeze, iar copilul trebuie 
să fie foarte motivat în ceea ce a fost descris ca o „furie de a stă- 
pani” (rage to master).'* Copiii cu o predispozitie genetică pentru 
dezvoltarea unor abilități muzicale de nivel înalt, fie că este vor- 
ba despre copii-minune, savanți muzicali sau copii cu sindromul 
Williams, se aseamănă prin faptul că relaţiile lor cu ceilalți sunt 
influențate de comportamentul lor muzical. Dacă părinții cred că 
cel mic are înclinații muzicale, ei îi vor oferi probabil oportunita- 
tea unor activități muzicale şi îi vor răsplăti implicarea. Acest lu- 
cru, în schimb, încurajează implicarea viitoare, ducând la dezvol- 
tarea abilităților și la schimbări ale structurilor neuronale, ceea ce 

funcționează ca o platformă pentru dezvoltarea ulterioară, când, 
odată etapa de instruire încheiată, copiii vor deveni muzicieni re- 
marcabili. 


Redisedtarea ideii de mestenine genetică 


Cercetările timpurii privind abilitatea muzicală porneau de la 
premisa că aceasta este moştenită, ceea ce limita gradul de reușită 
pe care îl putea atinge un individ. Această teorie a fost contrazisă 
de paradigma expertizei, care şi-a propus să exploreze ce anume 
îi caraterizează pe experții dintr-o gama largă de domenii si felul 
în care a fost dobândit un asemenea nivel de expertiză. În urma 
acestui demers, au fost identificate o serie de caracteristici co- 
mune prezente în toate aceste domenii." Cercetările au arătat ca 
experții excelează cu precădere în domeniile lor, cu o probabili- 
tate mică de transferabilitate în alte domenii. De exemplu, dacă o 
persoană este expertă în matematică, nu înseamnă că excelează şi 
la limbi străine. În muzică, chiar si să înveţi să interpretezi un alt 
gen poate necesita timp şi un efort considerabil (vezi Capitolul 7). 
Unul dintre motive este că, pe măsură ce dobandesti un nivel de 
expert, multe dintre abilități capătă un caracter automat. Asta 
înseamnă că anumite gesturi pot fi făcute în lipsa oricărui gând 
conştient, lăsând creierul liber să se concentreze asupra situaţiei 
de moment. Pentru muzicieni, multe aspecte legate de activita- 
tea muzicală sunt automate, inclusiv detaliile tehnice ale inter- 
pretării, citirea notelor sau cântatul după ureche. Acest lucru le 
permite să se concentreze pe acțiunea pe care o îndeplinesc în 
acea clipă. Când învaţă un nou tip de muzică, ei sunt capabili să 
proceseze grupuri de note, mai degrabă decât note individuale si 
să lucreze mai repede decât începătorii. Au o memorie superi- 
oară când vine vorba despre muzică şi operează la un nivel mai 

profund decât începătorii. Probabil cel mai important aspect este 
că dezvoltă puternice abilități de automonitorizare, sunt consti- 
enti de calitățile si de slăbiciunile personale si posedă o paletă 
largă de strategii legate de practica muzicală, pe care le folosesc 
pentru facilitarea procesului de învățare si de interpretare! (vezi 
Capitolul 7 pentru detalii). 

Gândiţi-vă o clipă la un domeniu în care excelati. Poate fi legat 
de profesia dumneavoastră sau de un hobby - de exemplu, gătit, 
ciclism, jocuri pe calculator. Puteţi spune cât anume din abilitatea 
dumneavoastră a devenit automată si cât mai are nevoie de impli- 
care conştientă? In ce măsură vă puteţi monitoriza progresul spre 
scopul curent? Vă puteți identifica punctele tari şi punctele slabe, 
precum şi aspectele pe care doriţi să le imbunatatiti? 

Paradigma expertizei combate teoria acceptată anterior, care 
susținea că atingerea excelentei depinde exclusiv de abilitățile 
moștenite. Ea arată, în schimb, că ceea ce contează, în dezvoltarea 
automatismului şi atingerea unui nivel de excelență, este timpul 
investit într-o anumită activitate. În muzică, de exemplu, s-a do- 
vedit că muzicienii occidentali specializaţi în muzică instrumen- 
tală clasică, au nevoie, în medie, de până la şaisprezece ani de 
practică ca să atingă un nivel care să le permită să dobândească 
faimă internațională. Pentru asta, ei trebuie să-și înceapă educa- 
tia muzicală la o vârstă foarte fragedă si să mărească treptat, pe 
măsură ce cresc, timpul de practică, ajungând chiar la cincizeci de 
ore pe săptămână în adolescenţă. Desi este clar că atingerea exce- 
lentei in muzica necesită o investiție substanţială de timp și efort, 
există diferențe semnificative între perioadele de timp necesare 
fiecăruia dintre noi pentru a ajunge la acelaşi nivel. Există dife- 
rente între instrumente: de obicei, pianul clasic și instrumentele 
cu coarde au nevoie de cel mai îndelungat timp. Cei care se pregă- 
tesc în domeniul clasic tind să întâmpine dificultăţi tehnice care 

necesită mai mult timp pentru a fi depășite decât cele din câmpul 
muzicii de consum. O altă problemă o reprezintă calitatea practi- 
cii şi modul în care este făcută aceasta - individual sau în cadrul 
unei repetiții de grup. Muzicienii în pregătire, de orice vârstă, se 
comportă diferit în această privinţă: au strategii de practică varia- 
te, mai mult sau mai putin eficiente, grade diferite de gestionare a 
activităţii de învățare şi de menţinere a nivelului de concentrare. 
Unii adoptă strategii ineficiente și pierd timpul în activități care 
nu dau randament.! Scopuri diferite - memorarea unei partituri, 
cântatul după ureche, interpretarea unei bucăți cunoscute sau la 
prima vedere - necesită strategii diferite de învățare. Ca regulă ge- 
nerală, totuși, cu cât aloci mai mult timp unei activități, cu atât vei 
deveni mai priceput. De exemplu, dacă cineva petrece timp cân- 
tând după ureche si învățând să improvizeze va deveni, in timp, 
foarte iscusit. Dacă se concentrează pe citirea la prima vedere a 
partiturilor, atunci probabil în asta se va specializa. Capacitatile 
muzicale pot fi dobândite si in alte feluri, de exemplu ascultând 
diverse melodii, prin implicare în activități muzicale de natură 
ludică sau prin participarea la activități de grup, unde învățatul şi 
consolidarea abilităţilor se fac într-un context informal. 

Revenind la aria de excelenţă pe care ati identificat-o mai sus, 
cum v-aţi dobândit abilitățile de-a lungul timpului? Cât timp v-a 
trebuit? Aţi făcut un efort deliberat pentru a vă îmbunătăţi pre- 
stația sau acest lucru s-a întâmplat natural, pe măsură ce v-aţi 
angajat în activitatea respectivă? 

În mare, s-a sugerat existenţa a trei faze de dezvoltare a abili- 
tatilor.'* În stadiul cognitiv-verbal-motoriu, procesul de învățare 
se află în mare măsură sub controlul nostru cognitiv, conștient. 
Avem nevoie să înțelegem ce ni se cere şi ducem la capăt sarcina 
ghidaţi de o autoinstruire conştientă - sau, dacă avem un profesor, 
acesta ne va solicita. În stadiul asociativ, începem să asamblăm o 

secvență de reacții care devine din ce în ce mai fluentă cu tim- 
pul. Suntem capabili să ne dăm seama când facem greșeli și să 
le remediem. Reacţia pe care o primim în urma acțiunilor noas- 
tre - în cazul muzicii, prin sunetele produse — este importantă in 
procesul de perfecţionare. În stadiul autonom, abilitatea devine 
automată. Ne ducem la îndeplinire sarcinile fără vreun efort con- 
ştient. Îndemânarea noastră va crește prin practică, făcându-ne 
din ce în ce mai eficienţi şi mai rapizi. În muzică, avem tendin- 
ta de a dobândi simultan mai multe abilități. Căpătăm constant 
noi capacități. Pe măsură ce atingem un nivel de expert, abilită- 
tile învăţate în prealabil sunt exersate încontinuu, ceea ce le face 
să devină automate. Când o anumită abilitate devine automată, 
celelalte se află, pe rând, în stadiul cognitiv sau în cel asociativ. 
Puteţi identifica aceste stadii si examina felul in care coexistă in 
domeniul dumneavoastră de expertiză? 

Paradigma expertizei este susținută de studii neurostiintifi- 
ce, care au demonstrat plasticitatea creierului și faptul că acesta 
se află în continuă schimbare de-a lungul vieții. În muzică, pe 
măsură ce ne implicăm în noi experiențe de învăţare si de lun- 
gă durată, se produc schimbări permanente la nivelul creierului. 
Cu cât avem mai mult de-a face cu muzica, cu atât schimbările 
neurologice sunt mai semnificative. Schimbările depind de na- 
tura educației muzicale pe care o primim; de exemplu, procesa- 
rea înălțimii sunetului în cazul celor care studiază instrumentele 
cu coarde activează alte zone în creier decât memoria complexă 
a ritmului pe care o dobândesc tobosarii. În ansamblu, creierul 
reacționează făcând schimbări bazate pe experiența noastră de 
viata. El reflectă „biografia de învăţare” a fiecăruia dintre noi.” 
Astfel, odată ce ne implicăm activ în producerea de muzică, per- 
ceptia noastră auditivă se îmbunătăţeşte si punctajele obținute la 
teste de abilitate muzicale cresc.’ 

Teorii actuale privind abilitatea muzicala 


După cum am văzut, teoriile timpurii privind abilitatea mu- 
zicală evidentiau capacitatea noastră de a distinge diferente de 
înălțime, ritm şi melodie. Deşi abilitățile de percepție sunt impor- 
tante în procesul de dobândire a unor calități muzicale de excep- 
ție, acestea singure nu sunt suficiente. Prin urmare, s-a trecut la 
găsirea unor abordări diferite ale naturii abilității muzicale. Una 
dintre aceste abordări avea în vedere sensibilitatea privind aspec- 
tul fizic si emotional al sunetului'’, in timp ce alta lua în consi- 
derare abilitatea de a audia (a înțelege un sunet la nivel intern)”. 
Împreună cu un coleg, am hotărât să examinăm opinia publicului 
larg, tineri şi mai mulți profesioniști, despre ce înseamnă abilita- 
tea muzicală. Am descoperit că, atunci când li s-a cerut să com- 
pleteze afirmaţia „Abilitatea muzicală este..”, cei mai multi dintre 
subiecți au indicat că înseamnă să ştii să canti la un instrument 
sau vocal. Dumneavoastră asa ati fi răspuns? Alţi subiecţi s-au re- 
ferit la o varietate de abilități, printre care ascultarea si înțelegerea, 
capacitatea de a aprecia muzica si de a reacționa la ea, activități 
pe care cei mai multi dintre noi le facem în fiecare zi. Într-o con- 
tinuare a studiului, am elaborat o serie de afirmaţii derivate din 
studiul iniţial şi le-am cerut subiecţilor să indice, pe o scară valo- 
rică, în ce măsură sunt de acord cu acea afirmaţie.” Aproximativ 
600 de oameni au completat chestionarul. Abilitatea muzicală a 
fost definită într-o varietate de feluri. Figura 6.1 cuprinde o siste- 
matizare a răspunsurilor pe fiecare secţiune. În ansamblu, cel mai 
bine cotat a fost ritmul, ceea ce e posibil să reflecte rolul central al 
acestuia în muzica pop curentă. Să ai ureche muzicală a reprezen- 
tat un aspect socotit mult mai slab decât ne-am fi așteptat, ținând 
cont de importanţa acestui criteriu în stabilirea abilității muzicale 
de-a lungul timpului. Foarte apreciate au fost motivarea și im- 
plicarea personală, ceea ce demonstrează că societatea modernă 

percepe aceste elemente ca foarte importante pentru dezvoltarea 
unor abilități de nivel înalt. Muzicienii profesioniști care au răs- 
puns la chestionar au fost în majoritate de acord că abilitatea mu- 
zicală este legată de comunicare, capacitatea de a cânta într-un 
grup şi sensibilitatea emoţională indicând că aceste aptitudini 
sunt cruciale pentru atingerea unui nivel de expert în muzică. 


Perceptii ale abilității muzicale 

Figura 6.1. Perceptii ale abilității muzicale 


În ansamblu, această cercetare a arătat complexitatea și multi- 
fatetarea concepțiilor despre abilitatea muzicală şi a reflectat pa- 
leta variată de expertiză prezentă în lumea profesionistă a muzicii 
în secolul XXI. 

O altă abordare, bazată pe natura multifatetata a expertizei 
muzicale, a măsurat sofisticarea muzicală (musical sophisticati- 
on). În urma unui studiu online la care au luat parte mii de oa- 


meni, s-a ajuns la cinci subcategorii: 


implicare muzicală activă, cantitatea de timp şi de resurse fi- 
nanciare investite în muzică; 

abilități de percepție declarate, acurateţea capacităţii de ascul- 
tare a muzicii; 

educaţie muzicală, cantitatea de instrucţie muzicală formală 
primită; 

abilităţi vocale declarate, acuratețea interpretării vocale a unei 
persoane; 

legătură emoţională sofisticată cu muzica, abilitatea de a vorbi 
despre emoţiile pe care le exprimă muzica. 


Analiza rezultatelor, care a explorat relația dintre aceste sub- 
categorii, a arătat că ascultarea constantă a muzicii și procesarea 
auditivă deliberată pot stimula anumite abilități muzicale chiar 
în absența unei educatii muzicale formale, după cum am văzut in 
Capitolul 2. Participanţii mai tineri au raportat un nivel mai ridi- 
cat de sofisticare muzicală, probabil datorită unei disponibilitati 
crescute a muzicii în timpul vieții lor, comparativ cu participanţii 
mai în vârstă. S-a arătat că sofisticarea muzicală se dezvoltă în 
primii ani, când există mai mult timp şi motivare de relationare 
cu muzica. 

În ultimii 100 de ani s-au înregistrat schimbări majore în teh- 
nologie, ceea ce a schimbat natura profesiei muzicale şi a abilită- 
tilor necesare în acest domeniu. Deși anumite profesii muzicale 
cer un set specializat de abilităţi, cum ar fi cele de interpretare, 
dirijare, improvizație, compoziţie şi predare, există altele unde 


Aspecte privind abilitățile muzieale 101 


aptitudinile muzicale solicitate sunt mai putin evidente, de exem- 
plu, fabricarea şi îngrijirea instrumentelor, terapia prin muzică, 
managementul artistic, cei care lucrează ca ingineri de sunet, edi- 
tori muzicali, librari specializați, angajați media, jurnalişti.” De 
asemenea, internetul a schimbat felul în care muzicienii, amatori 
sau profesioniști, își compun, interpretează și isi promovează mu- 
zica. Pentru o carieră în muzică, pe lângă abilitățile muzicale, este 
nevoie si de altele. Tabelul 6.1 arată o serie de abilități pe care mu- 
zicienii ar trebui să le dezvolte. Unele sunt aplicabile tuturor ac- 
tivitatilor muzicale, altele tin de anumite atribuţii, iar altele sunt 
legate de activități non-muzicale, printre care abilități sociale (ca- 
pacitatea de a lucra cu alți muzicieni, cu promotorii şi cu publi- 
cul); abilităţi de planificare şi organizaționale (planificarea orelor 
de practică, programe, organizarea de călătorii) şi abilități de or- 
ganizare a timpului (punctualitate, respectarea termenelor-limi- 
tă). Aceste calităţi sunt, desigur, necesare pentru atingerea unui 
nivel expert într-o gamă larga de profesii, nu doar in muzica.” 
În ce măsură credeți că aveți abilităţile prezentate în Tabelul 6.1? 
Care dintre ele este cea mai importantă pentru dumneavoastră? 


Tabelul 6.1. Abilități care pot fi dobândite invatand să canti la un 
instrument 


Abilităţi auditive prin care se dezvoltă: 

e acuratețe ritmică si un simț al timpilor; 

e intonatie buna; 

ușurința de a sti cum va suna o muzica fără să fie nevoie să o canti; 
e cântatul după ureche; 

e abilități de improvizație. 


Abilităţi cognitive prin care se dezvoltă: 
e citirea notatiilor muzicale; 

e transpunerea; 

e înțelegerea tonalitatilor; 

e înțelegerea armoniei; 

e înțelegerea structurii muzicii; 

e memorarea muzicii; 

e compunerea; 

e înțelegerea unor stiluri muzicale diferite şi a contextelor acestora; 
e culturale și istorice. 


Abilităţi tehnice prin care se dezvoltă: 

e abilități specifice unui anumit instrument; 
e îndemânare tehnică; 

e articulare; 

e expresivitatea tonului. 


Abilităţi muzicale prin care se dezvoltă: 

e interpretare expresivă; 

e proiecția sunetului; 

e control; 

e transmiterea de sens prin intermediul muzicii. 


Abilităţi de interpretare în public prin care se dezvoltă: 
e comunicarea cu publicul; 

e comunicarea cu ceilalți interpreți; 

e capacitatea de a coordona un grup; 

e prezentarea in fata unui public. 


Abilităţi creative prin care se dezvoltă: 
e interpretarea; 
e improvizatia; 
e compunerea. 


Abilităţi evaluative prin care se dezvoltă: 

e ascultarea critică; 

e capacitatea de a descrie si de a discuta despre muzică; 

e capacitatea de a face comparații între tipuri diferite de muzică si 
interpretări; 

e evaluarea critică a interpretării personale, a improvizatiei si a 
compoziţiei; 

e monitorizarea progresului. 

Abilităţi de autoreglare prin care se dezvoltă: 
e gestionarea procesului de învăţare; 

e gestionarea programului de repetiţie; 
îmbunătăţirea concentrării; 

e îmbunătăţirea motivatiei. 


Coneluzii 


Există o părere unanim acceptată că oamenii, ca specie, sunt 
programati să dobândească o gamă variată de abilități muzicale. 
În ciuda acestui lucru, dezbaterea continuă în privinţa gradului în 
care factorii genetici susțin sau limitează dezvoltarea muzicală a 
individului. Deşi testele de aptitudini muzicale pot măsura abili- 
tatile auditive curente ale unui individ, dobândirea succesului in 
muzică necesită numeroase şi variate capacităţi. Oricât de impor- 
tante ar fi calitățile auditive, ele nu reprezintă criteriul fundamen- 
tal de măsurare a potenţialului muzical. Înteresul fata de muzică 
şi oportunitățile de materializare a acestui interes sunt cruciale în 
susținerea dezvoltării abilităților muzicale şi stabilirea unei legă- 
turi pe viata, sub orice formă, cu muzica. 


/ 

Ca specie, producem muzică de mii de ani. Cum am învățat să 
cântăm la instrumente şi în grup pe vremea aceea nu se ştie, însă 
ştim că primele școli de muzică au apărut în Atena, în secolele 6-5 
i. Hr. şi primeau elevi între 13 si 16 ani pe care să îi înveţe să cânte 
vocal şi instrumental. De atunci, cea mai răspândită abordare în 
dezvoltarea abilităților muzicale, cel puţin în lumea occidentală, a 
fost prin lecţii, fie individuale, fie pentru un grup restrâns, ţinute 
de profesori experţi. Recent, progresul tehnologic a dus la apari- 
tia unei palete largi de oportunități pentru a accesa informaţii şi a 
învăța să produci muzică fără o educaţie formală. 

Profesia muzicală este diversă. Muzicienii lucrează în multe 
culturi muzicale, cu o varietate de genuri si în diferite combinaţii. 
Ei pot susține spectacole, improviza, compune sau face aranja- 
mente muzicale; pot contribui la producerea ei tehnologică; pot 
scrie despre, analiza și critica muzica; în sfârșit, pot preda sau 


106 Dezvoltarea abilitățile» muzicale fa nivel profesisnist 


facilita producerea de muzica in comunitate. Oportunitatile de 
diversificare a activitatilor muzicienilor sunt sporite de disponibi- 
litatea programelor digitale pentru editare, notatii muzicale, com- 
poziţie bazată pe grafică, de apariția CD-urilor si a DVD-urilor, 
a prezentărilor video şi de tip podcast, a comunităţilor interacti- 
ve online, care facilitează procesul de invatare-predare.' Cei mai 
multi muzicieni au acum o așa-numită carieră „portfolio”, ceea ce 
presupune implicarea într-o varietate de activități muzicale care 
să le permită să-şi câştige existența. 

În trecut, accesul la o educaţie care să permită dobândirea 
unor abilități muzicale de excepţie era limitat la cei care isi pu- 
teau permite să plătească pentru lecţii sau la cei care puteau în- 
vata într-un context informal, prin repetiţie în cadrul comunita- 
tii - de exemplu, formaţii de fanfară, grupuri folk, bande de garaj. 
Oportunităţile de a învăţa să canti la un instrument în timpul 
vieţii au crescut dramatic în Occident, căci pe măsură ce socie- 
tatile au devenit mai prospere, au sporit si ocaziile de implicare 
înr-o varietate de activități muzicale pentru amatori. În paralel cu 
această creştere, s-au diversificat si telurile şi aspiraţiile ale celor 
implicaţi activ în producerea de muzică. În timp ce unii vor să 
devină muzicieni profesioniști, multi aspiră doar către statutul de 
pasionat sau de amator (vezi Capitolul 4). În ciuda acestui lucru, 
indivizi de toate vârstele vor să dobândească abilități muzicale 
distrandu-se cât învață să producă muzică. Aceste scopuri nu se 
exclud reciproc. Organizatorii activităților muzicale pot crea un 
mediu care să provoace, dar să şi bucure, desi pot exista multe 
diferențe de conţinut, de exemplu repertoriul, accentul pus pe ci- 
tirea notatiilor muzicale sau pe improvizație. Orice aspirații am 
avea, cele mai importante abilități pe care trebuie să le dobândim 
sunt cele care ne permit să continuăm procesul de învăţare, într-o 
manieră independentă si autonomă, chiar si fără ajutorul unui 

expert. Asta presupune să gândim pentru noi înşine, ceea ce în- 
seamnă că uneori putem chestiona practica impusă. Acest lucru 
poate fi stânjenitor pentru cei care ne învaţă. 


Paradigma expertizei 


Dupa cum am vazut in Capitolul 6, paradigma expertizei com- 
bate ideea că reuşita depinde de o abilitate moştenită. Premisa 
acestei paradigme este că timpul alocat așa-numitei practici „de- 
liberate” reprezintă cel mai bun indiciu al nivelului de expertiză 
care poate fi atins.? Neurostiinta tinde să confirme această ipo- 
teză. Cu cât învăţăm mai mult, cu atât schimbările neurologice 
survenite sunt mai mari. Aceste schimbări sunt condiţionate de 
tipul specific de educație muzicală la care participăm. Acest lu- 
cru reiese din încercările unora de a interpreta un gen diferit de 
muzică. De exemplu, Sudnow’, un muzician clasic profesionist de 
înalt nivel, a arătat cât de agasant, istovitor, frustrant si de durată 
a fost să se perfecționeze în improvizatia de jazz. 

Pe măsură ce dobândim experiență, devenim capabili să re- 
cunoaştem modele. Când citesc notații muzicale, cititorii expe- 
rimentati nu se opresc asupra fiecărei note, ci trec înainte, citind 
anticipat fraze, identificând pauzele, in tot acest timp fiind atenţi 
la momentul curent al interpretării. Ei pot continua să citească 
încă şase sau şapte note după ce li se ia din fata foaia tipărită, pe 
când cititorii mai puţin experimentați reușesc doar trei sau pa- 
tru. La fel, cu cât suntem mai experimentați, cu atât putem învăța 
şi rezolva probleme mai repede. Devenim mai buni la a extra- 
ge din cunoștințele stocate în memoria noastră de lungă durată 
informaţii care să ne ajute în activitatea curentă. Automatismul 
dezvoltat în relaţie cu abilităţile noastre ne lasă memoria de lu- 
cru liberă pentru îndeplinirea altor sarcini. Muzicienii experți au 

foarte bine dezvoltate abilitatile metacognitive (constiinta de sine 
si intelegerea felului personal de invatare) si de automonitorizare, 
prin urmare pot cu usurinta identifica erorile si genera noi stra- 
tegii de rezolvare a acestora, timp in care îşi monitorizează şi eva- 
lueaza constant progresul. Cu toate acestea, automatismul sporit 
pe care îl dezvoltăm atunci când devenim experți într-un anumit 
domeniu nu este întotdeauna un avantaj. Se poate să devenim 
prea încrezători si să ne supraestimăm capacitatea de a înţelege 
o problemă. Putem, de asemenea, să devenim rigizi în gândire, 
chiar într-un domeniu creativ. Un automatism crescut ne poate 
împiedica si să examinăm în detaliu cum anume facem acel lu- 
cru. Acest aspect poate crea dificultăți atunci când încercăm să le 
explicăm altora, care încă nu au dobândit aptitudinea respectivă. 
Gândiţi-vă la abilitatea pe care aţi identificat-o în Capitolul 6. Aţi 
încercat să învățați şi pe altcineva să realizeze lucrul respectiv? A 
fost dificil de explicat cum faceți dumneavoastră? 

Atunci când atingem un nivel de expert în orice domeniu, do- 
bândim strategii executive, metacognitive, care tin de planificare, 
monitorizare şi evaluare a învățării. Acestea sunt cruciale pentru 
toate aspectele unei activități de învățare complexe. În muzică, 
aceste strategii pot fi considerate fie la nivelul unei sarcini de lucru 
specifice, fie la un nivel global, cu referire la preocuparea muzi- 
cianului de a menţine sau îmbunătăţi standardele intepretării. În 
ambele cazuri sunt importante cunoașterea punctelor personale 
tari şi a celor slabe, natura sarcinii care trebuie îndeplinită, posi- 
bilele strategii şi natura rezultatului activităţii de învăţare. În mod 
normal, pe măsură ce trecem de la novice la expert, ne dezvoltăm 
abilitățile metacognitive. Cu cât abilitățile noastre metacognitive 
şi de autoreglare sunt mai dezvoltate, cu atât ne gestionăm mai 
bine mediul şi nivelul motivational pentru optimizarea învățării. 
Dacă ne întoarcem la abilitatea aleasă de dumneavoastră, în ce 
măsură sunteți capabil să vă gestionati mediul? 

Practica muzicala 


Pentru a atinge chiar si un nivel moderat de expertiza, in ori- 
ce domeniu, este nevoie de practica. Pentru a deveni un mare 
muzician, in orice gen de muzica, practica ramane esenţială. 
Gândiţi-vă o clipă la cât timp alocati domeniului dumneavoastră 
de expertiză. Aveţi un timp anume dedicat practicii sau v-aţi do- 
bândit abilităţile făcând lucrul respectiv? 

În muzică, cei care şi-au petrecut o lungă perioadă de timp 
exersând tind să atingă un nivel de expertiză mult mai înalt decât 
colegii lor. Cei care dobândesc faimă internaţională ca muzici- 
eni profesionişti tind să fi început studiul la o vârstă foarte fra- 
gedă şi au acumulat multe ore de practică încă din copilărie (vezi 
Capitolul 6). Deşi exercițiul susținut de-a lungul unei lungi peri- 
oade de timp ajunge să fie un indicator al nivelului de expertiză 
atins, timpul petrecut exersând o anumită bucată muzicală nu 
reprezintă un bun predictor al reușitei interpretării ei ulterioare. 
O explicaţie pentru aceste diferente este calitatea exerciţiului - cu 
cât practica este mai eficientă, cu atât e nevoie de mai putin timp 
pentru îndeplinirea unei sarcini specifice. Acest lucru a devenit 
foarte relevant mai ales în ultimii ani, când s-a dovedit că exerci- 
tiul fizic de lungă durată, în cazul muzicienilor, poate duce la apa- 
ritia unor probleme de sănătate cronice. Desi exercițiul mental 
(repetiţia făcută în minte, fără a avea vreun contact cu instrumen- 
tul) poate reduce timpul petrecut exersând fizic, nu îl anulează în 
întregime. Asta înseamnă că este esenţial să dezvoltăm strategii 
eficiente de practică, care să reducă timpul fizic petrecut cântând 
la un instrument. 

Pentru ca exerciţiul să fie eficient şi „deliberat”, trebuie să fie 
realizat cu intenţia de perfecționare.? Muzicienii experți dezvol- 
tă, în timp, strategii eficiente. Atunci când învaţă un nou reper- 
toriu, ei stabilesc structura generală a piesei, se asigură că știu 

cum ar trebui să sune, identifică părțile mai dificile şi le lucrează 
din punct de vedere tehnic, aducând gradat aceste secțiuni lao- 
laltă până când ajung să stăpânească întreaga bucată. Sectiunile 
sunt bazate pe unităţi semnificative, legate de structura formală a 
piesei, de complexitatea ei tehnică şi de dificultăţile muzicale. Se 
poate ca repetiţia acelor mici secvenţe de dificultate să continue 
până aproape de clipa spectacolului. Muzicienii adoptă o paletă 
largă de strategii de practică pentru a stăpâni părțile dificile din 
punct de vedere tehnic, multe dintre aceste strategii fiind legate 
de specificul unui instrument. O strategie comună este să cânte 
foarte lent, până înţeleg complexitatea unei secțiuni, ajungând 
apoi treptat la viteza normală.’ 

De obicei, practica începătorilor nu este foarte eficientă. 
Adesea, ei nu au o concepţie auditivă a piesei pe care o învaţă, 
aşa că nu-și pot da seama când greşesc. Tind să cânte bucata de 
la un cap la altul, mai degrabă decât să se concentreze pe sectiu- 
nile dificile sau se opresc atunci când greşesc si o iau de la cap. 
Acest lucru este neproductiv, pentru că se poate să nu mai ajungă 
niciodată să exerseze părţile de final ale piesei. Atunci când isi 
dau seama că au făcut o greșeală, tind să corecteze exclusiv nota 
greşită si să treacă mai departe sau corectează doar o secțiune 
minusculă, poate o jumătate de măsură. Iniţial, novicii tind să se 
axeze mai mult pe înălțime decât pe ritm. Pe măsură ce le creşte 
nivelul de expertiză, încep să recunoască secțiunile dificile şi să 
se concentreze pe ele, adoptând o serie de strategii pentru a le 
stăpâni; la fel ca şi profesioniștii, ajung să se concentreze mai mult 
pe interpretarea muzicii.® 

Pentru a se perfecționa, muzicienii se bazează pe reacția au- 
ditivă generată de sunetele pe care le produc. Ei isi evaluează 
constant progresul atât în timpul practicii, cât si în timpul spec- 
tacolului. Ştiu ce vor să infaptuiasca si isi măsoară progresul cu 

acest ideal în minte. Novicii, din contră, cel mai adesea nu au o 
idee clară a ceea ce vor să atingă. Mai ales în stadiile inițiale ale 
procesului de învăţare, ei se bazează pe profesori să le spună dacă 
au progresat. În zilele noastre, totuşi, disponibilitatea crescută a 
înregistrărilor muzicale si posibilitatea de a te înregistra singur 
facilitează monitorizarea progresului, luând în considerare şi per- 
spectiva publicului. 

Pentru muzicienii occidentali, timpul petrecut exersând tin- 
de să crească direct proporţional cu nivelul de expertiză, pentru 
că repertoriul se mărește și devine mai complex. Însă odată sta- 
tutul profesional atins, timpul petrecut exersând cu alții şi dând 
spectacole creşte, în schimb cel alocat practicii individuale sca- 
de. Timpul petrecut exersând depinde de instrument si de genul 
muzical. Pianistii clasici și interpreţii la instrumente cu coarde 
exersează cel mai mult, în timp ce interpreţii vocali de muzică 
clasică tind să-şi înceapă educaţia formală mai târziu. Motivul îl 
constituie, în parte, faptul că instrumentele si genurile muzicale 
au exigente tehnice si de repertoriu diferite. Muzica pop este mai 
putin riguroasă din punct de vedere tehnic, asa că presupune mai 
puţină practică. De asemenea, melodiile pop tind să fie scurte si 
repetitive. 

Practica nu este întotdeauna plăcută. Ea poate displăcea chiar 
şi muzicienilor profesionisi, desi recunosc că e necesară. De exem- 
plu, Nigel Kennedy, violonistul de faimă internațională, a declarat 
într-un interviu că, atunci când face exerciţii de rutină ca să-și 
menţină tehnica, se uită la emisiuni la televizor, pentru că acest 
gen de practică nu-i solicită intens atenția. Începătorii adesea de- 
scriu practica ca fiind plictisitoare şi încearcă să evite exercițiul 
folosindu-și timpul, spre exemplu, pentru îngrijirea instrumentu- 
lui, pentru a căuta muzică sau organiza un stand de muzică. Pot fi 
uşor distrasi. Cei care exersează rar tind să abandoneze cântatul, 

în timp ce persoanele care exersează eficient prezintă toate şan- 
sele să continue. 


Dezvoltarea abilitățile creative 


Improvizatia în cadrul unui gen muzical stabilit, de exemplu 
jazz sau muzică barocă, necesită, de asemenea, practică. La în- 
ceput, când învaţă să improvizeze, muzicienii pot memora frag- 
mente scurte, copiate din înregistrări sau dezvoltate de ei înşişi. 
Treptat, pornind de la acestea, îşi vor putea dezvolta stilul perso- 
nal şi vor putea improviza liber. Compoziţia se poate naşte din 
improvizație, deşi acest lucru nu e mereu valabil. 

De obicei, compoziţia este percepută ca necesitând un grad 
mai mare de creativitate decât improvizatia, in parte ca urmare 
a naturii ei permanente, comparativ cu improvizatia. Procesul 
compozițional e similar la copii, tineri şi compozitori profesio- 
nisti. Deşi natura exactă a procesului creativ rămâne încă un su- 
biect de dezbatere, este unanim acceptat faptul că acesta necesită 
timp, atât din punctul de vedere al perioadei extinse de instruire 
necesare pentru dezvoltarea unor abilităţi de nivel înalt, cât şi din 
punctul de vedere al timpului folosit pentru creaţia propriu-zisă. 
În general, procesele implicate sunt următoarele: pregătirea 
(strângerea informaţiilor relevante, evaluarea problemei iniţiale), 
incubatia (timpul necesar pentru analizarea problemei, activități 
ludice asociate cu aceasta), iluminarea (o revelaţie, derivare a unei 
soluţii) şi verificarea (sistematizarea şi adaptarea soluţiei, ceea ce 
poate conduce din nou la stadiile de pregătire şi de incubație). 
Constrângerile externe - sarcina de lucru cerută de un compo- 
zitor profesionist sau instrucțiunile date de profesor - furnizează 
cadrul. Un asemenea cadru este nu numai folositor, ci şi necesar, 
însă un cadru prea strâns poate limita creativitatea. 

Interpretarea din memorie 


Muzicienii clasici profesionişti trebuie adesea să execute din 
memorie bucăți muzicale de lungimi considerabile. Pentru mulți, 
acest lucru provoacă anxietate. De obicei, odată ce au ajuns să 
stăpânească o piesă din punct de vedere tehnic, muzicienii şi-o 
pot aminti aproape integral cu ajutorul memoriei auditive (cu- 
noscând sunetul), chinestezice (mișcare) si vizuale (amintindu-și 
unde sunt notele pe pagină). Cu privire la memoria vizuală, există 
o anecdotă: o pianistă care se baza, în parte, pe memoria vizuală, 
s-a oprit din cântat în timpul unui concert și i-a cerut unui spec- 
tator din primul rând să nu mai urmărescă partitura, pentru că 
notele erau așezate diferit în pagină fata de versiunea de pe care o 
învățase ea şi asta îi perturba interpretarea. Aceste tipuri de me- 
morie automată, auditivă, chinestezică și vizuală nu sunt sigure 
şi îl pot trăda pe muzician în timpul unui concert, mai ales dacă 
acesta încearcă să se gândească la ce urmează. Asta din cauză că 
memoria nu este supusă controlului conștient. Pentru ca memo- 
ria să fie sigură, muzicianul trebuie să aibă în minte o schemă a 
structurii piesei. Fără ea, în anumite forme muzicale, de pildă în 
rondouri, unde tema principală se repetă periodic, dacă nu există 
o cunoaștere conştientă a ordinii si a punctelor de ieşire pentru 
fiecare dintre subteme, muzicianul ar ajunge să repete muzica 
ad nauseum. Cu toate aceste dificultăți, v-aţi putea întreba de ce 
muzicienii interpretează fără partitură. Răspunsul se regăseşte în 
faptul că așa este tradiția, dar şi pentru că astfel se îmbunătăţeşte 
comunicarea cu publicul. Problemele legate de memoria muzica- 
la nu îi afectează doar pe muzicienii clasici. Si cântăreții de mu- 
zică pop uită adesea versurile. De exemplu, Barbra Streisand, în 
timpul unui concert la New York, în Central Park, în anul 1967, 
a uitat versurile unui cântec, ceea ce a făcut-o să evite cântatul în 
public pentru aproape trei decade. YouTube poate oferi multe alte 

exemple similare, a se vedea Elvis, Miley Cyrus, Adele, Beyonce 
sau Mariah Carey. 


Metivatic si speitunitate 


Motivatia joaca un rol crucial in dezvoltarea expertizei mu- 
zicale, ca urmare a gradului inalt de dedicare cerut. Cand copiii 
mici se implica in muzica, familia poate identifica acest interes si 
potential al copiilor si decide să îi susțină, desi în anumite parti 
ale lumii, unde producerea de muzică reprezintă o activitate la 
care participă toată comunitatea, ca parte integrantă a ritualurilor 
culturale si a vieții de zi cu zi, copiii sunt incluşi firesc în aceas- 
tă activitate şi nu există metode de identificare a celor cu apti- 
tudini muzicale deosebite.” Există câteva excepţii - de exemplu, 
populaţia Kaulong, o civilizaţie agrară din Papua Noua Guinee, 
care distinge între copii, având standarde mult mai ridicate pen- 
tru cei care se bucură de tratament special; la fel, griotii Wolof 
din Senegal (n.t.: griot - istoric, povestitor, muzician sau poet din 
Africa Occidentală, păstrător al tradiției orale a comunității), care 
identifică printre copiii de parte bărbătească pe cei considerați 
mai talentaţi. Aceşti copii sunt luaţi sub protecţia unui bărbat din 
familie şi instruiți până când ajung să fie îndeajuns de pricepuți 
pentru a putea participa la festivaluri. 

În culturile occidentale, copiii hotărăsc împreună cu familiile 
lor dacă şi când ar trebui să înceapă studiul unui instrument si 
care ar fi acela. Factorii care contribuie la alegerea unui instru- 
ment sunt complecși si includ disponibilitatea, genul, vederile pă- 
rintilor, influenţa şcolii, prietenii, înclinațiile şi pasiunile. Există 
şi prejudecăţi legate de gen în alegerea unui instrument. Fetele 
tind să prefere instrumentele de talie mică, care produc sunete 
înalte, în timp ce băieţii le preferă pe cele de dimensiuni mai mari, 

cu sunete de înălțime mai mică; totuși, fetele se arată mai putin 
inhibate în alegerea unui instrument perceput ca „masculin”. 
Diferenţele cauzate de gen sunt prezente şi în muzica pop, unde 
fetele sunt cel mai adesea vocaliste, iar băieţii sunt instrumenta- 
listi. În general, băieţii sunt implicaţi în cântatul la instrumente 
electronice sau la cele care au de a face cu tehnologia. Dacă știți 
să cantati la un instrument, cum l-aţi ales? Ce anume v-a influen- 
tat decizia? A avut alegerea dumneavoastră vreun impact asupra 
felului în care vă percepeau ceilalți? 

Copiii au motivații diferite când vine vorba despre muzică. 
Există o serie de cauze pentru aceste diferente. Unele tin de copii, 
în special de cât de mult iubesc muzica şi în ce măsură isi dezvoltă 
o identitate unde se văd pe ei înșiși ca muzicieni. Muzica devine 
parte din viata socială a anumitor tineri, au prieteni cu aceleași 
interese şi cu care le place să cânte împreună. Adoră provocările 
pe care le oferă muzica, au dezvoltat o serie de strategii de practi- 
că eficiente si cred în abilităţile lor muzicale.* In general, au fami- 
lii care le oferă sprijin practic şi le pun la dispoziţie resurse. Multi 
vor continua să se implice în activități muzicale tot restul vieții, 
în calitate de amatori; câțiva vor deveni muzicieni profesionişti. 
Cei care vor dobândi faimă internaţională tind să înceapă să cân- 
te la o vârstă foarte fragedă, au părinţi extraordinar de dedicați, 
care fac totul pentru a facilita dezvoltarea muzicală a copilului, 
uneori chiar în detrimentul celorlalți copii din familie si au as- 
teptări foarte mari. Caută cei mai buni profesori si se asigură că 
cel mic beneficiază de orice oportunitate posibilă. Copiii înşişi 
petrec mult timp exersând, iar muzica devine punctul central al 
vieții lor. 

Cum profesorii nu pot învăţa în locul elevilor, ci doar sprijini 
procesul de învăţare, o parte semnificativă a rolului lor constă în 
a induce dragostea pentru muzică și a inspira. În stadiile inițiale 

ale invatarii, profesorii trebuie sa fie relativ necritici, pentru ca 
procesul sa fie distractiv. Mai tarziu, cand elevii se implica serios 
in studiul muzicii, ei au nevoie de profesori care sa le fie model 
şi care sa le ofere constant o critică constructivă, ajutându-i să 
se perfecționeze. Relaţia profesor-elev este esenţială în clădirea 
şi menţinerea motivatiei elevului de a continua să cânte la un 
instrument. Motivația este sporită dacă elevii şi profesorii au te- 
luri similare. Foarte importante sunt repertoriul de studiu, dacă 
accentul se pune pe rezultatele muzicale, dacă este evidențiată 
tehnica (game, exerciții) sau susținerea unor examene şi dacă 
profesorul încurajează participarea în ansambluri, ca să poată fi 
dezvoltate prietenii. Măsura în care profesorul reuşeşte să comu- 
nice și să colaboreze cu părinţii este, de asemenea, importantă.* 
Cum atitudini şi emoţii sunt deprinse laolaltă cu muzica, moda- 
litatea de predare poate avea consecinţe pozitive sau negative. De 
exemplu, elevii pot pleca de la oră cu mesajul că lecţiile de muzică 
sunt dezagreabile si ei nu sunt deloc buni în acest domeniu. 

Datorită progresului tehnologic, este mult mai uşor în zilele 
noastre să înveţi să canti la un instrument fără o instruire for- 
mala. Cei care vor să înveţe pot fi autodidacti, isi pot construi o 
strategie de practică după înregistrări, site-uri de socializare sau 
pot folosi instrucțiuni din cărți de dezvoltare personală. Se pot 
alătura unei comunități de practică, unde educaţia instrumentală 
constituie o parte a unei experiențe muzicale mai largi, cum ar fi 
un grup folk. Pot învăţa într-un context informal, printr-o com- 
binatie de învățare din greşeli, repetiție, urmărirea altor interpreți 
şi obținerea unor sfaturi de la ei, citit si ascultat. Au apărut recent 
o mulțime de oportunități de a învăţa să canti la un instrument, 
folosind o varietate de programe pe calculator, site-uri sau alte 
tehnologii interactive. 

Nu toată lumea care începe să studieze un instrument va per- 
severa. Există multe motive pentru asta. Se poate ca persoanele 

respective să prefere activitățile non-muzicale, să li se pară că du- 
rează prea mult să observe un progres, să nu le placă să exerseze, 
să le lipsească încrederea în potenţialul lor muzical, să nu aibă o 
identitate muzicală sau o viata socială care să includă muzica, să 
nu le placă să apară în public, să fie presati de colegi să renunțe, 
să nu aibă niște părinți care susțin acest demers sau să le lipseas- 
că resursele financiare pentru a continua. În ansamblu, există o 
paletă largă de factori complecși, interactionand unul cu celălalt, 
care determină motivaţia de a începe şi de a continua studiul unui 
instrument.” Unii oameni regretă mai târziu că au renunțat si se 
apucă din nou de cântat la un instrument. 

În cazul dumneavoastră, ce factor a fost important pentru 
menţinerea interesului în domeniul de expertiză ales? Aţi luat 
parte vreodată la alte activităţi, la care ulterior ati renunțat? Daca 
da, de ce s-a întâmplat acest lucru? În ce măsură reflectă experi- 
entele dumneavoastră pe cele rezumate anterior? 


Siterprétarea in public 


Concertele joacă un rol-cheie în viata muzicienilor - fie ca 
sunt amatori sau profesionişti —, iar aceştia petrec multe ore pre- 
gătindu-se pentru ele. Muzicienii profesionişti recunosc că ele- 
mentul esenţial pentru o reprezentaţie de succes este comunica- 
rea cu publicul." Ei ştiu că pregătirile lor trebuie să se asigure 
că elementele tehnice asociate numărului nu vor pune probleme, 
astfel încât să se poată concentra pe muzică si pe interpretarea 
ei. Mişcările pe care le fac muzicienii sunt foarte importante în 
comunicarea semnificației muzicale si de aceea se poate întâmpla 
ca aceste mișcări să fie exagerate.!? 

O dificultate pe care toți muzicienii trebuie să o depășească 
este tracul. Pentru muzicienii clasici, exigenţele tehnice în muzică 

au crescut în timp şi publicul se aşteaptă ca un concert live să fie la 
același nivel calitativ cu o înregistrare. Muzicienii se află constant 
şi în atenția criticilor. Calitatea interpretării depinde de nivelul de 
expertiză al interpretului și de acurateţea pregătirii, dar poate fi 
afectată şi de factori psihologici, cum ar fi credinţele personale. 
Tracul nu îi afectează doar pe muzicienii clasici - de exemplu, 
Carly Simon nu a mai călcat pe o scenă timp de şapte ani după ce 
a leşinat din pricina nervilor înaintea unui concert în Pittsburgh, 
în anul 1981, iar cântărețul Donny Osmond a suferit ani la rând 
de atacuri de panică în timpul concertelor. 

Există multe simptome fizice ale anxietatii. Interpretii pot ex- 
perimenta creşteri ale ritmului cardiac şi respirator, tensiune la 
nivelul mușchilor, „fluturi” în stomac, gură uscată, palme tran- 
spirate, mâini reci, frisoane, nevoia frecventă de a urina, tulbu- 
rări gastrointestinale şi eliberarea de hormoni precum adrenali- 
na (epinefrină) si cortizol.!? Recunoasteti vreunul dintre aceste 
simptome din timpul reprezentatiilor susținute de dumneavoas- 
tra - muzicale sau de alt fel? Mâini tremurânde, voce şovăielni. 
că, buze umezite şi respiraţia greoaie sunt implicate în cântatul la 
multe instrumente si pot avea un impact direct asupra prestatiei. 
De asemenea, anxietatea poate duce la o pierdere a concentrării 
şi a memoriei. Nervozitatea poate avea, totuși, si efecte benefice. 
Pregăteşte corpul pentru cerințele următoarei sarcini de înde- 
plinit şi crește motivaţia şi concentrarea, mai ales în cazul inter- 
pretilor cu experiență. Este important de diferențiat între tracul 
(anxietatea) debilitant si cel de natură adaptivă (care facilitează). 

În cazul oricărui individ, nivelul tracului variază pe baza in- 
teractiunilor dintre: 


probabilitatea interpretului de a experimenta anxietate (acest 
lucru poate depinde de gen, vârstă, credinţe personale genera- 
le si de cele care tin de reprezentatia respectivă); 

probabilitatea ca muzica să fie bine interpretată (acest aspect 
tine de procesul de pregătire, dificultatea sarcinii de îndeplinit 
şi valoarea atribuită acesteia, precum şi de strategiile de gesti- 
onare a anxietatii); 

caracteristicile mediului specific in care va avea loc interpreta- 
rea (prezenta publicului, gradul de expunere si caracteristicile 
salii de concert). 


Cei mai multi muzicieni dezvoltă strategii de gestionare a an- 
xietatii. Se concentrează pe menţinerea unei atitudini pozitive şi 
pe reducerea importantei percepute a prestatiei respective. De 
exemplu, excitarea fiziologică poate fi controlată prin dobândi- 
rea unor strategii de relaxare; anxietatea cognitivă poate fi redusă 
prin afirmaţii pozitive („Sunt bine pregătit”) şi întreruperea gân- 
durilor negative; iar anxietatea indusă de dificultatea sarcinii de 
îndeplinit poate fi diminuată prin alegerea unui repertoriu adec- 
vat, care să fie realist şi pe măsura abilităților interpretului. La un 
nivel mai general, muzicienii se pot asigura că sunt sănătoși din 
punct de vedere fizic si duc o viata care nu le creşte nivelul de 
stres. Figura 7.1 arată o schemă cronologică legată de reprezenta- 
tie $i pregătirea ei. 


Cerinftele fizielegice ale învățâxii unui instrument 


Interpretarea muzicală poate fi adesea foarte solicitantă din 
punct de vedere tehnic. De aceea, pe lângă stresul psihologic, poa- 
te genera si stres fizic. Deteriorarea fizică si musculo-scheletica 
poate apărea ca rezultat al folosirii repetitive a aceloraşi muşchi 
sau al unei posturi corporale incorecte în timpul lungilor ore de 
practică. Acest lucru a făcut ca unii muzicieni să nu mai poată 
interpreta. Problema este deja binecunoscută, iar organizațiile 

Figura 7.1. Model al interpretarii in public 

care instruiesc artişti profesionişti au început să ia măsuri pen- 
tru ca tinerii muzicieni să evite asemenea neajunsuri. De aseme- 
nea, muzicienii profesionişti sunt expuşi unor elemente de stres 
pe care trebuie să înveţe să le gestioneze, printre care zgomotul, 
programe de lucru neobişnuite, iluminare insuficientă şi condiţii 
precare de mediu, călătorii dese. Specialiștii în medicina muzicii 
îi sfătuieşte pe cei care vor să ajungă muzicieni profesionişti să se 
gândească la cum vor lucra și să pună la punct o serie de strategii 
fiziologice preventive, având în același timp grijă de starea lor ge- 
nerală de sănătate.!* 


Coneluzii 


Procesele care stau la baza dezvoltarii unui nivel inalt de ex- 
pertiză muzicală sunt universale si aplicabile în cadrul tuturor 
culturilor. Toate cer timp, efort şi angajament, însă impactul aces- 
tora depinde de natura muzicii si de tradiţiile culturale care tin 
de crearea și interpretarea muzicii. Pentru ca angajamentul lor să 
rămână consecvent, tinerii muzicieni trebuie să iubească muzica, 
să aibă o identitate muzicală pozitivă, încredere în sine, o viaţă 
muzicală socială, să le placă să cânte în public și să aibă parte 
de sprijinul prietenilor, al părinţilor şi al profesorilor. Cei care 
ating cele mai înalte niveluri tind să înceapă studiul la o vârstă 
foarte fragedă si să aibă multe ore de practică. Desi s-a dovedit 
importanţa practicii, nu există un raport perfect între numărul de 
ore petrecute exersând si nivelul de expertiză atins, întrucât ceea 
ce contează rămâne calitatea practicii. Eficienţa acesteia pare să 
crească pe măsură ce devenim mai experimentați. În mod similar, 
cei angajaţi în activități muzicale de creaţie au nevoie de o lungă 
perioadă de timp pentru a-şi dezvolta nivelul de expertiză si de- 
pun un nivel considerabil în acest sens. 

Muzicienii profesionişti sunt supuşi unor presiuni imense. 
Interpretarea lor este evaluată de public și de către critici, iar re- 
prezentatiile live sunt apreciate in timp real si comparate cu in- 
registrările. Aceste circumstanţe pun o considerabilă tensiune 
psihologică si fiziologică pe muzicieni. Cei care vor să devină 
muzicieni profesionişti trebuie să fie conştienţi de aceste aspecte 
şi să facă demersuri pentru asigurarea unei bune sanatati fizice si 
psihologice. 


5 


Beneficiile muzieii asupra 


abilitățile» intelectuale 


Impactul activităților muzicale asupra abilităților intelectuale 
a constituit subiectul multor studii științifice. Acestea s-au bazat 
pe o gamă largă de metode de cercetare. Cercetarea timpurie a în- 
cercat să exploreze relația dintre abilitățile muzicale și alte abilități 
intelectuale, de exemplu muzica și matematica. S-au făcut, de ase- 
menea, comparații între muzicieni și non-muzicieni. Problema 
acestor metode de cercetare este că nu au putut demonstra o 
relație de cauzalitate. Această relație poate fi explorată prin stu- 
dii de intervenţie experimentală, unde eficiența și randamentul 
participanților la activități muzicale într-un alt domeniu - mate- 
matica, de exemplu - sunt comparate cu cele ale non-participan- 
tilor. Totuși, intervenţiile experimentale diferă la nivelul duratei, 
al parametrilor de evaluare a rezultatelor şi al vârstei participan- 
tilor. Aceste discrepanțe pot produce rezultate contradictorii. 
Cercetarea calitativă, incluzând interviuri, grupuri-tinta, studii 

etnografice şi de caz, ne poate oferi o perspectivă mai profundă 
asupra experiențelor celor implicaţi, însă nici această abordare nu 
poate dovedi cauzalitatea. 

Studii recente in neuroştiință au avut un rol important in 
identificarea felului în care cortexul cerebral se modifică sub ac- 
tiunea unor stimuli externi şi a activităţilor de învăţare în care 
suntem angajați. O implicare activă în muzică prezintă un impact 
semnificativ asupra structurii şi funcţiilor creierului. Schimbările 
reflectă ceea ce s-a învăţat si cum s-a învăţat si influențează gra- 
dul de transferabilitate a abilităților dezvoltate către alte activități. 
Transferul celor învățate dintr-un domeniu în altul depinde de 
similitudinile dintre procesele implicate. Anumite abilități muzi- 
cale sunt mai transferabile decât altele. Printre acestea, se numără 
procesarea perceptuală a sunetului, dezvoltarea abilităților mo- 
torii fine, sensibilitatea emoțională, concepții ale relaţiilor dintre 
materiale scrise şi sunet şi memorarea unei cantități extinse de 
informaţii. Alte beneficii aduse abilităţilor intelectuale tin de ca- 
litati mai generale, spre exemplu autoreglarea, persistenta. Acest 
capitol oferă un raport sumar despre impactul producerii de mu- 
zică asupra abilităților intelectuale, sintetizând rezultatele studii- 
lor efectuate în tradiţii de cercetare diferite.! Înainte de a trece în 
revistă rezultatele, ganditi-va o clipă la propriile dumneavoastră 
activități muzicale. De care beneficii intelectuale — dacă e cazul - 
credeţi că aţi beneficiat în urma participării la activități muzicale? 
Pe măsură ce citiți capitolul, ganditi-va in ce grad reflectă acesta 
rezultatul studiilor propriilor dumneavoastră experienţe. 


Poneepţia auditivă şi abilitățile lingvistice 


După cum am văzut în Capitolul 2, procesarea vorbirii si cea 
a muzicii apar automat şi sunt strâns legate între ele. Deşi natura 

exactă a acestei relații rămâne încă subiect de dezbatere, este clar 
că persoanele angajate în activități muzicale în primii ani de viață 
dezvoltă abilități neuronale superioare, ceea ce influențează pro- 
cesarea limbajului. Aceste schimbări pot apărea foarte repede, 
chiar în opt săptămâni după începerea activităţii muzicale.? 

Muzicieni de toate vârstele procesează înălțimea, informaţia 
ritmică şi emoțiile din voce mai eficient decât non-muzicienii. În 
ce măsură pot face acest lucru depinde de nivelul de educaţie mu- 
zicală si de natura acesteia.” Aceste abilități îmbunătăţite de per- 
ceptie au un rol în dezvoltarea limbajului.* Muzicienii sunt mai 
buni la perceperea discursului atunci când este însoțit de zgomot 
sau e dificil de auzit si sunt mai eficienţi în emiterea unor judecăți 
de valoare despre gramatică, când vine vorba de pronunţarea co- 
rectă a unor cuvinte cu grafie neregulată şi de memorarea versu- 
rilor şi a unor scurte fragmente de discurs. Au un vocabular mai 
extins si, în anumite cazuri, dovedesc o înțelegere mai adâncă a 
unor pasaje de text complicate.! 

Copiii mici si cei de vârstă şcolară cu educaţie muzicală pre- 
zintă abilități neuronale mai dezvoltate din punctul de vedere al 
procesării sunetului şi se pot concentra mai bine pe stimulii so- 
nori și diferenţia între ei.? În cadrul unui studiu, treizeci și doi de 
copii cu vârsta de opt ani au fost înscriși fie la cursuri de muzică, 
fie la cursuri de pictură, timp de şase luni. Copiii înscriși la cursuri 
de muzică, nu și de pictură, au dovedit abilităţi superioare de 
diferenţiere a înălțimii sunetelor în vorbire. Şase luni de instruire 
muzicală au influențat dezvoltarea proceselor neuronale, ceea 
ce a dovedit că perioade relativ scurte de educaţie muzicală au 
consecințe semnificative asupra funcţiei limbajului şi creează o 
sensibilitate mărită la procesarea înălțimii sunetului în context 
lingvistic.* În ansamblu, cei implicaţi activ în producerea de mu- 
zică sunt mai buni la procesarea sunetelor din vorbire şi au o mai 

mare sensibilitate fonologică (abilitatea specifică de concentrare 
asupra unor sunete individuale, foneme, din cuvintele vorbite) 
decât cei neimplicati. Cu cât expunerea la producerea activa de 
muzică este mai timpurie si durata participării mai extinsă, cu 
atât e mai mare impactul. Transferul acestor abilități este automat 
şi cercetarea actuală sprijină ideea că acest lucru nu contribuie 
doar la dezvoltarea limbajului, ci şi la îmbunătăţirea abilității de 


a scrie şi de a citi.’ 


Dezvoltarea abilităţile» de a serie si de a citi 


Sensibilitatea fonologica reprezinta un precursor important al 
cititului timpuriu si faciliteaza decodarea cuvintelor. Este strans 
legata de abilitatile auditive. Intelegerea unui text presupune ap- 
titudini elementare de decodare a cuvintelor, precum si procese 
cognitive superioare, cum sunt memoria si atentia. S-a dovedit 
existența unor relaţii între activitatea muzicală si diverse abili- 
tati legate de scris si citit, inclusiv memoria verbală și auditivă 
de scurtă durată. Cu toate acestea, datele care tin de cititul pro- 
priu-zis nu au fost pe deplin dovedite. Anumite studii au relevat 
impactul puternic al muzicii, altele nu au găsit probe relevante. 
Motivul îl reprezintă probabil faptul că muzica nu a constituit 
mereu centrul de interes al acestor studii, unele s-au ocupat de 
educaţia artistică în general. Acolo unde studiile de intervenţie au 
fost strict monitorizate, impactul asupra cititului a fost în general 
pozitiv. De asemenea, diferenţele de rezultat pot fi explicate prin 
tipul de educaţie muzicală şi vârstele si nivelurile diferite de citit 
ale copiilor participanţi. În cazul în care copiii sunt deja cititori 
experimentați, atunci intervențiile muzicale vor avea un impact 
limitat sau deloc. Atunci când înveţi să citeşti, abilităţile fonolo- 
gice pot fi importante într-un stadiu incipient, îmbunătăţite de 

scurte perioade de implicare în activități muzicale; în schimb, 
pentru decodare se poate să fie necesare perioade mai lungi de 
educație muzicală, deşi anumite studii au arătat o îmbunătăţire a 
înțelegerii textului citit, dar nu și a capacităţii de decodare.” 

Studiile au arătat cum copiii care întâmpină dificultăți cu citi- 
tul au beneficiat de pe urma participării la activităţi muzicale, mai 
ales când acestea s-au concentrat pe ritm. Sincronizarea ritmică 
(abilitatea de a-ţi coordona mişcările cu un ritm exterior) pare să 
fie deosebit de importantă în susținerea procesului de învățare si 
în dezvoltarea funcţiilor executive, care joacă un rol important în 
citire.” Aceste aspecte vor fi dezbătute mai târziu în cadrul aces- 
tui capitol. 

În cazul în care activitățile muzicale includ învăţarea si citirea 
notelor, se poate produce un transfer spre citirea textului. Una 
dintre posibilele explicaţii ale îmbunătățirii abilității de a citi, în 
urma activităților muzicale, este legată de cântat, care implică un 
text predictibil şi segmentarea cuvintelor în silabe, pentru ca ver- 
surile să se sincronizeze cu muzica sau cu alte structuri recognos- 
cibile. Alte explicaţii verosimile tin de schimbările de concentrare 
şi de motivare izvorâte din necesitatea de a-ţi menţine constant 
atenţia trează si de perseverenta cerută pentru a-ți îmbunătăţi in- 
terpretarea. 

Deși natura exactă a relaţiei dintre educaţia muzicală şi abi- 
litatea de a citi nu este cunoscută încă pe deplin, apar constant 
dovezi care arată că exercițiul muzical ce facilitează dezvoltarea 
abilităţilor ritmice şi de recunoaștere a înălțimii sunetelor mij- 
loceşte, de asemenea, o mai mare fluenta la citit, ceea ce duce la 
o îmbunătăţire a înțelegerii textului. Exercitiul ritmic pare să fie 
deosebit de important, mai ales pentru cititorii de nivel scăzut sau 
dislexici, care tind să întâmpine dificultăți în menţinerea tempo- 


ului. 

Memorie auditivă si vizuală 


Educaţia muzicală poate îmbunătăţi memoria auditivă, nu 
doar pentru sunete şi structuri muzicale, ci şi pentru pasaje în 
proză, şiruri de numere, liste de cuvinte sau grupuri de sunete 
aleatorii şi scurte fragmente de vorbire.!! Copiii care au primit 
educaţie muzicală dezvoltă strategii de memorie eficiente de folo- 
sit pentru materialul verbal. Motivul poate fi acela că producerea 
de muzică necesită o permanentă monitorizare a fragmentelor de 
informaţie purtătoare de sens, cu scopul de a organiza notele in- 
dividuale în fraze melodice pertinente, care posedă o structură 
metrică analoagă accentuării anumitor silabe în cadrul limbaju- 
lui. 

Deşi educația muzicală poate îmbunătăţi memoria auditivă, 
impactul acesteia asupra memoriei vizuale nu este dovedit pe de- 
plin. Cum muzica se bazează în primul rând pe procesarea audi- 
tivă, nu există nici un motiv pentru care muzicienii să aibă şi o 
memorie vizuală mai bună. Orice impact asupra memoriei vizu- 
ale ar trebui să depindă de tipul de activitate muzicală în care este 
angajat individul şi de gradul în care această activitate impune 
citirea notatiilor muzicale.! 


Gindire spățială şi performanti în matematică 


Relaţia dintre muzica şi gândirea spaţială a fost adusă în aten- 
tia publicului larg prin așa-numitul efect Mozart. Acesta pre- 
tindea că zece minute de ascultare a muzicii lui Mozart îmbu- 
natatesc gândirea spaţială, unul dintre elementele testelor de IQ. 
În consecință, au apărut CD-uri cu muzică de Mozart destinate 
bebelusilor, în ideea că ascultarea acestora le-ar creşte nivelul 
de inteligență. În acea perioadă, eu colaboram la o emisiune a 
BBC-ului, transmisă în direct, „Tomorrows World” („Lumea de 

mâine”), în care mai mult de 6000 de copii, cu vârsta de zece ani, 
au fost puşi să asculte fie zece minute de Mozart, fie grupurile 
pop Blur sau Oasis, fie pe mine însumi vorbind despre experi- 
mente psihologice. În continuare, copiii au avut de rezolvat două 
probleme de gândire spaţială. Deloc surprinzător, nu a existat 
nici o diferență statistică între rezultatele copiilor, în raport cu 
ce ascultaseră înainte, deși copiii care ascultaseră muzică pop au 
obținut rezultate putin mai bune, fie pentru că muzica le placuse 
mai mult, fie pentru că natura ei vivace le crescuse nivelurile de 
excitare şi de concentrare. În ansamblu, muzica lui Mozart nu are 
un impact anume asupra IQ-ului, deși poate crea niveluri opti- 
me de excitare, care pot susține concentrarea în timpul rezolvării 
anumitor sarcini de lucru. 

Studiile care s-au ocupat de impactul muzicii asupra gândirii 
temporal-spatiale au stabilit că abilităţile spatiale ale muzicieni- 
lor sunt mai dezvoltate decât cele ale non-muzicienilor, printre 
acestea numărându-se rotația mentală, teste de identificare visu- 
ospatiala si timpul de reacție într-o varietate de teste de atenţie 
vizuală. Muzicienii sunt mai buni la a potrivi un set de cuburi 
colorate după o imagine vizuală, au o memorie mai bună a dese- 
nelor cu linii si sunt mai exacti când li se cere să marcheze cen- 
trul unei linii orizontale sau să determine orientarea unei linii. 
Deşi aceasta nu arată în mod necesar că educația muzicală este 
cea care a dus la îmbunătăţirea respectivelor abilităţi, întrucât se 
poate ca acestea sa fi fost deja foarte bine dezvoltate’, instruc- 
tia muzicala generala, incluzand interpretarea vocala, miscarea, 
cantatul la instrumente de percutie sau lectiile de pian pot ajuta 
copiii să-şi dezvolte abilitatea spaţială. Rezultatele a cincisprezece 
studii? au relevat o „puternică si de netăgăduit” legătură, educa- 
tia muzicală ducând la o îmbunătăţire dramatică a parametrilor 
spatio-temporali. În plus, implicarea în activităţi muzicale de la o 

vârstă fragedă pare să fie importantă. Alte cercetări au conchis că 
educația muzicală prezintă beneficii consistente pentru abilitățile 
de gândire spatio-temporala.”’ 

În trecut s-a presupus existența unei puternice legături între 
muzică şi matematică, în parte pentru că muzicienii sunt constant 
puşi în situaţia de a folosi procese cvasi-matematice ca să împartă 
timpii și să traducă notația ritmică în sunet. Cu toate acestea, 
dovezile care să susțină această ipoteză sunt neconcludente, iar 
unele chiar o infirmă. Nu s-au găsit decât puţine legături între 
matematică şi abilitățile muzicale!“, iar studiile experimentale 
efectuate pe copii mici au fost neconcluzive!5. Un motiv il poate 
constitui faptul că instructia muzicală este asociată cu anumite 
aspecte ale matematicii, dar nu cu toate. În ciuda acestui fapt, 
utilizarea muzicii pentru a încuraja in mod conştient înțelegerea 
fractiilor a avut un oarecare succes.! 


Dezvoltarea intelectuală 


Studiile timpurii privind implicarea în activități muzicale si 
dezvoltarea intelectuală s-au concentrat asupra relației dintre 
cele două. Cercetarea a ignorat, în schimb, direcția cauzalitatii, 
astfel încât s-au găsit voci care să susțină că cei mai inteligenți 
copii sunt atraşi de muzică, ceea ce explică relațiile pozitive. 
Într-adevăr, există dovezi cum că persoanele care încep să studi- 
eze un instrument muzical dispun deja, de dinainte, de abilități 
intelectuale superioare, însă acest lucru nu reprezintă o regulă. 
Cum lecţiile de muzică implică de obicei costuri, un asemenea 
demers este adesea legat de statutul socio-economic al familiei. 
Totuşi, muzicienii, copii sau adulți, tind să aibă abilități intelec- 
tuale superioare chiar și atunci când statutul social si economic e 
luat în considerare - dar si aici există excepții. 

Prima cercetare interventionala studiind impactul muzicii 
asupra dezvoltării intelectuale a fost realizată în anul 1975. Ea a 
arătat cum copiii care primiseră lecţii de muzică după metoda 
Kodaly au obținut rezultate net superioare celor din grupul de 
control la trei din cinci întrebări de logică secventiala si la patru 
din cinci întrebări de gândire spaţială dintr-un test de IQ. Nu au 
apărut diferenţe la parametrii verbali, însă copiii din grupul expe- 
rimental au dovedit abilităţi de citire superioare, obţinând punc- 
taje care s-au menţinut neschimbate pentru următorii doi ani de 
şcoală." Într-un alt studiu, copiii au fost repartizați aleatoriu in 
patru grupuri, dintre care două au primit lecţii de muzică (clape, 
vocal - după metoda Kodaly) timp de un an, în timp ce grupurile 
de control fie au fost instruite într-o activitate artistică alta decât 
muzica (teatru), fie nu au primit deloc lecţii. Toate patru grupu- 
rile au arătat creşteri ale IQ-ului, asa cum era de așteptat în inter- 
valul respectiv, însă grupurile implicate în activități muzicale au 
înregistrat creşterile cele mai semnificative. Copiii din grupurile 
de control au avut o creştere medie de 4,3 puncte, în timp ce aceea 
a grupurilor muzicale a fost de 7 puncte. La toate, mai puţin două, 
dintre cele douăsprezece secțiuni ale testului, grupurile muzicale 
au obținut un punctaj superior. Cele mai mari îmbunătățiri le-au 
înregistrat grupurile muzicale în ceea ce privește cei patru indici 
care măsurau abilitatea verbală, abilitatea spaţială, procesarea vi- 
tezei si atentia.'® Deşi există şi alte studii care să confirme aceste 
rezultate, impactul nu este întotdeauna menținut după încetarea 
instrucției muzicale.! În plus, copiii care sunt mai dedicați și pe- 
trec mai mult timp studiind muzica tind să fie mai predispuși la 
schimbare.” 

Una dintre problemele-cheie pe care cercetarea aceasta le 
aduce în prim-plan este natura activităţii muzicale care produ- 
ce schimbarea. Intervenţiile muzicale întreprinse s-au bazat pe o 


132 Beneficiile muzieii asupra abilitățile» intelectuale 


varietate de activităţi muzicale, unele oferind o educaţie muzicală 
generală, altele concentrându-se pe învăţarea unui instrument. 
Nu stim, în momentul de fata, dacă anumite activități muzicale 
sunt mai benefice decât altele, dar este clar că o instrucţie de slabă 
calitate, căreia îi lipsește structura si care porneşte cu așteptări 
reduse, nu poate produce rezultate pozitive. 


Functia executivă și auloreglarea 


Una dintre explicaţiile privind impactul activităților muzicale 
asupra abilităţilor intelectuale se bazează pe rolul de mediere al 
funcţiei executive şi al autoreglării. Funcţiile executive sunt legate 
de memoria de lucru (structuri şi procese folosite pentru stocarea 
şi gestionarea temporară a informaţiei) şi implică controlul con- 
ştient al acțiunilor, al gândurilor, al emoţiilor şi al abilităților ge- 
nerale, cum sunt planificarea, capacitatea de a ignora informația 
irelevantă, de a inhiba reacţiile automate incorecte şi de a rezol- 
va probleme. Funcţiile executive includ şi flexibilitatea cognitivă 
- abilitatea de adaptare la cerinţe de lucru noi sau în schimbare. 
Funcţiile executive sunt localizate cu precădere în cortexul frontal. 

Cântatul la un instrument sau cântatul vocal, mai ales într-un 
ansamblu, necesită multe abilități secundare asociate cu funcţia 
executivă, printre care atenția susținută, comportament orientat 
spre îndeplinirea scopurilor şi flexibilitatea cognitivă. Practica 
muzicală formală presupune o provocare cognitivă, atenţie con- 
trolată pentru perioade lungi de timp, stocarea unor pasaje muzi- 
cale în memoria de lucru sau codificarea lor în memoria de lungă 
durată, precum şi decodarea partiturilor muzicale şi transpune- 
rea lor într-o reprezentare abstractă a mişcării. Aceste activități 
au la bază funcţii cognitive complexe, ilustrate de imagistica ne- 
uronală.! 

Studiile privind relaţiile dintre producerea activă de muzică şi 
funcţii executive îmbunătăţite, efectuate pe adulți, au arătat supe- 
rioritatea anumitor funcţii executive la muzicieni, în comparaţie 
cu non-muzicienii, de exemplu la testele spaţiale non-verbale, 
testele de numire auditivă și vizuală a culorii, atenţia vizuală, 
memoria de lucru, viteza de procesare și ignorarea materialului 
irelevant. Cortexul frontal al muzicienilor - zona creierului care 
este implicată în reglarea atenţiei, densitatea materiei cenușii — 
este superior celui al non-muzicienilor, iar nivelul de degenerare 
al acestuia este mai scăzut pentru persoanele vârstnice care par- 
ticipă la activități muzicale. În ansamblu, o implicare activă în 
producerea de muzică pare să prevină deteriorarea funcţiilor exe- 
cutive privind monitorizarea şi planificarea. 

Învăţarea unui instrument muzical implică, de obicei, asocieri 
pozitive cu capacitatea memoriei de lucru, viteza de procesare şi 


abilitățile de gândire critică, deşi apar şi excepții" 


în cazul co- 
piilor şi al adolescenților, chiar şi atunci când educaţia parentală 
şi participarea la alte activităţi şcolare sunt luate în considerare. 
Cei care participă la activități muzicale prezintă un volum mai 
mare de materie cenusie în cortexul temporal, occipital si insular. 
Aceste schimbări survenite în memoria de lucru sunt în general 
legate de numărul de ore petrecute săptămânal exersând. S-a do- 
vedit, de asemenea, că muzica poate imbunatatiabilitatea copiilor 
de a ignora informaţia irelevanta” și poate produce schimbări în 
plasticitatea creierului funcţional. Deși în ansamblu, eventualul 
impact al instrucției muzicale asupra funcţiilor executive și rela- 
tia ei cu coeficientul de inteligenţă reprezintă încă un subiect de 
dezbatere, este clar că anumite elemente ale funcţiilor executive 
sunt îmbunătăţite de educaţia muzicală. 

Realizări generale 


Studiile privind participarea la activități muzicale si realiză- 
rile generale se axează frecvent pe relaţia dintre cele două. Acest 
lucru este problematic, căci există o multitudine de factori echi- 
voci, printre care niște părinţi încurajatori şi un mediu familial 
care să susțină si să faciliteze educaţia. Se poate, de asemenea, 
ca programele de muzică să atragă elevi care au atins deja un ni- 
vel de excelenţă. Anumite studii efectuate pe eşantioane mari de 
elevi americani au arătat că cei care participă la activități muzi- 
cale tind să aibă rezultate mai bune decât colegii lor cu privire la 
mai multe aspecte școlare; dar şi aici concluziile sunt neclare, în 
parte din cauza unor probleme de metodologie.! În colaborare cu 
autorităţile locale britanice, am examinat, împreună cu un coleg, 
progresul şcolar al unui segment de elevi cu vârste între 11 şi 16 
ani; rezultatele au arătat că elevii care au învăţat să cânte la un 
instrument se descurcau mai bine la şaisprezece ani decât s-ar fi 
putut prezice la unsprezece ani, pe baza rezultatelor lor generale 
până la acea vârstă. Cei care avuseseră parte de cea mai lungă pe- 
rioadă de practică au prezentat si cel mai semnificativ progres.” 

De asemenea, rezultatele unor programe de muzică pentru 
copiii proveniţi din medii foarte sărace au arătat un impact pozi- 
tiv al muzicii asupra realizărilor generale ale acestora. O cercetare 
recentă? a demonstrat o îmbunătăţire semnificativă și constantă 
a rezultatelor participanţilor şi adesea, deşi nu întotdeauna, rezul- 
tate superioare fata de cele ale grupurilor de comparaţie la mate- 
matică, citit şi scris. 

În ansamblu, copiii care primesc educaţie muzicală par să 
aibă avantaje în realizările şcolare, chiar în limitele punctajului 
obținut la testele de inteligenţă. Se poate ca si motivaţia să fie 
importantă, căci e strâns legată de aspirații si percepții personale 
ale abilității. Implicarea activă în muzică poate îmbunătăți 

percepția individului despre sine, ceea ce se poate transfera 
si în alte domenii de studiu, întărind motivaţia de a persevera. 
Spectacolele de muzică pot presupune călătorii în alte locuri, 
formarea unor noi prietenii şi, în general, lărgirea orizonturilor si 
a aspirațiilor.” O altă posibilitate ar fi că persoanele care studiază 
muzica sunt mai conştiincioase decât cele care nu sunt implicate 
în acest gen de activităţi. Acest detaliu ar explica de ce elevii care 
iau lecţii de muzică obţin rezultate mai bune la școală decât indi- 
că punctajul obținut la testele de IQ”; totuși, acest lucru ar putea 
fi o consecinţă a faptului că astfel se dezvoltă obiceiul exerciţiului 
constant şi în care atenţia este concentrată asupra unei anumite 
sarcini. 

În ansamblu, rezultatele arată o relaţie benefică între 
producerea activă de muzică si nivelul realizărilor generale. Mai 
puţin clar e ceea ce se află la baza acestei relaţii. Se poate ca relația 
să fie facilitată de alti factori, cum ar fi transferul abilităților 
auditive, fonologice, spaţiale şi de memorare sau al celor legate 
de planificare, motivaţie si schimbarea aspirațiilor. Personalitatea 
poate juca si ea un rol. Muzicienii clasici occidentali tind să fie 
nişte introvertiti, cărora le place natura solitară a practicii - 
natură care, în schimb, încurajează autonomia şi independența 
în gândire. Muzicienii au, de asemenea, un nivel ridicat de 
conştiinciozitate şi sunt deschişi la noi experienţe. Dificultatea 
constă în stabilirea gradului în care trăsăturile de personalitate 
influenţează alegerea de a ne implica si de a continua o activi- 
tate muzicală sau dacă exigenţele activităţii muzicale influenţează 
dezvoltarea personalităţii. Cel mai probabil există o interacțiune 
între cele două.” 

funcţia esgnitivă la adulți 


Creşterea populaţiei de vârstă înaintată în mare parte din lu- 
mea dezvoltată a dus la necesitatea identificării, pentru acest seg- 
ment demografic, a unor posibile căi de menţinere a sănătății si 
a stării de bine. Vârstnicii angajaţi activ în producerea de muzică 
au raportat o îmbunătăţire în ceea ce priveşte atenţia, concentra- 
rea, memoria, învăţarea şi viteza de procesare. Pentru ca aceste 
beneficii să fie perpetuate, activitatea muzicală trebuie să fie con- 
stantă, încetarea acesteia ducând la declin. După cum am văzut în 
Capitolul 5, activitatea muzicală poate atenua anumite simptome 
ale bolii Alzheimer. Poate ajuta la refacerea memoriei de lungă 
durată şi poate îmbunătăți atât starea de spirit, cât şi comporta- 
mentul. 


Ceneluzii 


În ansamblu, implicarea activă în producerea de muzică poate 
produce o serie variată de beneficii pentru abilităţile intelectuale. 
Printre acestea, se numără: 


percepția auditivă care, la rândul ei, susține dezvoltarea limba- 
jului şi abilitatea de a scrie şi de a citi; 

abilități de memorie auditivă îmbunătăţite; 

gândire spaţială, care contribuie la anumite elemente matema- 
tice; 

îmbunătăţirea coeficientului de inteligenţă; 

funcţia executivă, implicată în inteligenţă şi, în general, în 
educaţia de tip academic; 

autoreglarea, implicată în toate formele de învăţare care nece- 
sită practică intensivă; 

succesul academic. 

În clipa de față, nu stim care dintre activitățile muzicale 
determină aceste schimbări, însă ştim că trebuie să fie vorba 
despre activități de calitate. Cele mai importante beneficii apar 
când aceste activități sunt continuate pentru un timp îndelungat, 
încep la o vârstă fragedă si implică un sentiment puternic de 
angajament din partea individului. Până azi, nu a fost examinat 
impactul genului, al diferenţelor genetice (de exemplu, amuzia) 
si al altor diferente individuale asupra schimbărilor produse în 
creier în relaţie cu activitățile muzicale. Se poate ca si experiențele 
muzicale anterioare educaţiei formale să fie importante, după cum 
am văzut în Capitolul 3. Pentru metinerea motivatiei, activităţile 
muzicale trebuie să fie interactive şi să ofere oportunități de 
dezvoltare a unor abilități noi, de interpretare in public si de 
obținere a unor premii sau recompense, alături de reacții pozitive. 
Aceste lucruri sunt valabile indiferent de vârsta participanţilor. 


Lectură suplimentară 


Puteți vedea papagali care se mişcă în ritmul muzicii, accesând următorul link: 
www .youtube.com/watch?v=6JSDxgHOJw 


In emisiunea BBC, ,Tunes for tyrants”, Suzy Klein ilustreaza rolul crucial pe 
care l-a jucat muzica in anii cei mai tulburi ai secolului XX in Rusia şi in 
Germania. www.bbc.co.uk/programmes/b097f5vs 


Puteţi vedea exemple ale unor melodii de protest la www.youtube.com/ 
watch?v=nVhND8rzqh4 


Acest site YouTube include o gama larga de imnuri de fotbal foarte diferite din 
intreaga lume. In general, ele reflecta caracteristicile muzicale ale tarii de 
origine. www.youtube.com/channel/UCo1zeq0zxJHdk9mhC3ucC3w 


Puteţi vedea un videoclip cu Luciano Pavarotti interpretând Nessun DormalaCupa 
Mondială FIFA din 1990 la www.youtube.com/watch?v=V5moKfZ9Y2Q 


Un videoclip cu Elton John cântând Candle in the Wind la înmormântarea 
printesei Diana poate fi vazut la www.youtube.com/watch?v=DhQJUpThbZ4 


Tema muzicala a emisiunii BCC ,,Music While You Work” poate fi ascultata la 
www. youtube.com/watch?v=RMEpj DFHN50 


Pentru o istorie a psihologiei muzicii, vezi Deutsch, D. Psychology of music, 
history, antiquity to the 19th century. Grove Music Online, Oxford Music 
Online. Oxford: Oxfiord University Press. 


Cartea lui Daniel Levitin, This is your brain on music, prezintă, într-un format 
uşor de urmărit, efectele muzicii asupra creierului uman şi felul în care 
compozitorii ne exploatează reacţiile la materialul muzical. Pentru a-și 
expune ideile, autorul foloseşte exemple dintr-o gamă largă de genuri 
muzicale. 


Site-ul următor conţine exemple de ritmuri tala din India de Nord: www. 
ancient-future.com/theka.html 


Puteţi găsi exemple de ritmuri raga din India la www.allmusic.com/album/ 
raga-guide-a-survey-of-74-hindustani-ragas-mw0000246246 


Pentru o explicaţie despre modurile slendro şi pelog specifice culturii indone- 
ziene, accesaţi www.youtube.com/watch?v=3Ku9iH2pU9g 

Daca doriti sa aflati mai multe despre dezvoltarea capacitatii muzicale, consultati 
următoarele capitole: 


Trehub, S. E. (2016). Infant musicality. In S. Hallam, I. Cross, & M. Thaut. 
Oxford handbook of psychology of music (2nd edition, pp. 387-398). Oxford: 
Oxford University Press. 


Lamont, A. (2016). Musical development from the early years onwards. In S. 
Hallam, I. Cross, & M. Thaut. Oxford handbook of psychology of music (2nd 
edition, pp. 399-414). Oxford: Oxford University Press. 


Găsiţi un exemplu de limbaj folosit in interacțiunea cu bebeluşii la www. 
youtube.com/watch?v=6KHZe0rr8q8 


Un copil de doi ani fredonand Old MacDonald had a farm, ilustrând cântatul la 
o vârstă timpurie: www.youtube.com/watch?v=nuj2X2Yewn4 


Următorul site oferă o listă de genuri muzicale, demonstrând diversitatea 
actuală a stilurilor muzicale: www.musicgenreslist.com/ 


Pentru a afla mai multe despre muzică în viata de zi cu zi, citiți capitolul 
următor: Lamont, A., Greasley, A., & Sloboda, J. (2016) Choosing to hear 
music: Motivation, process and effect. In S. Hallam, I. Cross, & M. Thaut 
(eds.), The oxford handbook of music psychology (2nd edition, pp. 711-724). 
Oxford: Oxford University Press. 


Pentru a vedea câteva exemple despre modul în care sunt folosite cântecele in 
publicitate, accesaţi https://contently.com/strategist/2015.04/09/the-10-best 
-songs-in-advertising/ 


Exemple privind rolul important jucat de muzică în cinematografie pot fi găsite 
în programul BBC „The sound of cinema: the music that made the movies”. 
Neil Brand explorează activitatea compozitorilor de film şi le expune 
tehnicile de lucru. www.bbc.co.uk/programmes/b03b51db 


Dacă doriţi să aflați mai multe despre muzică şi starea de bine, citiți MacDonald, 
R., Kreutz, G., & Mitchell, L. (2012) Music, health and well-being. Oxford: 
Oxford University Press. 


Acest videoclip arată impactul muzicii asupra celor care suferă de demenţă. 
www.youtube.com/watch?v=HsyGSA2-qVg 


Aici puteți vedea un exemplu de program axat pe terapia prin muzică pentru copii 
de la Spitalul de Pediatrie din Boston: www.bing.com/videos/search?q=you+ 
tube+videos+music+in+hospitals+children+boston&view=detail&mid= 
AE1261832CD7D15E1485AE1261832CD7D15E1485&FORM=VIRE 


Dacă sunteți interesaţi de aspecte legate de abilitatea muzicală, citiți Hallam, S. 
(2016) Musicality. In G. McPherson (ed.), The child as musician: A handbook 

of musical development (2nd edition, pp. 69-80). Oxford: Oxford University 
Press. 


Pentru înregistrări video cu Alma Deutscher, considerată un copil-minune, 
accesaţi www.youtube.com/user/AlmaDeutscher 


Pentru o relatare a vieții lui Derek Paravicini, un savant autist al muzicii 
de origine engleză, citiți Ockelford, A. (2008). In the key of genius: The 
extraordinary life of Derek Paravicini. London: Arrow. 


Aici îl puteți vedea pe Derek Paravicini cântând la pian: www.youtube.com/ 
user/derekparavicini 


Pentru a descărca chestionarul privind nivelul de rafinament muzical, accesaţi 
www.gold.ac.uk/music-mind-brain/gold-msi/download 


Dacă sunteţi interesat de dezvoltarea abilităţilor muzicale de specialitate, citiți: 


Hallam, S. (2012). Commentary. In G. McPherson, & G. Welch (eds.), Oxford 
handbook of music education. Oxford: Oxford University Press. 


Hallam, S., & Bautista, A. (2012). Processes of instrumental learning: The 
development of musical expertise. In G. McPherson, & G. Welch (eds.), 
Oxford handbook of music education. Oxford: Oxford University Press. 


Impett, J. (2016). Making a mark: The psychology of composition. In S. Hallam, 
I. Cross, & M. Thaut (eds.), Oxford handbook of music psychology (2nd 
edition, pp. 651-666). Oxford: Oxford University Press. 


Ashley, R. (2016). Musical improvisation. In S. Hallam, I. Cross, & M. Thaut 
(eds.), Oxford handbook of music psychology (2nd edition, pp. 667-679). 
Oxford: Oxford University Press. 


Pentru aafla mai multe despre impactul tehnologiei asupra dezvoltarii abilitatilor 
muzicale de specialitate, cititi : 


Webb, M., & Seddon, F A. (2012). Musical instrument learning, music 
ensembles, and musicianship in a global and digital age. In G. E. McPherson, 
& G. F. Welch (eds.), The Oxford handbook of music education, Volume 1 (pp. 
752-768). 


Pentru materiale video ale unor muzicieni cunoscuţi, care uită versurile: 
www.vh1.com/ news/26000/musicians-forget-their-own-lyrics/ 


Documentarul unei călătorii a Filarmonicii din Berlin, în vederea unui concert, 
Trip to Asia (Dirks, Grube, Thilo & Grube, 2008), oferă o perspectivă asupra 
solicitărilor zilnice cu care se confruntă muzicienii clasici dintr-orchestră. 
www.youtube. com/watch?v=_GcQ3Jyu9Ek 

Dacă sunteți interesați de impactul pe care îl are muzica asupra abilităților 
intelectuale, consultați: Hallam, S. (2014). The power of music: A research 
synthesis of the im pact of actively making music on the intellectual, social and 
personal development of children and young people. London: iMERC. 


Există multe exemple de predare utilizând metoda Kodaly pe YouTube. Acesta 
este un exemplu: www.youtube.com/watch?v=vREbeqR4EtQ 

Cum ne afectează muzica starea de spirit? 


Care este cel mai bun mod de a-ți dezvolta abilitățile 
muzicale? 


Cum variază definiția muzicii de la o cultură la alta? 


Music. Psihologia muzicii explorează impactul fundamental pe care 
muzica îl are asupra vieţii noastre de zi cu zi și influenţa acesteia asupra 
societăţii, grupurilor și indivizilor. Lucrarea demonstrează beneficiile 
muzicii în ceea ce privește funcționarea intelectului nostru, sănătatea 
și starea generală de bine și analizează talentul muzical dintr-o dublă 
perspectivă: ca dar înnăscut și ca abilitate ce poate fi cultivată și 
dezvoltată prin practică și exercițiu. 


Muzica ne prilejuiește o mai bună înțelegere a umanității și a vieții 
moderne, iar volumul de fata ne arată semnificaţia ei și puterea pe 
care o răsfrânge asupra comportamentului nostru. 


Prior. 

